വിശ്വമാനവികം 1: August 2011\nPosted by ഇ.എ.സജിം തട്ടത്തുമല at 8:29 PM 10 comments:\nPosted by ഇ.എ.സജിം തട്ടത്തുമല at 6:18 PM 72 comments:\nതൊടുപുഴ ബ്ലോഗ്ഗേഴ്സ് മീറ്റ്\nആദ്യം ഈ പോസ്റ്റിന്റെ ചുരുക്കം\n2011 ജൂലൈ 31 ഞായറാഴ്ച തൊടുപുഴ അർബൻ ബാങ്ക് ഹാളിൽ നടന്ന മീറ്റിൽ ഈയുള്ളവനവർകളും പങ്കെടുത്തു. മൊത്തം അറുപതില്പരം ബ്ലോഗ്ഗർമാർ പങ്കെടുത്തുവെന്നാണ് മനസിലാക്കുന്നത്. വ്യക്തമായ കണക്കുകൾ സംഘാടകരുടെ ബ്ലോഗുകളിൽ പ്രതീക്ഷിക്കാം. തൊടുപുഴ മീറ്റും ഈറ്റും പാട്ടും പരിചയപ്പെടലും പരിചയപ്പെടുത്തലും എല്ലാം എല്ലാം മൊത്തത്തിൽ ഗംഭീരമായിരുന്നു. പങ്കെടുത്ത എല്ലാവരിലും സന്തോഷം കാണപ്പെട്ടു. നേരത്തെ കണ്ട പരിചയങ്ങൾ പുതുക്കാനും ആദ്യമായി കാണുന്നവർക്ക് പരസ്പരം പരിചയപ്പെടാനും കഴിഞ്ഞു. പഴയ സൌഹൃദങ്ങൾ ‘അപ്ഡേറ്റ്’ ചെയ്യാനും പുതിയ സൌഹൃദങ്ങൾ തളിരിടാനും മറ്റ് മുൻ മീറ്റുകളെ പോലെതന്നെ ഇതും സഹായിച്ചു. അതിനൊക്കെ ആവശ്യാനുസരണം സമയവും ലഭിച്ചു. മീറ്റ് വിജയകരമാക്കിയ സംഘാടകർക്ക് ഹൃദയം നിറഞ്ഞ നന്ദിയും അഭിനന്ദനങ്ങളും അറിയിച്ചു കൊള്ളുന്നു കൂടുതൽ വായിക്കാൻ സമയവും താല്പര്യവും ഇല്ലാത്തവർ മേൽവരികൾ വായിച്ചെങ്കിൽ കമന്റിടുക . സമയവുമില്ല താല്പര്യവുമില്ലെങ്കിൽ കമന്റും വേണ്ട. വായിച്ചിട്ട് വന്ന വഴിയേ പൊയ്ക്കൊള്ളുക. അത്രതന്നെ!\nതാല്പര്യവും സമയവും ഉള്ളവര്‍ക്ക് ഇനിയും തുടർന്ന് വായിക്കാം\nപക്ഷേങ്കിൽ ഈയുള്ളവനവർകൾ തൊടുപുഴ ബ്ലോഗ് മീറ്റിലും പങ്കെടുത്ത സ്ഥിതിയ്ക്ക് നീട്ടിപ്പരത്തി ഒരു പോസ്റ്റ് എഴുതി ഇടാതിരിക്കാൻ കഴിയില്ല. കാരണം മീറ്റ് കഴിഞ്ഞാൽ ഒരു പോസ്റ്റ് ഇതിനകം ഒരു കീഴ്വഴക്കമായി അംഗീകരിക്കപ്പെട്ടിരിക്കുന്നു. ഇതിനകം അനേകം ബ്ലോഗ് മീറ്റുകൾ നടന്നിട്ടുണ്ട്. ഇനിയും നടക്കും. അവയൊക്കെ ഭാവിയിൽ എപ്പോഴെങ്കിലും തോന്നിയാൽ ഒന്ന് ഓർമ്മിക്കുവാൻ ബ്ലോഗിൽ ഒരു പോസ്റ്റുണ്ടാകുന്നത് നല്ലതാണ്. അവരവരുടെ അനുഭവം അവരവർക്കല്ലേ എഴുതുവാനാകൂ. മീറ്റുകൾ ബൂലോക ചരിത്രത്രിന്റെ ഒരു ഭാഗമാണ്.\nഇതുവരെ നടന്ന മീറ്റുകൾക്കെല്ലാം ഈയുള്ളവനവർകൾ തലേദിവസമേ പോയി മീറ്റ് നടക്കുന്ന സ്ഥലത്ത് മുറിയെടുത്ത് താമസിച്ചിട്ട് രാവിലെ യഥാസമയം മീറ്റിനെത്തുകയായിരുന്നു പതിവ്. പിതാശ്രീയുടെ രോഗാവസ്ഥ കണക്കിലെടുത്തും രാവിലെ തിരിച്ചാൽ യഥാസമയം എത്താവുന്ന ദൂരമേ ഉള്ളു എന്നതിനാലും ആ പതിവ് തെറ്റിച്ചു. അഞ്ച് മണിയ്ക്ക് പുറപ്പെടാനിരുന്നതാണ്. പക്ഷെ ഇറങ്ങിയപ്പോൾ അഞ്ചേമുക്കാലായി. ഹരീഷ് തൊടുപുഴ കഴിഞ്ഞ ദിവസം വിളിച്ചപ്പോൾ സമയദൂരം ഒക്കെ ഒന്നു ചോദിച്ചറിഞ്ഞിരുന്നു. കോട്ടയത്ത് നിന്ന് ഉദ്ദേശം ഒന്നര മണിക്കൂർ സമയദൂരമാണ് തൊടുപുഴയ്ക്ക്. തട്ടത്തുമല നിന്ന് കോട്ടയത്തെത്താൻ പക്ഷെ പല സമയത്തും പല സമയദൂരം വരും. പകലാണെങ്കിൽ റോഡിലെ തിരക്കും മറ്റും കാരണം മൂന്നും ചിലപ്പോൾ മൂന്നരയും മണിക്കൂർ എടുക്കും കോട്ടയത്തെത്താൻ. രാത്രിയോ രാവിലെയോ ആണെങ്കിൽ രണ്ടരമണിക്കൂറിനുള്ളിൽ എത്തും.\nഅപ്പോ എങ്ങനെയായാലും രാവിലെ ഇറങ്ങിയാൽ സമയത്ത് എത്താം. അങ്ങനെയാണ് യാത്ര അതിരവിലെ ആക്കിയത്. കൃത്യം ആറുമണിയ്ക്ക് തട്ടത്തുമലയിൽ നിന്നും കോട്ടയം സൂപ്പർ ഫാസ്റ്റിൽ കയറി. സൂപ്പർ ഫാസ്റ്റിനു നമ്മുടെ ജംഗ്ഷനിൽ സ്റ്റോപ്പൊന്നുമില്ല. പക്ഷെ എന്റെ ആ ഒരു നില്പും കൈകാണിയ്ക്കലും ഒക്കെ വളരെ വിദഗ്ദ്ധമായിട്ടായിരുന്നു. ഡ്രൈവറെ ഹിപ്നോട്ടിസ് ചെയ്തെന്നും വേണമെങ്കിൽ പറയാം. വണ്ടി നിന്നതോ ഞാൻ കയറിയതോ ഒന്നും ഡ്രൈവർ അറിഞ്ഞിരിക്കാൻ ഇടയില്ല.കോട്ടയം വരെയും പോകാനുള്ള ഒരാളുടെ എല്ലാ ദേഹഭാവാദികളും പ്രകടിപ്പിക്കുന്ന തരത്തിൽ ആധുനിക ഹിപ്നോട്ടിസവും മാന്ത്രിക വിദ്യകളും സമം ചേർത്ത് ശാസ്ത്രത്തിൽ ചാലിച്ച് അവതരിപ്പിച്ച തികച്ചും നൂതനമായൊരു ഐറ്റമായിരുന്നു ആ ഒരു കൈകാണിക്കൽ.\nആ രഹസ്യം ഞാൻ വെളിപ്പെടുത്താം. നിങ്ങൾ ബൂലോകർ ഇതാരോടും പറയരുത്. അത്യാവശ്യത്തിന് ഈ അടവ് പുറത്തെടുക്കുക. വളരെ വിനയത്തോടേ ദൂരേയ്ക്കാണ് നമ്മുടെ യാത്രയെന്ന് തോന്നത്തക്കവിധം ഒന്നു ഒതുക്കത്തിൽ കൈകാണിക്കുക. മുഖത്ത് ഒരു നറു പുഞ്ചിരി വേണം. എന്നാൽ ഗൌരവം വിടുകയും അരുത്. വേഷം വെള്ള മുണ്ടും ഷർട്ടും ആണെങ്കിൽ വളരെ നല്ലത്. ഇത് മന്ത്രിയുടെ ആളാണെന്ന് ഒരു സംശയം ജനിപ്പിക്കും. അതുമല്ലെങ്കിൽ സ്വന്തം യൂണിയന്റെ ആളാണെന്ന് തോന്നിപ്പിക്കും. ഇത് രണ്ടായാലും വണ്ടി നിർത്താൻ ഇടയുണ്ട്. തോളിൽ തൂങ്ങുന്ന ഒരു ബാഗ് ഉള്ളതും ഗുണം ചെയ്യും. പാന്റ്സ് ആണ് ധരിച്ചിരിക്കുന്നതെങ്കിൽ ആ ബാഗായിരിക്കും താരമാകുന്നത്. പി.എസ്.സി ടെസ്റ്റിനോ, അതുമല്ലെങ്കിൽ അവധി കഴിഞ്ഞ് ദൂരെ ഉദ്യോഗത്തിനോ പോകുന്നതാണെന്നാകും അപ്പോൾ ധരിക്കുക.\nഎന്തായാലും ആകെക്കൂടി ആ രണ്ടുമൂന്നു നിമിഷങ്ങൾ കൊണ്ട് ഡ്രൈവർ മഹാന് നമ്മളോട് ഒരു ദയയും ഭയവും ആരാധനയും ഒക്കെ സമം ചേർന്ന് വരണം. ഇത്രയൊക്കെയേ വേണ്ടൂ. ഇത് മുമ്പും ഞാൻ പരീക്ഷിച്ച് വിജയിച്ചിട്ടുള്ളതാണ്. യാത്ര തെക്കോട്ടാണെങ്കിലാണ് അടവുകൾ ഉത്തമം. കാരണം സെക്രട്ടറിയേറ്റിലേയ്ക്കുള്ള പോക്കാണെന്ന് കരുതി വണ്ടി ആഞ്ഞു ചവിട്ടി നിർത്തും. ജോലി കളയാൻ ഒരു ഡ്രൈവറും ഇഷ്ടപ്പെടില്ലല്ലോ! ഇതിപ്പോൾ യാത്ര വടക്കോട്ടാണ്. വടക്കോട്ട് സെക്രട്ടറിയേറ്റ് ഇല്ലല്ലോ. എങ്കിലും കുഴപ്പമില്ല. വേഷ ഭൂഷാദി ദേഹഭാവാദികൾ കണ്ട് എന്തെങ്കിലുമൊക്കെ ധരിച്ചുകൊള്ളും. അങ്ങനെ എന്തായാലും വണ്ടി സമയത്ത് കിട്ടിയെന്ന് പറഞ്ഞാൽ മതിയല്ലൊ!\nഒരു ബസ് മിസ് ആയാൽ പിന്നെ ഒരു പക്ഷെ പത്തു മണിയ്ക്കെത്തേണ്ടത് പന്ത്രണ്ടുമണിയായാലും എത്തിയില്ലെന്നു വരും. എന്തായാലും ഈ സൂപ്പർ ഫാസ്റ്റ് പിടിച്ചതുകാരണം എട്ടര മണിയ്ക്ക് കോട്ടയം ബസ്സ്റ്റാൻഡിൽ എത്തി. അവിടെനിന്നും അപ്പോൾ തന്നെ ആദ്യം കണ്ട ഓർഡിനറി ലിമിറ്റഡ് സ്റ്റോപ്പ് ബസിൽ തൊടുപുഴയ്ക്ക് പോയി. തൊടുപുഴ ടൌണിലിറങ്ങി അവിടെ നിന്ന ഒരു പോലീസ് ഉദ്യോഗസ്ഥനോട് മീറ്റ് നടക്കുന്ന അർബൻ ബാങ്ക് ഹാൾ ഇരിക്കുന്ന സ്ഥലം ചോദിച്ചറിഞ്ഞ് ഒരു ആട്ടോ പിടിച്ച് തൊടുപുഴ അർബൻ ബാങ്ക് ഹാളിൽ എത്തി. അപ്പോൾ തന്നെ മിക്കവാറും ബ്ലോഗ്ഗർമാർ എത്തിയിരുന്നു. പലരും എത്തിക്കൊണ്ടിരുന്നു. ചെന്നിറങ്ങുമ്പോൾ ആദ്യം കണ്ടത് നൌഷാദ് വടക്കേലിനെയാണ്. നമ്മൾ ആദ്യമായി കാണുകയാണ്. യാത്രാക്ഷീണവും ഒരു ചായ കുടിക്കാനുള്ള പരക്കം പാച്ചിലിനുമിടയിൽ അല്പം സംസാരിച്ചുവെന്നല്ലാതെ നേരെ പരിചയപ്പെടാൻ കഴിഞ്ഞില്ല. പിന്നെ വിശദമായി പരിചയപ്പെടാൻ തിരക്കിയപ്പോൾ അദ്ദേഹം ഉച്ചയ്ക്കു മുമ്പ് പോയതായി അറിഞ്ഞു. എന്തെങ്കിലും അത്യാവശ്യം ഉണ്ടായിരുന്നിരിക്കണം.\nഅൻപതിലധികം ബ്ലോഗ്ഗർമാർ പങ്കെടുത്തുവെന്നാണ് ലഭിച്ച വിവരം. ഏതൊരു മീറ്റിലെയും പോലെ ഈ മീറ്റിലും ഇതുവരെ നേരിൽ കണ്ടിട്ടില്ലാത്ത പലരെയും കാണാനും പരിചയപ്പെടാനും കഴിഞ്ഞു. അതൊക്കെ തന്നെ മീറ്റുകളിലെ വലിയ കാര്യം! ഇതിപ്പോ തൊട്ടു മുമ്പ് നടന്ന എറണാകുളം മീറ്റിന്റെ ഒരു തുടർച്ചയാണെന്നും തോന്നി പോയി. കാരണം തൊടുപുഴയിൽ മീറ്റിനു വന്നവരിൽ മിക്കപേരും എറണാകുളം മീറ്റിൽ പങ്കെടുത്തവരായിരുനു. എന്നാൽ ഡോ. ജയൻ ദാമോദരൻ അടക്കം ചിലരുടെ അസാന്നിദ്ധ്യം പ്രത്യേകം ശ്രദ്ധിക്കപ്പെടുകയും ചെയ്തു. കണ്ടവരെ വിണ്ടും കാണാനും മുമ്പ് കണ്ടിട്ടും നേരേ പരിചയപ്പെടാൻ കഴിയാത്തതു പരിഹരിക്കാനും അതുവരെ കണ്ടിട്ടേയില്ലാത്തവരെ പുതുതായി കാണാനും ഒക്കെയുള്ള ഒരു പ്രേരണ ഓരോ മീറ്റുകൾക്കു പിന്നിലും ഉണ്ട്. ഈ മീറ്റും എനിക്ക് അങ്ങനെ തന്നെ ആയിരുന്നു. ഇക്കാര്യത്തിൽ ഈ മീറ്റും നല്ല വിജയം തന്നെ ആയിരുന്നു.\nഈ മീറ്റിലെ അവതാരകൻ സാക്ഷാൽ വാഴക്കോടൻ അബ്ദുൽ മജീദ് ആയിരുന്നു. ഒരു ബ്ലോഗ് എഴുത്തുകാരൻ മാത്രമല്ല, നല്ല ഗായകനും മിമിക്രി ആർട്ടിസ്റ്റും മറ്റും മറ്റും ആയ ഒരു സർവ്വകലാ വല്ലഭനാണ് വാഴക്കോടനെന്ന് തെളിയിക്കുന്ന മികച്ച പ്രകടനങ്ങളാ‍ണ് പരിചയപ്പെടുത്തലിന്റെ മറവിൽ അദ്ദേഹം തെളിയിച്ചത്. ഉച്ചയ്ക്കു ശേഷം അദ്ദേഹത്തിന്റെ കരോക്കേ ഗാന മേളയും ഉണ്ടായിരുന്നു. എല്ലാവരെയും വിശദമായി പരിചയപ്പെടുന്ന നിലയിൽ ആയിരുന്നു പരിപാടിയുടെ ക്രമീകരണം. ഒക്കെ നന്നായിട്ടുണ്ടായിരുന്നു.\nഎറണാകുളം മീറ്റിൽ വച്ചും തിരൂർ മീറ്റിൽ വച്ചും അത്ര വിശദമായി എനിക്ക് സംസാരിക്കാൻ പറ്റാത്ത പലരുമായും ഈ മീറ്റിൽ വച്ച് നന്നായിട്ട് പരിചയപ്പെടാനും സംസാരിക്കാനും കൂടുതൽ അറിയാനും കഴിഞ്ഞു. അതിൽ ഒരാളാണ് പുണ്യാളൻ! അദ്ദേഹം കൊല്ലം സ്വദേശിയാണെന്ന് അവിടെ വച്ചാണ് മനസിലായത്. കൊല്ലം നമുക്ക് ഒരു മണിക്കൂർ സമയ ദൂരമാണല്ലോ. പുണ്യാളൻ അദ്ദേഹത്തിന്റെ വിദ്യാഭ്യാസ കാലം മുതൽ വിവാഹം വരെയുള്ള വീര ശൂര പരാക്രമങ്ങളെക്കുറിച്ചും നീണ്ടവർഷത്തെ സംഭവ ബഹുലമായ പ്രവാസ ജീവിതത്തെ പറ്റിയും ഒക്കെ ഉള്ള കാര്യങ്ങൾ വളരെ രസകരമായും വിശദമായും നമുക്ക് ചിലർക്ക് പറഞ്ഞു തന്നു.\nഅതുപോലെ തിരൂർ മീറ്റിൽ വച്ച് ബ്ലോഗ്ഗർ കൂടിയായ ലതികാ സുഭാഷിനെ കണ്ട് സംസാരിച്ചെങ്കിലും അത് ഒരു പരിചയത്തോളം എത്തിയിരുന്നില്ല. അതിൽ അന്ന് വലിയ നിരാശ തോന്നിയിരുന്നു. ഇനി ഒരവസരം കിട്ടും എന്ന് അന്നുതന്നെ ഒരു ചെറിയ പ്രതീക്ഷ ഉണ്ടായിരുന്നു. അത് തൊടുപുഴയിൽ സഫലീകൃതമായി. ബൂലോകത്തിനു പുറത്തും പ്രശസ്തരായ വ്യക്തികൾ മറ്റു ജാഡകൾ ഇല്ലാതെ ബ്ലോഗ് മീറ്റിനെത്തുമ്പോൾ അവരുമായി ഒരു നല്ല സൌഹൃദം ലഭിക്കുന്നത് വലിയ സന്തോഷമാണ്. കേരള രാഷ്ട്രീയത്തിലെ വനിതാ നേതാക്കളിൽ മുൻ നിരയിൽ ഉൾപ്പെടുന്ന ലതിക ചേച്ചിയെ പോലുള്ള ഒരാൾ സമയം കണ്ടെത്തി ബ്ലോഗ് മീറ്റുകളിൽ എത്തുകയും തുടക്കം മുതൽ ഒടുക്കം വരെ അവയിൽ പങ്കെടുക്കുകയും ചെയ്യുന്നതിന് പ്രത്യേകം നന്ദി പറയേണ്ടതുണ്ട്.\nഅല്പം പ്രശസ്തരായാൽ പിന്നെ മിക്കവരും ആവശ്യത്തിനും അനാവശ്യത്തിനും തിരക്കുകൾ അഭിനയിക്കുന്ന ഒരു ലോകത്ത് ലതിക ചേച്ചിയെ പോലുള്ളവരെ കുറിച്ച് നാം അഭിമാനിക്കുകതന്നെ വേണം. ഇതൊന്നും ഞാൻ അവരെ പുകഴ്ത്താൻ വേണ്ടി മാത്രം എഴുന്നള്ളിക്കുന്ന വെറും വാക്കുകളല്ല. ഉള്ളിൽ തട്ടി പറയുന്നതുതന്നെ. പ്രത്യേകിച്ചും വിവിധ രാഷ്ട്രീയ കക്ഷികളിൽ പെട്ട ചെറുതും വലുതുമായ നേതാക്കളിൽ പലരുടെയും ജാഡകൾ അരോചകമായി അനുഭവപ്പെട്ടിട്ടുള്ള ഒരാളാണ് ഞാൻ. രാഷ്ട്രീയമായി നേരിട്ടുള്ള ബന്ധമുള്ളതുകൊണ്ട് നമുക്ക് അത് സദാ അനുഭവിക്കേണ്ടി വരുമല്ലോ. അവർ അറിയുന്നില്ല അവർ ജനങ്ങളാൽ പരിഹസിക്കപ്പെടുന്നത്. ഇക്കാര്യത്തിൽ ഭരണ പ്രതിപക്ഷ വ്യത്യാസമൊന്നുമില്ല.\nഉച്ചയ്ക്ക് ഊണു കഴിക്കുന്ന സമയത്താണ് ലതിക ചേച്ചിയെ ഞാൻ ചെന്നു പരിചയപ്പെടുന്നത്. അവരുടെ മകനും കൂടെ ഉണ്ടായിരുന്നു. നമ്മ ഒരു സി.പി.എമ്മുകാരൻ എന്നു പറഞ്ഞുകൊണ്ടുതന്നെയാണ് ഞാൻ സാംസാരിച്ചു തുടങ്ങിയത്. പുതിയ ഭരണമാറ്റത്തിന്റെ പശ്ചാത്തലത്തിൽ അവർക്ക് ഏതെങ്കിലും ബോർഡ് ചെയർമാൻ സ്ഥാന മോ മറ്റോ ഉണ്ടോ എന്നായിരുന്നു എന്റെ ആദ്യ അന്വേഷണം. ഒരു ബ്ലോഗ്ഗർ അങ്ങനെ വല്ല സ്ഥാനത്തും ഇരിക്കുന്നത് നമുക്ക് ഒരു അഭിമാനമാണല്ലോ.\nഒരു മുഖ്യമന്ത്രിയോട് മത്സരിച്ച് പരാജയപ്പെടുന്ന ഒരാൾക്ക് അങ്ങനെ എന്തെങ്കിലും ഒരു അവസരം ലഭിക്കുമെന്നായിരുന്നു ഞാൻ കരുതിയിരുന്നത്. എന്നാൽ തെരഞ്ഞെടുപ്പിൽ മത്സരിച്ചവർക്കാർക്കും ചെയർമാൻ പദവികൾ നൽകേണ്ടതില്ലെന്നാണ് അവരുടെ പാർട്ടി തീരുമാനമെന്ന് ലതിക ചേച്ചിയിൽ നിന്നും അറിയാൻ കഴിഞ്ഞു. സത്യത്തിൽ സുരക്ഷിതമായ ഒരു സീറ്റിൽ നിന്ന് ജയിച്ചിരുന്നെങ്കിൽ ഇപ്പോൾ മന്ത്രിസ്ഥാനത്തിരിക്കേണ്ട ആളാണ് ലതികാ സുഭാഷ് എന്ന് അല്പം നഷ്ടബോധത്തോടെ ഓർക്കാൻ എന്റെ രാഷ്ട്രീയ വിശ്വാസം എനിക്കൊരു തടസമായില്ല.\nചേച്ചിയുടെ പത്തൊൻപതുകാരനായ മകനും കൂടെ ഉണ്ടായിരുന്നു. മോന് വൈകിട്ട് ക്രിക്കറ്റ് കളി ഉള്ളതിനാൽ ഉച്ചയ്ക്ക് ഭക്ഷണം കഴിഞ്ഞ്, കൊണ്ടുവന്ന ക്യാമറയും മറ്റും ബാഗിൽ ഭദ്രമായി വച്ച് അത് അമ്മയെ ഏല്പിച്ച് അതൊന്നും എടുക്കാൻ മറക്കരുതെന്ന് പ്രത്യേകം ഓർമ്മിപ്പിച്ച് അമ്മയ്ക്കൊരുമ്മയും നൽകി ബസിൽ പൊയ്ക്കൊള്ളാമെന്ന് പറഞ്ഞ് മീറ്റിൽ നിന്ന് മുമ്പേ മുങ്ങി. പിന്നെ മകനെ പറ്റിയായി നമ്മുടെ അല്പനേരത്തെ സംഭാഷണം.\nഎറണാകുളം ബ്ലോഗ്മീറ്റിൽ നമ്മുടെ ബൂലോകവും, ബൂലോകം ഓൺലെയിനും സംയുക്തമായി സംഘടിപ്പിച്ച ഫോട്ടോ പ്രദർശന മത്സരത്തിൽ വിജയിച്ചവർക്കുള്ള സമ്മാനങ്ങൾ ലതികാ സുഭാഷും മാണിക്യവും ഈയുള്ളവനും കൂടി ജോയുടെയും ജിക്കുവിന്റെയും മറ്റും നേതൃത്വത്തിൽ നൽകി. വിക്കി ഹബീബ് ഉൾപ്പെടെയുള്ള വിജയികളും അവരുടെ പ്രതിനിധികളും സമ്മാനങ്ങൾ ഏറ്റുവാങ്ങി.\nപലരും ഈ മാണിക്യം എന്ന ബ്ലോഗ്ഗറെക്കുറിച്ച് എന്നോടും ആരാഞ്ഞിട്ടുണ്ട്. മുമ്പ് വളരെ സജീവമായിരുന്ന ആളാണ്. അന്ന് നമ്മളൊന്നും സജീവമല്ല താനും. ഒരിക്കൽ അവരെയും നേരിൽ കാണണം എന്ന് ഞാനും ആഗ്രഹിച്ചിരുന്നു. അത് സാധിച്ചെങ്കിലും സംസാരിക്കാൻ കഴിഞ്ഞില്ല. കാരണം വന്നതുമുതൽ അവർ മറ്റുള്ള പല ബ്ലോഗേഴ്സുമാരുമായും നല്ല തിരക്കിലായിരുന്നു. ബ്ലോഗ്ഗേഴ്സ് ഒഴിഞ്ഞു പോകുമ്പോഴാകട്ടെ ലതിക ചേച്ചി അവരെ വിടാതെ പിടിച്ചു വച്ചിരിക്കുകയുമായിരുന്നു. അവരും ആദ്യമായി നേരിൽ കാണുന്നതാണെന്നു തോന്നുന്നു. എന്തായാലും സീനിയർ ബ്ലോഗ്ഗറായ മാണിക്യം ചേച്ചി ഈ മീറ്റിലെ ഒരു താരം തന്നെയായിരുന്നു. മീറ്റ് തീരുന്നതുവരെയും അവർ ഉണ്ടായിരുന്നു.\nഇത്തവണയും ഞാൻ ചെല്ലുമ്പോൾ ബൂലോകത്തിന്റെ സ്വന്തം ഷെരീഫ്ക്കാ (ഷെരീഫ് കൊട്ടാരക്കര) കൌണ്ടറിനു മിന്നിൽ മീറ്റിനു റെഡിയായി വന്നിരിക്കുന്നു. ഇതൊക്കെ എങ്ങനെ രാവിലെ എഴുന്നേറ്റ് റെഡിയാകുന്നു എന്നായിരുന്നു എന്റെ ചിന്ത. ഞാൻ രാവിലെ എഴുന്നേറ്റ് വന്ന പാട് എനിക്കറിയാം. ബ്ലോഗ് മീറ്റെന്നു കേട്ടാൽ പിന്നെ മനുഷ്യർക്ക് ഊണുമില്ല ഉറക്കവുമില്ല. എറണാകുളത്തു നിന്നും കൊണ്ടു വന്നു പ്രദർശിപ്പിക്കുന്ന പതിവു മീറ്റ് ദൃശ്യങ്ങളായ നന്ദൻ, മനോരാജ്, പ്രവീൺ വട്ടപ്പറമ്പത്ത്, പിന്നെ ജോ, യൂസഫ് പാ തുടങ്ങിയവരൊക്കെ തൊടുപുഴയിലും പ്രത്യക്ഷരായി. അവരൊന്നുമില്ലെങ്കിൽ പിന്നെ എന്തര് മീറ്റ്! പിന്നെ നമ്മുടെ ഡോക്ടർ ജയൻ ദാമോദരനും ആ കണ്ണൂർ കുമാരനും ഇല്ലാത്ത ഒരു മീറ്റിൽ ഞാൻ ആദ്യമായി പങ്കെടുക്കുകയാണെന്ന് തോന്നുന്നു. അവരുടെ അഭാവം അഭാവം തന്നെയാണ്.\nപൊന്മളക്കാരനും, വരില്ലാ വരില്ലാ എന്നു പറഞ്ഞിട്ടൊടുവിൽ സൂത്രത്തിലെത്തുന്ന സൂത്രം ഡോട്ട് കോം സാബു കൊട്ടോട്ടിയും കണ്ടാൽ കൂതറ ലൂക്ക് ഒട്ടുമില്ലാത്ത കൂതറ ഹാഷിമും ഒക്കെ മീറ്റെന്നു കേട്ട് ഇരിക്കപ്പൊറുതിയില്ലാതെ മലബാറിൽ നിന്നും വണ്ടി കയറി മീറ്റിലെത്തി. പൊന്മളയും ഹാഷിമും തലേന്നേ തൊടുപുഴയിൽ വന്ന് ക്യാമ്പടിച്ചിരുന്നു. എവിടെ മിറ്റുണ്ടോ അവിടെയൊക്കെ പൊന്മള തലേന്നേ വന്നിരിക്കും. ഞാനും ഇതൊഴിച്ച് എല്ലാ മീറ്റിലും അങ്ങനെ ആയിരുന്നു. ഈ മീറ്റിൽ രാവിലെ എത്താവുന്ന ദൂരമേ എനിണ്ടായിരുന്നുള്ളുവല്ലോ. ഇപ്പോൾ എറണാകുളത്ത് ജോലിയുള്ള എന്റെ നാട്ടുകാരനും പ്രീഡിഗ്രി സഹപാഠിയും ഇപ്പോൾ തൃപ്പൂണിത്തുറയിൽ സിറ്റീഷൻ ഷിപ്പും ഉള്ള അനൂപ് കിളിമാനൂർ എറണാകുളം മീറ്റുമുതൽ ഇനി എല്ലാ മീറ്റിലും പങ്കെടുക്കും എന്ന പ്രതിജ്ഞയിലാണ്. തൊടുപുഴയിലും അദ്ദേഹം അശോകൻ തുടങ്ങിയ കൂട്ടുകാർക്കൊപ്പം എത്തി.\nതിരൂർ മീറ്റിന്റെ തലേന്ന് പാവത്താൻ താമസിച്ച് ഒഴിഞ്ഞ മുറിയിലാണ് ഞാനും തബാറക്ക് റഹ്മാനും അന്ന് താമസിച്ചത്. അന്ന് പരിചയപ്പെടാൻ കഴിഞ്ഞിരുന്നില്ല. ഇവിടെ തൊടുപുഴയിൽ വച്ച് പാവത്താനെയും പരിചയപ്പെട്ടു. കമന്റും പോസ്റ്റുകളുമായുള്ള പരിചയം മാത്രമുണ്ടായിരുന്ന റെജി പുത്തൻപുരയ്ക്കലിനെയും പട്ടേപ്പാടം റാംജിയെയും ഖാദർ പട്ടേപ്പാടത്തെയും ഒക്കെ നേരിൽ കാണാനും പരിചയപ്പെടാനും കഴിഞ്ഞത് ഈ മീറ്റിൽ വച്ചാണ്. ഒടിയനെ എറണാകുളത്തേ പരിചയപ്പെട്ടത് ഇപ്പോൾ വീണ്ടും പരിചയം പുതുങ്ങി. തിരുവനന്തപുരത്ത് ദേശാഭിമാനിയിൽ ജോലിയുള്ള രഞ്ജിത്ത് വിശ്വത്തെ ഞാൻ ഈ മീറ്റിൽ വച്ച് പുതുതായി പരിചയപ്പെടുകയാണ്. പിന്നെ എറണാകുളം മിറ്റിൽ വച്ച് തന്നെ കണ്ടിരുന്ന ദിമിത്രോവുമായും അല്പനേരം സംസാരിക്കുവാൻ കഴിഞ്ഞു. ദിമിത്രേവ് നല്ലൊരു ഗായകൻ കൂടിയാണ്. എഴുതിക്കൊണ്ടിരിക്കിമ്പോൾ ഒർമ്മ വന്ന പേരുകൾ മാത്രമാണ് ഇവിടെ എഴുതുന്നത്. അതുപോലെ ഒരുപാട് പേരെ പരിചയപ്പെട്ടു. ചിലരുടെ പേരുകൾ ഓർമ്മകിട്ടുന്നുമില്ല. നെടുംകണ്ടത്തും എറണാകുളത്തും ഉള്ള ഓരോ പോലീസുകാരായ ബ്ലോഗ്ഗർമാരെ പരിചയപ്പെട്ടിരുന്നു. ഈ മീറ്റിനു വന്നവരല്ലെങ്കിലും തിരുവനന്തപുരത്തുള്ള രണ്ട് പോലീസ് ബ്ലോഗ്ഗർമാരുമായി എനിക്ക് നേരത്തേ സൌഹൃദമുണ്ട്. ഇപ്പോൾ ഇവരും കൂടി ആയി. അവരുടെ പേരും നമ്പരും ഞാൻ എഴുതി വച്ചിട്ടുണ്ട്. പേരുകൾ ഇപ്പോൾ ഓർക്കുന്നില്ല.\nഇനിയും ആലോചിച്ചിരുന്നാൽ പലരെക്കുറിച്ചും ഓർമ്മിച്ചെഴുതാൻ കഴിയും. തൽക്കാലം ഇനി അതിനു മുതിരുന്നില്ല. തൊടുപുഴമീറ്റിന്റെ സംഘാടനത്തിന് ഹരീഷിനൊപ്പം നിന്നവർ ആരൊക്കെയെന്ന് അറിയില്ല. എന്തായാലും അധികം ആരും ഉണ്ടായിരുന്നിരിക്കില്ല. ഈ റിസ്ക് ഏറ്റെടുത്ത് വിജയകരമാക്കി തീർത്തതിലുള്ള അഭിനന്ദനവും നന്ദിയും പ്രത്യേകം അറിയിക്കുന്നു. തൊടുപുഴയിൽ ഇനിയും കുറെ നാൾ കഴിയുമ്പോൾ ഹരീഷ് മീറ്റ് നടത്തുമെന്നുറപ്പാണ്. നമ്മുടെ ജയൻ ഡോക്ടറെയും മറ്റും പോലെ. കൂടെക്കൂടെ അവർക്ക് ഉൾവിളി ഉണ്ടാകും. അതാകട്ടെ ബൂലോകത്തെ മറ്റു പലരുടെയും ഉൾവിളികളുടെ പ്രകമ്പനമാണു താനും! ഇതൊക്കെ ഓരോ നിയോഗങ്ങളാണ്. (അതുകൊണ്ട് വല്ല നഷ്ടവും വന്നാലും സഹിച്ചോളണം കേട്ടോ).\nമുമ്പ് ഇടപ്പള്ളിയിൽ ചില നിയോഗങ്ങൾ അങ്ങനെ സഹിച്ചതിനെ മാതൃകയാക്കാവുന്നതാണ്. അന്ന് കൈപൊള്ളിയെങ്കിലും മീറ്റുകൾ അവർക്കൊക്കെ ഇന്നും ഒരു ആവേശമാണെന്നറിയുന്നത് നമുക്കും ഒരാവേശമാണ്. കൂടുതൽ ആവേശം എല്ലാവർക്കും വരാൻ വേണ്ടി തൊടുപുഴ മീറ്റിൽ ആരോ നിർദ്ദേശിച്ചതുപോലെ രജിസ്ട്രേഷൻ ഫീസ് എന്ന മൂരാച്ചി ഇടപാട് എടുത്തു കളയുന്നതിൽ ആർക്കും എതിർപ്പുണ്ടാകുമെന്നു തോന്നുന്നില്ല. അല്ല, തിരുവനന്തപുരത്ത് ഒരു മീറ്റിനെ പറ്റി ചിന്തിക്കുന്നുണ്ട്. അതും കൂടി കഴിഞ്ഞിട്ട് രജിസ്ട്രേഷൻ ഫീസ് നിർത്താവുന്നതാണ്. എന്തായാലും ഇനി കണ്ണൂരത്തേത് ഒന്നു കഴിയട്ടെ.\nമീറ്റ് കഴിഞ്ഞ് ഞാനും ഷെരീഫ്ക്കയും റെജി പുത്തൻപുരയ്ക്കലും കൂടി പോകാൻ ഇറങ്ങുമ്പോൾ മഴ ചാറുന്നു. ചാറ്റലല്ല അല്പം ചീറ്റൽ തന്നെയാണെന്ന് കണ്ട് ഞങ്ങൾ മഴ തോരാൻ വെയ്റ്റ് ചെയ്തു. അപ്പോഴാണ് കോട്ടയം ഭാഗത്തേയ്ക്ക് പോകുന്ന മൂന്നു പേർക്ക് ഒരു ഫ്രീ ലിഫ്റ്റ് ഉണ്ടെന്ന് അനൌൺസ് ചെയ്തതായി ആരോ ഇറങ്ങി വന്ന് പറഞ്ഞത്. ഒറ്റക്കുതിപ്പിന് മുകളിൽ ചെന്ന് തിരക്കുമ്പോൾ അത് സാക്ഷാൽ ലതിക ചേച്ചിയുടെ കാറിലാണ്. ഒരാൾ ആയി. അത് ജിക്കുവായിരുന്നു. പിന്നെ എനിക്കും ഷെരീഫ് സാറിനും കൂടി ലിഫ്റ്റ് കിട്ടി. കാർ ഓടിക്കുന്നത് എറണാകുളം മീറ്റിലെ ഫോട്ടോ ഗ്രാഫി അവാർഡ് വിന്നർ കൂടിയായ വിക്കി ഹബീബ്. റെജി പുത്തൻ പുരയ്ക്കൽ ഒറ്റയാക്കാകുമോ എന്ന് സംശയിച്ചപ്പോൾ അദ്ദേഹം വേറൊരു ദിശയിലെയ്ക്കായതുകൊണ്ടും കുറച്ചുകൂടി അടുത്തായതുകൊണ്ടും നമ്മളെ കയറി പോകാൻ നിർബ്ബന്ധിക്കുകയായിരുന്നു.\nഅങ്ങനെ ഞാനും ഷെരീഫ്ക്കായും ജിക്കു വർഗ്ഗീസും ഹബീബും ലതികച്ചേച്ചിയും കൂടി കാറിൽ കോട്ടയം ഭാഗത്തയ്യ്ക്ക് യാത്രയായി. കാറിലെ യാത്രയ്ക്കിടയിൽ മലമ്പുഴ അസംബ്ലി മണ്ഡലത്തിലെ ദുരിതഭാരം ചുമക്കുന്ന ആദിവാസി സെറ്റിൽമെന്റുകൾ മുതൽ അമേരിക്കൻ ജനതയുടെ സെന്റിമെൻസുകളില്ലാത്ത യാന്ത്രിക ജീവിതം വരെ ലതിക ചേച്ചി ചർച്ചാവിഷയമാക്കി. അങ്ങനെ അന്തർദ്ദേശീയവും ദേശീയവും പ്രാദേശികവും സാമൂഹ്യവും പാരിസ്ഥിതികവുമായ പല വിഷയങ്ങളും വീട്ടു വിശേഷങ്ങളും ഒക്കെ ചർച്ചയ്ക്കെടുത്ത് ചർച്ചയ്ക്കെടുത്ത് ഞങ്ങൾ ഏറ്റുമാനൂർ എത്തിയത് അറിഞ്ഞില്ല. ഇടയ്ക്കിടെ ഹബീബിന് ചേച്ചി വഴി പറഞ്ഞുകൊടുത്തുകൊണ്ടിരുന്നു. ഒരു പൊതു പ്രവർത്തകയുടെ സമൂഹത്തോടും പാരിസ്ഥിതിയോടും മറ്റും ഉള്ള സ്നേഹവും ഉൽക്കണ്ഠകളും ഒക്കെ ലതിക ചേച്ചിയുടെ സംസാരത്തിലൂടെ മനസിലാക്കാൻ കഴിഞ്ഞു.\nജിക്കു പാലായിൽ ഇറങ്ങിയിരുന്നു. ലതിക ചേച്ചിയ്ക്ക് കുമാരനെല്ലൂരിലേയ്ക്കാണ് പോകേണ്ടതെന്നതിനാൽ ഞാനും ഷെരീഫ്ക്കായും ഏറ്റുമാനൂരിൽ ഇറങ്ങി അവരുമായി പരസ്പരം യാത്ര പറഞ്ഞു. കോട്ടയത്ത് കൊണ്ടാക്കാമെന്ന് പറഞ്ഞെങ്കിലും നമ്മൾ വേണ്ടെന്നു പറഞ്ഞു. എന്നോട് യാത്ര പറയുമ്പോൾ സഖാവേ എന്നു വിളിക്കാൻ ലതികച്ചേച്ചി മറന്നില്ല. എന്തായാലും ബ്ലോഗ് മീറ്റിനെ തുടർന്ന് കാറിൽ നമ്മൾ ഒരു മിനി ബ്ലോഗ് മീറ്റ് നടത്തി എന്നു പറഞ്ഞാൽ മതിയല്ലോ. ഏറ്റുമാനൂർ കെ.എസ്.ആർ.റ്റി.സി സ്റ്റാൻഡിൽ നിന്നും ഒരു ഫാസ്റ്റ് പാസഞ്ചറിൽ കോട്ടയത്തേയ്ക്കും അവിടെ നിന്ന് മറ്റൊരു ഫാസ്റ്റ് പാസഞ്ചറിൽ കൊട്ടാരയ്ക്കരയ്ക്കും ഉള്ള യാത്രകളിൽ ടിക്കറ്റെടുക്കനുള്ള മത്സരത്തിൽ ഞാൻ സ്വയം തോൽവി ഏറ്റുവാങ്ങിയതിനാൽ ഷെരീഫ്ക്കാ തന്നെ ടിക്കറ്റെടുത്തത് എന്റെ ഈ യാത്രച്ചെലവിൽ കുറവും ഷെരീഫ്ക്കയ്ക്ക് നേരിയ നഷ്ടവും ഉണ്ടാക്കി. അല്ലെങ്കിലും അതൊന്നും ഒരു നഷ്ടമല്ലല്ലോ. മറ്റുള്ളവരുടെ സന്തോഷം ആണല്ലോ നമ്മുടെ സന്തോഷം. അല്ലപിന്നെ!\nകോട്ടയത്ത് നിന്നും കൊട്ടാരയ്ക്കരയ്ക്കുള്ള യാത്രയ്ക്കിടയിൽ എവിടെയോ വച്ച് എന്റെ അരികിൽ വന്നിരുന്ന ഒരു യാത്രക്കാരനുമായി അല്പം തർക്കിക്കേണ്ടി വന്നു. ആൾ അല്പം മദ്യപിച്ചിട്ടുണ്ട്. പുള്ളിയ്ക്ക് എന്റെ കൈയ്യിൽ തീപ്പെട്ടി ഉണ്ടോന്നറിയണം. ഞാൻ പറഞ്ഞു ബസിനുള്ളിൽ സിഗരറ്റ് വലിക്കാൻ പറ്റില്ലല്ലോ എന്ന്. അതൊന്നും സാരമില്ലെന്നും പുറകിലത്തെ സീറ്റായതിനാൽ ശല്യമില്ലാതെ വലിക്കാൻ കഴിയുമെന്നുമായി അദ്ദേഹം. കണ്ടക്ടർ സമ്മതിക്കില്ലല്ലോ എന്നായി ഞാൻ. ഏതു കണ്ടക്ടർ പുവാൻ പറയെന്നായി എന്നായി മദ്യവാഹിയായ മാന്യദേഹം! എന്നാലും സിഗരറ്റ് വലിച്ചേ പറ്റുവോ എന്ന് ഞാൻ ചോദിച്ചപ്പോൾ അതേ, വലിച്ചിരിക്കും എന്നു പറഞ്ഞ് മദ്യവാഹി അതൊരു വെല്ലുവിളിയായി ഏറ്റെടുത്തു.\nഅപ്പുറത്തെ സീറ്റിലിരുന്ന് ഷെരീഫ്ക്കായും ഇത് ശ്രദ്ധിക്കുന്നുണ്ടായിരുന്നു. തീപ്പെട്ടി എന്നോട് ചോദിച്ചിട്ട് കാര്യമില്ലെന്ന് മനസിലാക്കിയ അയാൾ ഷെരീഫ് ക്കയുടെ അടുത്തിരിക്കുന്ന ആളോടായി കുശലാന്വേഷണങ്ങൾ. തീപ്പെട്ടി തന്നെ ലക്ഷ്യം! ഞാൻ പറഞ്ഞതുപോലൊക്കെത്തന്നെ ആ മനുഷ്യനും പറഞ്ഞപ്പോൾ അഥവാ ഇനി കണ്ടക്ടർ ഇറക്കി വിട്ടാലും തനിക്കൊന്നുമില്ല. ഇറങ്ങി സിഗരറ്റ് വലിക്കുക മാത്രമല്ല എവിടെ നിന്നെങ്കിലും തൊണ്ണൂറു മരുന്നും കൂടി വാങ്ങി കഴിച്ചിട്ട് വീണ്ടും ഒരു സിഗരറ്റ് വാങ്ങി വലിച്ചിട്ട് അടുത്ത വണ്ടിയിൽ കയറുമെന്നും അല്ലെങ്കിൽ നടന്നു പോകുമെന്നും മദ്യവാഹിയാൽ പ്രഖ്യാപിക്കപ്പെട്ടു. പക്ഷെ ഇപ്പോൾ വേണ്ടതു തീപ്പെട്ടിയും വലിക്കേണ്ടത് സിഗരറ്റും ആണ്! അതിൽ വിട്ടുവീഴ്ചയില്ലത്രേ!\nഇയാൾ ആരിൽ നിന്നെങ്കിലും തീപ്പെട്ടി സംഘടിപ്പിച്ചാൽ ഇരുന്ന് വലിക്കാൻ ഞാൻ ഇരിക്കുന്ന സൈഡ് സീറ്റ് ചോദിക്കും. ഏറ്റവും പുറകിലത്തെ സീറ്റാണ്. എന്റെ സൈഡ് സീറ്റ് ചോദിച്ചാൽ കൊടുക്കില്ലെന്നു മാത്രമല്ല, എന്റെ അടുത്തിരുന്ന് വലിച്ചാൽ സംഗതി ഉടക്കാക്കണമെന്നും കണക്കു കൂട്ടി ഇരിക്കുകയാണ് ഞാൻ. ചിലപ്പോൾ ഇയ്യാൾക്കിട്ട് രണ്ട് പെട കൊടുക്കേണ്ടി വരുമോ എന്ന ചിന്തയും തെല്ലൊന്നലട്ടാതിരുന്നില്ല. സംഗതി നമ്മൾ സമാധാന പ്രിയനാണല്ലോ. പിന്നെ ഒരു പക്ഷെ ഇയാൾ തീപ്പെട്ടി ബസിൽ ആരിൽ നിന്നെങ്കിലും സംഘടിപ്പിച്ച് (കിട്ടില്ല എന്നാലും) വലിച്ചാലും അത് എങ്ങനെ ക്ഷമിക്കാം എന്ന് ആലോചിക്കുകയായിരുന്നു ഞാൻ. പെട്ടെന്നു തന്നെ എനിക്ക് ഞാനാൽ തന്നെ സമാധാനം ലഭിച്ചു.\nഎന്റെ മനസിലേയ്ക്ക് പൊടുന്നനേ ചാടിക്കയറിയ ഞാൻ എന്നോട് ചോദിക്കുകയാണ് , ഇരുന്നു സിഗരറ്റ് വലിക്കുന്ന ഒരു മനുഷ്യൻ വല്ല കൊട്ടേഷൻ സംഘത്തിൽ പെട്ടവനോ, തടി മിടുക്കും കണ്ടാൽ പേടിയും തോന്നുന്ന വല്ല ഭീകര രൂപികളോ മറ്റോ ആയിരുന്നെങ്കിലോ? നീയെന്നാടാ പുളുത്തുമോ? തീപ്പെട്ടി ചോദിക്കുമ്പോൾ തന്നെ നീ വിറച്ചോണ്ട് തീപ്പെട്ടി എടുത്ത് കൊടുക്കില്ലായിരുന്നോ? അഥവാ തീപ്പെട്ടി കൈയ്യിൽ ഇല്ലെങ്കിൽ ബസ് നിർത്തിച്ച് നീ പുറത്തിറങ്ങി തീപ്പെട്ടി വാങ്ങി ഇന്നാ പൊന്നണ്ണാന്നും പറഞ്ഞ് കൊടുക്കില്ലായിരുന്നോ? തിരി കത്തിച്ച് വേണമെങ്കിൽ വായിൽ വച്ച് കൊടുക്കില്ലായിരുന്നോ?\nഇപ്പോൾ എഴുന്നേറ്റ് നടക്കാൻ വയ്യാത്ത ഒരുത്തൻ അല്പം കഴിച്ചിട്ട് അറിവില്ലായ്മ കൊണ്ട് ഒരു സിഗരറ്റ് വലിച്ചാൽ നീ ഇയാളെ പെടയ്ക്കണമെന്നു വിചാരിക്കും അല്ലേടാ? അല്ലെങ്കിലും ദുർബലന്മാരോടാണല്ലോ നീയൊക്കെ പ്രതികരണ ശേഷി പ്രകടിപ്പിക്കുന്നത്. ദുർബലന്മാരുടെ തലയിൽ കയറിയാണല്ലോ പലരും ചട്ടമ്പികളാകുന്നത്. നിനക്ക് ഇയാളെ തല്ലി ചട്ടമ്പിയാകണൊടാ ഡാഷ് മോനേ എന്നായി ഞാൻ എന്നോട്! അതോടെ എന്നിലെ ഞാൻ അടങ്ങി. ഇനി ഇയാൾ അടുത്തിരുന്ന് ബീഡി വലിച്ചാലും ഞാൻ മിണ്ടില്ല. ഞാൻ ലോക സമാധാനം കാംക്ഷിക്കുന്നവനാ! ഒരു മദ്യപനു മുന്നിൽ പതറി ആദർശം വെടിയാൻ (അഥവാ തടി കളയാൻ) പാടില്ല. ഗാന്ധിജി പോലും എന്റെ അടുത്ത് വരില്ല. പിന്നല്ലേ!\nഎന്തായാലും ഭാഗ്യത്തിന് ആ മദ്യദേഹിയ്ക്ക് പിന്നെ തീപ്പെട്ടി കിട്ടിയതുമില്ല, അയാൾ വലിച്ചതുമില്ല. അഥവാ തീപ്പെട്ടി ചോദിക്കാനുള്ള ശക്തികൂടി പുള്ളിയിൽ നിന്നും ക്രമേണ മദ്യം ചോർത്തിക്കൊണ്ടിരുന്നു എന്നതാണ് സത്യം. കുറച്ച് കഴിഞ്ഞ് കണ്ടക്ടറുടെ അടുത്ത് ചെന്നിരുന്ന് ലോഹ്യം പറയുന്നതുകണ്ടു. പിന്നെ ഒരു മയക്കത്തിനിടയിൽ ഞാൻ അയാളുടെ കാര്യം അങ്ങ് മറന്നും പോയി. ഓരോ യാത്രകളിലും ഓരോരോ അനുഭവങ്ങൾ; അത്രതന്നെ!\nകൊട്ടാരക്കരയിലിറങ്ങി ഷെരീഫ്സാർ വീട്ടിലേയ്ക്കു പോയി. ഞാൻ നമ്മുടെ സ്വന്തം നാട്ടു ബസ്സ്റ്റാൻഡായ കിളിമാനൂരിലേയ്ക്ക് പിടിച്ചിട്ടിരുന്ന ഒരു ഫാസ്റ്റ് പാസഞ്ചർ വണ്ടി പിടിച്ചു. വീണ്ടും ചെറിയ ഒരു ഉറക്കമൊക്കെ ഉറങ്ങി മുക്കാൽ മണിക്കൂറിനുള്ളിൽ തട്ടത്തുമല ജംഗ്ഷനിൽ വന്നിറങ്ങി രാത്രി ഒൻപതര ഒൻപതേമുക്കാൽ മണിയോടെ വീട്ടിലെത്തി. പിന്നെ ഒന്നും സംഭവിച്ചിട്ടില്ലാത്ത ലാഘവത്തോടെ പതിവു ജീവിതവുമായി വീണ്ടും പൊരുത്തപ്പെട്ടു.\nതൊടുപുഴ ബ്ലോഗ് മീറ്റിന്റെ തലേന്ന് ഡോ. ജെയിംസ് ബ്രൈറ്റ് ചാറ്റിൽ വന്ന് എറണകുളം മീറ്റിൽ നടന്ന ഫോട്ടോഗ്രഫി മത്സരത്തിന് വന്ന ചിത്രങ്ങളുൾക്കൊള്ളുന്ന ആൽബം ജോയിൽ നിന്ന് വാങ്ങിക്കൊണ്ടുവന്ന് കോവളം ബ്ലോഗ് സെന്ററിൽ എത്തിക്കണമെന്ന് പറഞ്ഞിരുന്നു. മീറ്റ് കഴിഞ്ഞുടൻ ആ അതിമനോഹരമായ ആൽബം ജോ എന്നെ ഏല്പിക്കുകയും ചെയ്തു. അതിൻപ്രകാരം പ്രസ്തുത ആൽബവും ഈയിടെ തിരുവനന്തപുരത്ത് സൌഹൃദം മീറ്റിൽ വച്ച് പ്രകാശിതമായ ബ്ലോഗ്ഗർ രാജേഷ് ചിത്തിരയുടെ ‘ഉന്മത്തതയുടെ ക്രാഷ് ലാൻഡിംഗുകൾ’ എന്ന കവിതാ സമാഹാരത്തിന്റെ രണ്ട് കോപ്പികളും 2011 ജൂലായ്2ചൊവ്വാഴ്ച ഞാനും കപിൽ എന്നു പേരായ നമ്മുടെ ഒരു ശിഷ്യനവർകളും കൂടി ബൈക്കിൽ കോവളത്ത് ബ്ലോഗ് സെന്ററിൽ പോയി ശ്രീ സുനിൽ അവർകളെ ഏല്പിക്കുകയുണ്ടായിട്ടുണ്ട്. അത് നമ്മുടെ ബ്ലോഗ് സെന്ററിൽ സുരക്ഷിതമായി സൂക്ഷിക്കപ്പെടും.\nഒരു അനുബന്ധം കൂടി\nഈ പോസ്റ്റിന്റെ പ്രധാന ഭാഗങ്ങൾ എല്ലാം ഇത് പബ്ലിഷ് ചെയ്യുന്ന ഈ ദിവസത്തിന്റെ തലേന്ന് തന്നെ എഴുതി ഡ്രാഫ്റ്റ് ചെയ്തിരുന്നതാണെങ്കിലും എന്റെ കമ്പെട്ടി പണിമുടക്കിയതിനാൽ രാവിലെ ബാക്കി കൂടി എഴുതി എഡിറ്റ് ചെയ്ത് പബ്ലിഷ് ആക്കാൻ കഴിഞ്ഞില്ല. സിസ്റ്റം ഒന്നാകെ എടുത്ത് കഴക്കൂട്ടത്ത് അത് അസംബ്ലി ചെയ്തു തന്ന പയ്യന്മാരുടെ കടയിൽ കൊണ്ടു പോയി കൊടുത്തിട്ട് അതു വഴിയണ് കോവളത്ത് പോയത്. തിരിച്ച് കഴക്കൂട്ടത്തു വന്ന് കമ്പെട്ടി പരിശോധിച്ചപ്പോൾ അതിന്റെ മദർ ബോർഡ് കമ്പനിയിൽ അയച്ച് റീപ്ലെയിസ് ചെയ്യേണ്ടിയിരിക്കുന്നു എന്ന് ആ ഹാർഡ് വെയർ പയ്യന്മാർ പറഞ്ഞു. അപ്പോൾ കമ്പെട്ടി ഇനി അടുത്ത ആഴ്ചയേ കിട്ടൂ.\nഅതുകൊണ്ട് ഒരാഴ്ചലത്തേയ്ക്ക് രക്ഷപ്പെട്ടുവെന്ന് ഇത് വായിക്കുന്ന നിങ്ങൾ ആരെങ്കിലും കരുതുന്നുവെങ്കിൽ നിങ്ങൾക്കു തെറ്റി. അതുവരെ നിങ്ങളുടെ ക്ഷമകളെ പരീക്ഷിയ്ക്കാതെ നോം എങ്ങനെ സഹിച്ചിരിക്കും ? ഒരാഴ്ചലത്തേയ്ക്ക് മുൻ പറഞ്ഞ കപിലിന്റെ ലാപ് ടോപ്പ് വാഗ്ദാനം ചെയ്യപ്പെടുകയും ആയതു നോം സ്വീകരിക്കുകയും ആ കമ്പെട്ടിയിലാണ് ഈ പോസ്റ്റിന്റെ ഈ അവസാനവരികൾ കോറിയിടുന്നതെന്നും ചുമ്മാ അറിയിച്ചു കൊള്ളുന്നു. അതായത് ഒരാഴ്ച പോയിട്ട് ഒരു ദിവസം കൂടി അടങ്ങിയിരിക്കാതെ നെറ്റകത്തെത്തി നിങ്ങളുടെ ഏവരുടെയും ക്ഷമയെ പരീക്ഷിക്കുന്നത് തുടർന്നുകൊണ്ടിരിക്കുമെന്നു തന്നെ പ്രഖ്യാപിച്ച് ഉത്തരവായിക്കൊള്ളുന്നു!\nഈ പോസ്റ്റിനു കമന്റെഴുതാൻ താല്പര്യമില്ലാത്തവർ പകരം കമന്റ് എന്ന ലിങ്കിൽ ക്ലിക്ക് ചെയ്ത് കേവലം അഭിപ്രായങ്ങൾ മാത്രം എഴുതിയാൽ മതിയെന്നും ഇതിനാൽ അറിയിക്കുന്നു. തൊടുപുഴ മീറ്റിന്റെ ചിത്ര സാക്ഷ്യങ്ങൾ ഇവിടെ ഞെക്കിയാൽ ഈ ബ്ലോഗിൽ ഈ ലിങ്കിലും കൂടാതെ ഇവിടെ ചിത്രബ്ലോഗം2എന്ന എന്റെ മറ്റൊരു ബ്ല്ലോഗിലും ദൃശ്യമാകും. നോം ഫോട്ടോകൾ എടുത്തില്ല. മറ്റുള്ളവർ എടുത്ത ചിത്രങ്ങൾ കിട്ടുന്ന മുറയ്ക്ക് അവ പ്രസിദ്ധീകരിക്കും. സമയവും താല്പര്യവും പോലെ അങ്ങോട്ടും ഒക്കെ ചെന്നു നോക്കുക.\nPosted by ഇ.എ.സജിം തട്ടത്തുമല at 8:22 PM 34 comments:\nതൊടുപുഴ മീറ്റിനെക്കുറിച്ചുള്ള എന്റെ എഴുത്ത് വിശ്വമാനവികം 1 ൽ ഈ ലിങ്കിൽ ഉണ്ട്\nഎറണാകുളം മീറ്റിൽ നടന്ന ഫോട്ടോഗ്രാഫി മത്സരവിജയികൾക്ക് തൊടുപുഴയിൽ വച്ച് സമ്മാനങ്ങൾ നൽകുന്നു. ലതികാ സുഭാഷ്, ജോ, മാണിക്യം, വാ‍ഴക്കോടൻ, , ഇ.എ. സജിം തട്ടത്തുമല, ജിക്കു വര്‍ഗ്ഗീസ്, ഹബീബ് എന്നിവരാണ് ഈ ചിത്രങ്ങളിൽ. മറ്റു കുറച്ച് ചിത്രങ്ങൾ അവയ്ക്കും താഴെയുണ്ട്. ചിത്രങ്ങൾക്കു മുകളിൽ മൌസ് വച്ച് ക്ലിക്ക് ചെയ്ത് അവ വലുതായി കാണുക!\nഇവിടെ റെജി പുത്തൻ പുരയ്ക്കലിന്റെ ബ്ലോഗിൽ നിന്നും കോപ്പി പേസ്റ്റ് ചെയ്ത ചിത്രങ്ങളാണ് ചുവടെ.\nഎറണാകുളം മീറ്റില് നടത്തിയ ഫോട്ടോ ഗ്രാഫി മത്സരത്തില് വിജയികളായവര്‍ക്ക് പുരസ്ക്കാരങ്ങള് നല്‍കുന്നു.\nമഞ്ഞുതുള്ളി ജിക്കുവിനെ വധിക്കുന്നു.\nഇവരെന്താ സിനിമ കാണുകയാണോ?\nഞാന് അങ്ങ് തട്ടത്തു മലയില് നിന്നാ ... (സജിം തട്ടത്തു മല)\nജെയിന് മഞ്ഞുതുള്ളിടൊപ്പം .\nഞാന് അമ്മുവിന്‍റെ കുട്ടിയ.....(ജാനകി) വാരാന് അല്‍പ്പം വൈകി\nഎന്‍റെ ഓര്‍മ്മ ശരിയാണങ്കില് ...(നൌഷാദ് വടക്കേല് )\nഞാന് കണ്ണന് .ലതിക സുഭാഷിന്റെ മകനാ..\nഎന്താടോ നിങ്ങളൊന്നും നന്നാവാത്തെ...\nഇങ്ങനെ ചിരിച്ചാല് മതിയോ ?(ഹബീബ്)\nഅങ്ങനെ വലിയ "പുണ്യാളനൊന്നും" ആകണ്ട ...\nനമ്മള് ഇതെത്ര കണ്ടതാ ...\nശോ! ലതിക ചേച്ചിയ്ക്ക് കാണാന് പറ്റുന്നില്ല\nഎന്ത് പറഞ്ഞാലും നിങ്ങളുടെ ഫോട്ടോ ഇതില് എടുക്കാന് പറ്റില്ല.\nസംഗതി അത്ര ശരിയായില്ല...ശ്രുതിയാണങ്കില് ഒട്ടും ഇല്ല.\nഞാനും വലുതാകുമ്പോള് ബ്ലോഗ് എഴുതും\nഅല്‍പ്പം കുടുംബ കാര്യം\nവടക്കേലിനും ഷെരിഫ് കൊട്ടാരക്കരയ്ക്കും ഒപ്പം ഞാനും\nഒരു ചിരി കണ്ടാല്....\nദേ... ഇങ്ങനെയാണ് അത്. (പ്രവീണ്)\nമഞ്ഞുതുള്ളി, പൊന്മളക്കാരന്, മഞ്ഞുതുള്ളിയുടെ അമ്മ, ഷെരിഫ് കൊട്ടാരക്കര, എന്നിവര്‍ക്കൊപ്പം ഞാനും.\nതെറ്റിദ്ധരിക്കരുത്... പീഡനക്കേസിലെ പ്രതികളൊന്നും അല്ല.\nപറ്റണ പണിചെയ്താല് പോരെ ...(ഒടിയന് ശ്രീജിത്ത് )\nനാളെ പരീക്ഷ ഉള്ളത...\nഇനി വല്ലതും കഴിക്കാം\nലൈന് അടിയല്ല...ഞങ്ങള് ഭാര്യയും ഭര്‍ത്താവുമാണേ...\nഭക്ഷണം ചവച്ചരച്ചു കഴിക്കണം.ദാ ഇങ്ങനെ ..\nമനോരാജ് ഷെരിഫ് കൊട്ടാരക്കര എന്നിവര്‍ക്കൊപ്പം ഞാനും\nഐസ് ക്രീം എനിക്കൊട്ടും ഇഷ്ടമല്ല.\nമീറ്റിനിടയില് അല്‍പ്പം ചാറ്റിംഗ് ( വാഴക്കോടന് )\nപുണ്യാളനൊപ്പം നിന്നാല് എല്ലാവരും പുണ്യാളന് ആകുമോ ?\nദൈവമേ...! ഇതിലെ നോക്കിയിട്ട് ഒന്നും കാണുന്നില്ലല്ലോ?\nലതിക ചേച്ചിയോടൊപ്പം .\nകല്യാണ ആല്‍ബം ആരുടെയാണാവോ ?\nഎന്‍റെ നെഞ്ച്ത്തടിക്കരുത് ...\nനന്ദപര്‍വ്വം, രഞ്ജിത് വിശ്വം, ഹബീബ്, സപ്തവര്‍ണ്ണങ്ങള്, ,അരുന് നെടുമങ്ങാട്\nപാവം കൊട്ടോട്ടി... ഉറങ്ങി പോയി...\nജിക്കുവും മാണിക്യം ചേച്ചിയും.\nഐസ് ക്രീമോ? ഞാന് അത്തരക്കാരനല്ല...\nമീറ്റില് നിന്നും പുറത്തേയ്ക്ക് നോക്കിയപ്പോള് കണ്ടത് ...\nഈ പോസ്റ്റിലെ ആ അവാർഡ് ദാനത്തിന്റെ ചിത്രങ്ങൾ ബൂലോകം ഓൺലെയിനിൽ നിന്നും എടുത്തതാണ്. മറ്റു ചിത്രങ്ങളുടെ നേരവകാശി റെജി പുത്തൻപുരയ്ക്കൽ ആണ്. അദ്ദേഹത്തിന്റെ ബ്ലോഗിലേയ്ക്കുള്ള ലിങ്ക് ഇതാണ് സ്പന്ദനം\nPosted by ഇ.എ.സജിം തട്ടത്തുമല at 12:37 AM 14 comments:\nLabels: ചിത്രം, ബ്ലോഗ് മീറ്റ്


Friday, July 20, 2018 Last Updated 1 Min 8 Sec ago English Edition\nSunday 13 Aug 2017 01.16 AM\nഅശ്വതി: ആരോഗ്യപരമായി വാരം അനുകൂലം. വിവാഹം വാക്കുറപ്പിക്കും. തൊഴില്‍പരമായ മാറ്റങ്ങള്. അനാവശ്യമായ മാനസിക ഉത്‌കണ്‌ഠ. സുഹൃദ് സഹായം ലഭിക്കും. ദ്രവ്യലാഭത്തിനു സാധ്യത. ഗൃഹത്തില് ശാന്തത കൈവരും. കലാരംഗത്തു മികച്ച നേട്ടം.\nഭരണി: ധനപരമായി വാരം നന്നല്ല. കുടുംബത്തില് മംഗളകര്‍മങ്ങള് നടക്കും. തൊഴില്‍രംഗത്ത് അന്യരുടെ ഇടപെടല്. യാത്രകള് വേണ്ടിവരും. മാനസിക നിരാശ വര്‍ധിക്കും. വാഹന വില്‍പനയിലൂടെ ധനലാഭം. സുഹൃദ് സഹായം ലഭിക്കും.\nകാര്‍ത്തിക: തൊഴിലില് അനുകൂലമായ സാഹചര്യം. പ്രവര്‍ത്തന വിജയം കൈവരിക്കും. ഭവനത്തില് മംഗളകര്‍മങ്ങള് നടക്കും. ബന്ധുജനങ്ങളുമായി കൂടുതല് അടുത്തു കഴിയും. വിദേശ തൊഴില് ശ്രമത്തില് അനുകൂല മറുപടികള്. യാത്രകള് വഴി നേട്ടം. കടങ്ങള് വീട്ടുവാന് സാധിക്കും.\nരോഹിണി: സുഹൃത്തുക്കള്‍ക്കായി പണച്ചെലവ്. ഏറ്റെടുത്ത പ്രവര്‍ത്തനങ്ങളില് വിജയിക്കുവാന് കഠിനശ്രമം വേണ്ടിവരും. കുടുംബപരമായ പ്രശ്‌നങ്ങള്. വിവാഹകാര്യത്തില് തീരുമാനം നീളും. തൊഴില്‍പരമായ ചെറിയ മാറ്റങ്ങള്. പ്രധാന തീരുമാനങ്ങള് മാറ്റിവയ്‌ക്കേണ്ടിവരും.\nമകയിരം: ബന്ധുജനങ്ങള്‍ക്ക് രോഗബാധാ സാധ്യത. തൊഴില്‍രംഗത്ത് അന്യരുടെ ഇടപെടല്. വാഗ്വാദങ്ങളില് ഏര്‍പ്പെടും. പ്രധാന തൊഴിലില് നിന്നല്ലാതെ ധനവരുമാനം പ്രതീക്ഷിക്കാം. ഭക്ഷണ സുഖം കുറയും. മേലധികാരികള്, തൊഴിലുടമകള് എന്നിവരില്‍നിന്ന് അനുകൂല നടപടികള്.\nതിരുവാതിര: യാത്രകള് വേണ്ടിവരും. ആരോഗ്യപരമായ വിഷമതകള്. ഔഷധ സേവ വേണ്ടിവരും. പ്രതികൂലമായി നിലനിന്നിരുന്ന തടസങ്ങള് മാറും. സാമ്പത്തികമായി ചെറിയ നേട്ടം. പ്രവര്‍ത്തന മാന്ദ്യം വിട്ടുമാറും. ബന്ധുക്കള് വഴി വരുന്ന വിവാഹലോചനകളില് തീരുമാനമാകും.\nപുണര്‍തം: ദാമ്പത്യ കലഹം ശമിക്കും. ഉദരരോഗ സാധ്യത. സ്വകാര്യ സ്‌ഥാപനത്തില് തൊഴില് ലഭിക്കാന് സാധ്യത. സാമ്പത്തികമായി വാരം അനുകൂലമല്ല. പുതിയ പദ്ധതികള് നീട്ടിവയ്‌ക്കേണ്ടിവരും. ആരോഗ്യവിഷമതകള് നേരിടും. തൊഴില്‍പരമായി അനുകൂല സമയമല്ല.\nപൂയം: സുഹൃത്തുക്കള് വഴി ചെറിയ പ്രശ്‌നങ്ങള്. തൊഴില്‍രംഗത്ത് അനുകൂല്യ സാഹചര്യങ്ങള് ഒരുങ്ങും. യാത്രകള് വേണ്ടിവരും. പുതിയ ബിസിനസ് വഴി നേട്ടം. എളുപ്പത്തില് സാധിക്കാവുന്ന കാര്യങ്ങളില്‍പോലും അല്‍പം വിഷമം നേരിടും. ഉദ്ദിഷ്‌ട കാര്യസാധ്യത്തിന് തുടക്കത്തില് തടസം.\nആയില്യം: ധനപരമായി വാരം അനുകൂലമല്ല. കര്‍മരംഗത്ത് ഉന്നതി. സൗഹൃദങ്ങളില് ഉലച്ചില്. ഭക്ഷണസുഖം ലഭിക്കും. മറ്റുള്ളവരെ അന്ധമായി വിശ്വസിച്ച് അബദ്ധത്തില് ചാടാതെ ശ്രദ്ധിക്കുക. കാര്യപുരോഗതി കൈവരിക്കും. രോഗശമനം, പ്രവര്‍ത്തനങ്ങളില് വിജയം എന്നിവയുണ്ടാകും.\nമകം: ബന്ധുജന സഹായം ലഭിക്കും. വിദ്യാഭ്യാസകാര്യങ്ങളില് വിജയം ലഭിക്കും. വിദ്യാര്‍ഥികള്‍ക്ക് ഉന്നത വിജയത്തിനും തൊഴിലന്വേഷകര്‍ക്ക് പുതിയ തൊഴില് ലഭിക്കുവാനും സാധ്യത. സ്വന്തം ബിസിനസില്‍നിന്ന് ധനലാഭം, തൊഴിലില് അനുകൂലമായ സാഹചര്യം.\nപൂരം: പ്രവര്‍ത്തന വിജയം കൈവരിക്കും. പൊതുപ്രവര്‍ത്തനത്തില് വിജയം. സുഹൃദ്‌സഹയം ലഭിക്കും. വാഹനം മാറ്റിവാങ്ങുവാന് സാധിക്കും. സന്താനങ്ങള്‍ക്ക് രോഗബാധാ സാധ്യത. കുടുംബപ്രശ്‌നങ്ങളില് ശമനം. തൊഴില് മേഖല ശാന്തമാകും. വാഹനങ്ങള് കൈകാര്യം ചെയ്യുമ്പോള് ശ്രദ്ധിക്കുക.\nഉത്രം: പരുക്ക്, രോഗദുരിതം എന്നിവ മൂലം ജോലികളില്‍നിന്നു വിട്ടുനിന്നിരുന്നവര്‍ക്ക് തിരികെ ജോലികളില് പ്രവേശിക്കുവാന് സാധിക്കും. സാമ്പത്തികമായ വിഷമതകള് മറികടക്കും. തൊഴില്‍പരമായ നേട്ടങ്ങള് ഉണ്ടാക്കും. വരവിനേക്കാള് ചെലവ് അധികരിക്കും.\nഅത്തം: പ്രതിസന്ധികളെ അതിജീവിക്കും. ഔഷധങ്ങളില്‍നിന്ന് അലര്‍ജി പിടിപെടാനിടയുണ്ട്. പുതിയ വസ്‌ത്രലാഭം പ്രതീക്ഷിക്കാം. വിശ്രമം കുറഞ്ഞിരിക്കും. സുഹൃത്തുക്കളുമായി കലഹ സാധ്യത. ചെലവ് അധികരിച്ചുനില്‍ക്കുന്ന വാരമാണ്. ഭാഗ്യപരീക്ഷണങ്ങള്‍ക്കു മുതിരരുത്.\nചിത്തിര: വിശ്രമം കുറയും. വാക്കുകള് സൂക്ഷിച്ച് ഉപയോഗിക്കുക. വിവാഹമാലോചിക്കുന്നവര്‍ക്ക് മനസിനിണങ്ങിയ ജീവിതപങ്കാളിയെ ലഭിക്കും. ബന്ധുജനഗുണം വര്‍ധിക്കും. പൊതുപ്രവര്‍ത്തകര്‍ക്ക് ജനസമ്മിതി വര്‍ധിക്കും. ഇരുചക്രവാഹനം വാങ്ങും. ബിസിനസുകളില്‍നിന്ന് മികച്ച നേട്ടം.\nചോതി: വ്യവഹാര വിജയം പ്രതീക്ഷിക്കാം. സ്വജനങ്ങളില് ആര്‍ക്കെങ്കിലും ഉന്നത സ്‌ഥാനലബ്‌ധി. പ്രശ്‌നപരിഹാരത്തിനായി മറ്റുള്ളവരുടെ സഹായം തേടേണ്ടിവരും. മംഗളകര്‍മങ്ങളില് സംബന്ധിക്കും. അധിക യാത്രകള് വേണ്ടിവരും. ആരോഗ്യപരമായി വാരം അനുകൂലമല്ല. സാമ്പത്തികപരമായ വിഷമതകള് അലട്ടും.\nവിശാഖം: ഭാര്യാഭര്‍തൃബന്ധത്തില് പ്രശ്‌നങ്ങള്. പുതിയ പദ്ധതികളില് പണം മുടക്കും. അതില്‍നിന്നു മികച്ച നേട്ടവും കൈവരിക്കും. അധികാരികളില്‍നിന്ന് അനുകൂല തീരുമാനം ലഭിക്കും. സന്തോഷം നല്‍കുന്ന വാര്‍ത്തകള് ശ്രവിക്കും. കുടുംബസൗഖ്യ വര്‍ധന, ബിസിനസില് പുരോഗതി.\nഅനിഴം: മാനസികമായ സംതൃപ്‌തി, ജീവിത സൗഖ്യം. ജീവിതപങ്കാളിയുമായി നിലനിന്നിരുന്ന മാനസിക അകല്‍ച്ച ഇല്ലാതാകും. കലാരംഗത്തു പ്രവര്‍ത്തിക്കുന്നവര്‍ക്ക് നേട്ടം. രോഗദുരിതത്തില് ശമനം, ശാരീരിക സുഖവര്‍ധന, പ്രവര്‍ത്തനങ്ങളില് നേട്ടം. കര്‍മരംഗത്ത് നേട്ടങ്ങള്. ബന്ധുക്കളില്‍നിന്ന് ഉപഹാരങ്ങള് ലഭിക്കും.\nതൃക്കേട്ട: മറ്റുള്ളവരെ അമിതമായി ആശ്രയിച്ച് മാനസിക വിഷമം വരുത്തിവയ്‌ക്കും. ഗൃഹാന്തരീക്ഷത്തില് ശാന്തത. അവിചാരിത ധനലാഭം. ഏറ്റെടുത്ത പ്രവര്‍ത്തനങ്ങളില് വിജയം. കുടുംബ സൗഖ്യം. ബന്ധുജന സമാഗമം. ആരോഗ്യ വിഷമതകളില് ആശ്വാസം. ആത്മീയ കാര്യങ്ങളില് ശ്രദ്ധ വര്‍ധിക്കും.\nമൂലം: പൂര്‍വിക സ്വത്ത് ലഭിക്കുവാന് യോഗം. സന്തോഷകരമായ വാര്‍ത്തകള് കേള്‍ക്കും. ആരോഗ്യകാര്യത്തില് ശ്രദ്ധ കുറയും. സന്താനങ്ങളുടെ വിദ്യാഭ്യാസത്തിനായി പണച്ചെലവ്. സുഹൃദ് സഹായം ലഭിക്കും. യാത്രകള്‍ക്കിടയില് പരുക്കുപറ്റുവാന് സാധ്യതയുണ്ട്.\nപൂരാടം: അധികച്ചെലവുണ്ടാകും. മനസില് അനാവശ്യചിന്തകള്. ഗൃഹസുഖം കുറയും. പ്രവര്‍ത്തന വിജയം കൈവരിക്കും. ബന്ധുക്കളെക്കൊണ്ട് ബുദ്ധിമുട്ടുകള്. പൊതുരംഗത്തു പ്രവര്‍ത്തിക്കുന്നവര്‍ക്ക് തിരിച്ചടികള്‍ക്കു സാധ്യതയുണ്ട്. ഭവനം, വാഹനം എന്നിവയ്‌ക്ക് അറ്റകുറ്റപ്പണികള് വേണ്ടിവരും.\nഉത്രാടം: പതിവില് കൂടുതല് യാത്രകള് വേണ്ടിവരും. ചെവിയുമയി ബന്ധപ്പെട്ട രോഗാരിഷ്‌ടതകള്. വാഹനം മാറ്റിവാങ്ങുവാന് ആലോചിക്കും. പ്രണയബന്ധങ്ങളില് തിരിച്ചടികള്. ശാരീരികമായി എന്തെങ്കിലും അരിഷ്‌ടതകള് നേരിടും. തൊഴില്‍പരമായ അലച്ചില് വര്‍ധിക്കും. ആരോഗ്യകാര്യത്തില് ശ്രദ്ധ കുറയും.\nതിരുവോണം: സന്താനങ്ങള്‍ക്കായി പണച്ചെലവ്. സ്വകാര്യ സ്‌ഥാപനങ്ങളില് ജോലി ലഭിക്കും. ബിസിനസില് ലാഭം ലഭിക്കുവാന് യോഗം. മുടങ്ങിയ പ്രവര്‍ത്തനങ്ങള് പുനരാരംഭിക്കും. ബന്ധുഗുണം വര്‍ധിക്കും. കുടുംബസമേത യാത്രകള്. ഭൂമി വില്‍പന വാക്കുറപ്പിക്കും. തൊഴില്‍പരമായ ഉയര്‍ച്ച.\nഅവിട്ടം: ഭാഗ്യവര്‍ധനയുള്ള വാരമാണ്. ധനപരമായ ആനുകൂല്യം. സ്വന്തക്കാര്‍ക്ക് നേട്ടങ്ങള്. തൊഴില്‍രംഗത്ത് മികവാര്‍ന്ന വിജയം. വ്യവഹാര വിജയം. ഭൂമിയില്‍നിന്ന് ധനലഭം. പ്രവര്‍ത്തന വിജയം കൈവരിക്കും. ബന്ധുജന സമാഗമം.\nചതയം: സഹോദരഗുണം വര്‍ധിക്കും. അകന്നു കഴിഞ്ഞിരുന്ന ദമ്പതികള് ഒന്നിക്കും. തൊഴില് മേഖല ശാന്തമാകും. വാഹനങ്ങള് കൈകാര്യം ചെയ്യുമ്പോള് ശ്രദ്ധിക്കുക. വിവാഹാലോചനകളില് പുരോഗതി കൈവരിക്കും. പൊതുപ്രവര്‍ത്തനങ്ങളില് പ്രശസ്‌തി വര്‍ധിക്കും. രോഗശമനം, പ്രവര്‍ത്തനങ്ങളില് വിജയം.\nപൂരൂരുട്ടാതി: ദാമ്പത്യജീവിതത്തില് നിലനിന്നിരുന്ന വിഷമതകള് ശമിക്കും. സന്താനഗുണമനുഭവിക്കും. കുടുംബസൗഖ്യ വര്‍ധന. ബിസിനസില് പുരോഗതി. മാനസികമായ സംതൃപ്‌തി. മംഗളകര്‍മങ്ങളില് സംബന്ധിക്കും. ആരോഗ്യപരമായ വിഷമതകളില് ശമനം. മാനസിക സുഖവര്‍ധന, പ്രവര്‍ത്തനങ്ങളില് നേട്ടം.\nഉത്രട്ടാതി: താത്‌ക്കാലിക ജോലികള് സ്‌ഥിരപ്പെടും. തൊഴില്‍പരമായ യാത്രകള്. ഏറ്റെടുത്ത പ്രവര്‍ത്തനങ്ങളില് വിജയം. കുടുംബസൗഖ്യം, ബന്ധുജന സമാഗമം. ഉത്തരവാദിത്തങ്ങള് വര്‍ധിക്കും. മനസിന്റെ സന്തോഷം തിരികെക്കിട്ടും. തൊഴില്‍പരമായ നേട്ടങ്ങള് ഉണ്ടാക്കും. വരവിനേക്കാള് ചെലവ് അധികരിക്കും. പ്രതിസന്ധികളെ അതിജീവിക്കും.\nരേവതി: വിശ്രമം കുറഞ്ഞിരിക്കും. കാലാവസ്‌ഥാജന്യരോഗ സാധ്യത. സുഹൃദ് സഹായം ലഭിക്കും. തൊഴിലില് അനുകൂലമായ സാഹചര്യം. പ്രവര്‍ത്തന വിജയം കൈവരിക്കും. ഉദ്യോഗാര്‍ഥികള്‍ക്ക് അനുകൂല വാരം. മനഃസുഖം കുറയും. ഭാര്യാഭര്‍തൃബന്ധത്തില് നിലനിന്നിരുന്ന പ്രശ്‌നങ്ങള് ശമിക്കും. വാഹനങ്ങള് കൈകാര്യം ചെയ്യുമ്പോള് ശ്രദ്ധിക്കുക.


ഉറവിടമറിയാത്ത രോഗികളുടെ എണ്ണത്തിൽ വർദ്ധനവ്; ട്രിപ്പിൾ ലോക്ക്ഡൗൺ ഏർപ്പെടുത്തേണ്ടി വരുമെന്ന് അധികൃതർ – East Coast Daily Malayalam\nകൊച്ചി: കൊച്ചിയിൽ സ്ഥിതി സങ്കീർണ്ണമാകുന്നു. ഉറവിടം അറിയാത്ത ആറ് പേർക്കാണ് ഇന്നലെ സമ്പര്‍ക്കത്തിലൂടെ രോഗം സ്ഥിരീകരിച്ചത്. നഗര പരിധിയിൽ ഉറവിടമറിയാത്ത കൊവിഡ് രോഗികളുടെ എണ്ണം വർദ്ധിച്ചതോടെ കർശന നിയന്ത്രണങ്ങൾക്ക് നീക്കം തുടങ്ങി. ഈ സ്ഥിതി തുടർന്നാൽ നഗരത്തിൽ ട്രിപ്പിൾ ലോക്ക്ഡൗൺ ഏർപ്പെടുത്തേണ്ടി വരുമെന്ന് സിറ്റി പൊലീസ് കമ്മീഷണർ അറിയിച്ചു.\nഎറണാകുളം ജില്ലയിൽ 13 പേർക്കാണ് കൊവിഡ് സ്ഥിരീകരിച്ചത്. ഇതിൽ ആറ് പേർക്ക് എങ്ങനെ രോഗം വന്നുവെന്ന് വ്യക്തമല്ല. പറവൂരിലെ സെമിനാരി വിദ്യാർത്ഥി , വെണ്ണല സ്വദേശിയായ ആക്രിക്കച്ചവടക്കാരൻ , പാലാരിവട്ടത്തുള്ള എൽഐസി ജീവനക്കാരൻ, തൃക്കാക്കര സ്വദേശിയായ വീട്ടമ്മ, കടവന്ത്ര സ്വദേശി നേവി ഉദ്യോഗസ്ഥ , ആലുവ സ്വദേശിയായ ഓട്ടോ ഡ്രൈവർ എന്നിവരുടെ രോഗ ഉറവിടമാണ് കണ്ടെത്താനാകാത്തത്.\nഇവരുടെ പ്രാഥമിക സമ്പർക്കപ്പട്ടികയിൽ തന്നെ നിരവധിയാളുകളുണ്ട്. ഇവരിൽ പലരും നഗരത്തിലെ ആശുപത്രികൾ സന്ദർശിച്ചിരുന്നു. രോഗികളുടെ എണ്ണം കൂടിയാൽ ജില്ലയിൽ ട്രിപ്പിൾ ലോക്ക്ഡൗൺ വേണ്ടിവരുമെന്നാണ് വിലയിരുത്തൽ. നഗരത്തിൽ പരിശോധന കർശനമാക്കിയിരിക്കുകയാണ് പൊലീസ്.\nALSO READ: ബൈക്ക് യാത്രികനെ കൊലപ്പെടുത്താന് ശ്രമിച്ച എസ്ഡിപിഐ പ്രവര്‍ത്തകർ പിടിയിൽ\nചമ്പക്കര മാർക്കറ്റിൽ നടത്തിയ പരിശോധനയിൽ സാമൂഹ്യ അകലം പാലിക്കാതെയും മാസ്ക് ധരിക്കാതെയും കൂട്ടം കൂടിയ 20 പേരെ പൊലീസ് കസ്റ്റഡിയിലെടുത്തിരുന്നു. ഒരു കട അടപ്പിക്കുകയും മാർക്കറ്റിൽ ചില്ലറ വിൽപ്പന നിരോധിക്കുകയും ചെയ്തിട്ടുണ്ട്. എറണാകുളം മാർക്കറ്റിൽ നിന്നെടുത്ത സാമ്പിളുകളിൽ 61 പേരുടെ ഫലം നെഗറ്റീവാണ്. 191 പേരാണ് ജില്ലയിൽ കൊവിഡ് സ്ഥിരീകരിച്ച് ചികിത്സയിലുള്ളത്.\nPolice Kochi MARKET FEATURED covid-19 Tripple Lock down\nതൃശൂരിൽ നാല് ബി.എസ്.എഫ് ജവാന്മാര് ഉള്‍പ്പടെ 20 പേർക്ക് കൂടി കോവിഡ് 19


Malayalee teacher died-മലയാളി അധ്യാപിക റിയാദിൽ നിര്യാതയായി\nഒരാഴ്ച മുൻപ് ആൺ കുഞ്ഞിന് ജന്മം നൽകിയ ഷംനക്ക് പ്രസവാനന്തര വിശ്രമത്തിനിടെ വീണ് പരിക്കേറ്റിരുന്നു.\nറിയാദ്: അമീറ നൂറ ബിൻത് അബ്ദുറഹ്മാൻ യൂണിവേഴ്‌സിറ്റി വിസിറ്റിങ് ലക്‌ചറും വിദ്യാഭ്യാസ പ്രവർത്തകയുമായ മലയാളി യുവതി റിയാദിൽ നിര്യതയായി. എൽ.ജി കമ്പനിയിലെ എൻജിനീയർ ആലപ്പുഴ കലക്ടറേറ്റ് ജംങ്ഷൻ സ്വദേശി സഹീർ അബ്ദുൽ അസീസിന്റെ ഭാര്യ ഷംന സഹീർ (30) ആണ് റിയാദിലെ സ്വകാര്യ ആശുപത്രിയിൽ വെള്ളിയാഴ്ച പുലർച്ചെ മരിച്ചത്. ഒരാഴ്ച മുൻപ് ആൺ കുഞ്ഞിന് ജന്മം നൽകിയ ഷംനക്ക് പ്രസവാനന്തര വിശ്രമത്തിനിടെ വീണ് പരിക്കേറ്റിരുന്നു.\nയുഎഇ ആസ്ഥാനമായി പ്രവർത്തിക്കുന്ന ക്ലിനിക്കൽ റിസർച്ച് സ്ഥാപനമായ ക്വർട്സിന്റെ കൺസൾട്ടന്റായി സേവനം ചെയ്യുന്ന ഷംന നേരെത്തെ റിയാദിൽ നടന്ന സൗദി ഇന്റർനാഷനൽ മെഡിക്കൽ എക്സിബിഷൻ കോൺഫറൻസിൽ പ്രബന്ധം അവതരിപ്പിച്ചിരുന്നു. കോട്ടയം ആതിന്പുഴ കൊച്ചു പറമ്പിൽ ഷുക്കൂർ സഫ്റത്ത് ദമ്പതികളുടെ മകളാണ്. നവജാത ശിശുവിനു പുറമെ രണ്ട് വയസ്സ് പ്രായമായ പെൺകുട്ടിയുമുണ്ട്. നടപടികൾ പൂർത്തിയാക്കി ശനിയാഴ്ച റിയാദിൽ കബറടക്കുമെന്ന് ബന്ധുക്കൾ അറിയിച്ചു.


ഇൻസ്റ്റാ സ്റ്റോറിക്ക് വീഡിയോ എടുക്കുന്ന ടോവിനോ !!!! വൈറലായി വീഡിയോ. - M Today Online\nഇൻസ്റ്റാ സ്റ്റോറിക്ക് വീഡിയോ എടുക്കുന്ന ടോവിനോ !!!! വൈറലായി വീഡിയോ.\nBy Vyshanavi Menon Last updated Jul 3, 2019\nടോവിനോ തോമസ് -അഹാന കൃഷ്ണകുമാർ ചിത്രം ലൂക്ക തിയേറ്ററിൽ നിറഞ്ഞ കൈയ്യടിയോടെ മുന്നേറുകയാണ്. വ്യത്യസ്തമായ പ്രണയ കഥ പറഞ്ഞ ചിത്രം നവാഗതനായ അരുൺ ബോസാണ് സംവിധാനം ചെയ്തിരിക്കുന്നത്. ഇരുവരുടെയും പ്രകടനം അസാധ്യമാണെന്ന് പ്രേക്ഷകർ ഒന്നടങ്കം പറയുന്നു. ഇപ്പോളിതാ ലൊക്കേഷനിലെ രസകരമായ വീഡിയോ ഷെയർ ചെയ്തിരിക്കുകയാണ് അഹാന. ഇവരുടെ പ്രകടനത്തെ പ്രശംസിച്ചാണ് അധികപേരും സോഷ്യല് മീഡിയയില് എത്തുന്നത്. അതേസമയം അഹാന ഇന്‍സ്റ്റഗ്രാമില് പങ്കുവെച്ച പുതിയൊരു വീഡിയോ വൈറലായി മാറിയിരുന്നു.\nLuca shooting videos for @tovinothomas 's instagram stories.\nA post shared by Ahaana Krishna (@ahaana_krishna) on Jul 1, 2019 at 8:39pm PDT\nലൂക്കയുടെ ഷൂട്ടിംഗ് ലൊക്കേഷനില് നിന്നെടുത്ത ഒരു വീഡിയോ ആയിരുന്നു നടി പോസ്റ്റ് ചെയ്തത്. കൊച്ചി കായലിന് സൈഡില് നിന്നെടുത്ത വീഡിയോയില് ടൊവിനോയെ ആണ് കാണിക്കുന്നത്. മൊബൈലില് പുറംകാഴ്ചകള് വീഡിയോ എടുത്തുകൊണ്ടിരിക്കുകയാണ് നടന്. തുടര്‍ന്ന് ഇന്‍സ്റ്റഗ്രാമില് ഇടാന് സ്‌റ്റോറി കിട്ടിയോ എന്ന് അഹാന ചോദിക്കുന്നുണ്ട്. ഇല്ലെന്നായിരുന്നു ടൊവിനോയുടെ മറുപടി.\nനവാഗതനായ അരുണ് ബോസായിരുന്നു ലൂക്ക സംവിധാനം ചെയ്തിരുന്നത്. ടൊവിനോയ്‌ക്കൊപ്പം അഹാന ആദ്യമായി അഭിനയിച്ച ചിത്രം കൂടിയായിരുന്നു ലൂക്ക. നീണ്ട ഇടവേളയ്ക്ക് ശേഷമാണ് നടി മലയാളത്തിലേക്ക് തിരിച്ചെത്തിയിരിക്കുന്നത്. ടൊവിനോ തോമസിന്റെ ഈ വര്‍ഷത്തെ അഞ്ചാമത്തെ സിനിമയായിട്ടാണ് ലൂക്ക പുറത്തിറങ്ങിയിരുന്നത്.\nഹോട്ട് ലുക്ക് സായി പല്ലവിയ്ക്ക് വരില്ല !!! നഷ്ടപ്പെട്ടത് വൻ പ്രൊജെക്ടുകൾ…!\nജോണ് എബ്രഹാം പാലയ്ക്കല് വെള്ളിയാഴ്ച തിയേറ്ററുകളിലേക്ക് !!! പതിനെട്ടാം പടിയ്ക്ക് യു/എ സര്‍ട്ടിഫിക്കറ്റ്


'ജഡ്ഡൂ റോക്‌സ്' ധോണിയുടെ സൂപ്പര് സ്റ്റംപിങ്ങിലൂടെ ആദ്യ ഓവറില് വിക്കറ്റുമായി ജഡേജ; ലങ്ക തകരുന്നു | ICC World Cup 2019 Match at Leeds: India on Top as SL Lose Four – News18 Malayalam\n'ജഡ്ഡൂ റോക്‌സ്' ധോണിയുടെ സൂപ്പര് സ്റ്റംപിങ്ങിലൂടെ ആദ്യ ഓവറില് വിക്കറ്റുമായി ജഡേജ; ലങ്ക തകരുന്നു\n11.4 ഓവര് പിന്നിടുമ്പോള് 55 ന്4എന്ന നിലയിലാണ് ശ്രീലങ്ക.\nLast Updated : July 06, 2019, 16:03 IST\nലീഡ്‌സ്: ലോകകപ്പില് ഇന്ത്യയുടെ അവസാന ലീഗ് മത്സരത്തില് കളത്തിലിറങ്ങിയ ഓള്‍റൗണ്ടര് രവീന്ദ്ര ജഡേജയ്ക്ക് ആദ്യ ഓവറില് തന്നെ വിക്കറ്റ്. താരത്തിന്റെ നാലാം പന്ത് ക്രീസില് നിന്നിറങ്ങി കളിക്കാന് ശ്രമിച്ച കുശാല് മെന്‍ഡിസിനെ ധോണി സ്റ്റംപ് ചെയ്ത് പുറത്താക്കുകയായിരുന്നു. 13 പന്തില് നിന്ന്3റണ്‍സ് മാത്രമാണ് മെന്‍ഡിസിന് നേടാന് കഴിഞ്ഞത്.\nആദ്യ ഓവറില് രണ്ട് റണ്‍സ് മാത്രം വിട്ടുകൊടുത്താണ് ജഡേജ വിക്കറ്റ് സ്വന്തമാക്കിയത്. തൊട്ടുപിന്നാലെ ഫെര്‍ണാണ്ടോയെ പുറത്താക്കി ഹര്‍ദ്ദിക് പാണ്ഡ്യയും ലങ്കയ്ക്ക് മേല് പ്രഹരമേല്‍പ്പിച്ചു. 20 റണ്‍സാണ് അവിഷ്‌കോ ഫെര്‍ണാണ്ടോ നേടിയത്. 11.4 ഓവര് പിന്നിടുമ്പോള് 55 ന്4എന്ന നിലയിലാണ് ശ്രീലങ്ക.\nAlso Read: ബ്രൂമ്ര കൊടുങ്കാറ്റില് ലങ്ക ഉലയുന്നു; ശ്രീലങ്കയുടെ രണ്ടാം വിക്കറ്റും വീണു\nഇന്നത്തെ മത്സരവും ജയിച്ച് ലീഗ് ഘട്ടത്തില് ഒന്നാം സ്ഥാനക്കാരായി സെമിയിലേക്ക് മുന്നേറാനാണ് ഇന്ത്യന് ശ്രമം. എന്നാല് ഇന്നത്തെ രണ്ടാം മത്സരത്തിലെ ഫലത്തിനും കൂടി ടീം അതിന് കാത്തിരിക്കേണ്ടി വരും. അതേസമയം ജയത്തോടെ ലോകകപ്പിനോട് വിട പറയാനുള്ള ശ്രമത്തിലാണ് ശ്രീലങ്ക. ലീഡ്‌സിലെത്തിയ ടീം കഴിഞ്ഞ രണ്ട് ദിവസം തീവ്ര പരിശീലനം നടത്തിയിരുന്നു. ലസിത് മലിംഗക്ക് വീരോചിത യാത്ര അയപ്പ് നല്‍കുകയും ശ്രീലങ്കയുടെ ലക്ഷ്യമാണ്.\nFirst published: July 06, 2019, 16:03 IST


എക്സൈസ് ഉദ്യോഗസ്ഥന്‍റെ കത്തുമായി അതിര്‍ത്തി കടന്നു; കേന്ദ്രീയ വിദ്യാലയത്തിലെ അധ്യാപികക്കെതിരെ കേസ് | inter state border crossing with the help of excise officers case against teacher\nഎക്സൈസ് ഉദ്യോഗസ്ഥന്‍റെ വാഹനത്തിൽ അതിര്‍ത്തി കടന്നു; കേന്ദ്രീയ വിദ്യാലയത്തിലെ അധ്യാപികക്കെതിരെ കേസ്\nWayanad, First Published Apr 23, 2020, 9:02 AM IST\nതിരുവനന്തപുരം റൂറൽ നാർക്കോട്ടിക് ഡിവൈഎസ്പി അനുവദിച്ച പാസുമായാണ് അധ്യാപിക കര്‍ണാടക അതിര്‍ത്തി കടന്നത്. അധ്യാപികയെ വയനാട്ടിലെ ചുരം, മുത്തങ്ങ അതിർത്തികൾ കടക്കാൻ സഹായിച്ച കൽപറ്റ എക്സൈസ് സർക്കിൾ ഇൻസ്പെക്ടർക്കെതിരെയും വകുപ്പുതല അന്വേഷണത്തിന് കളക്ടർ ഉത്തരവിട്ടിട്ടുണ്ട്.\nവയനാട്: എക്സൈസ് ഉദ്യോഗസ്ഥന്റെ സഹായത്തോടെ കേന്ദ്രീയ വിദ്യാലയത്തിലെ അധ്യാപിക കര്‍ണാടക അതിർത്തി കടന്ന സംഭവത്തിൽ കേസ്. തലസ്ഥാനത്തെ കേന്ദ്രീയ വിദ്യാലയത്തിലെ അധ്യാപികയ്ക്കെതിരെയാണ് നടപടി. പകർച്ചവ്യാധി നിയമപ്രകാരം കേസെടുക്കാനാണ് നിര്‍ദ്ദേശം. തിരുവനന്തപുരം റൂറൽ നാർക്കോട്ടിക് ഡിവൈഎസ്പി അനുവദിച്ച പാസുമായാണ് അധ്യാപിക കര്‍ണാടക അതിര്‍ത്തി കടന്നത്. അധ്യാപികയെ വയനാട്ടിലെ ചുരം, മുത്തങ്ങ അതിർത്തികൾ കടക്കാൻ സഹായിച്ച കൽപറ്റ എക്സൈസ് സർക്കിൾ ഇൻസ്പെക്ടർക്കെതിരെയും വകുപ്പുതല അന്വേഷണത്തിന് കളക്ടർ ഉത്തരവിട്ടിട്ടുണ്ട്.\nഇങ്ങനെ പാസ് അനുവദിക്കാൻ പൊലീസിന് അധികാരമില്ല, അതാത് ജില്ലാ കളക്ടര്മാരാണ് അന്തർ സംസ്ഥാന അതിർത്തി കടക്കാൻ പാസ് അനുവദിക്കേണ്ടത്. നാർക്കോട്ടിക് ഡിവൈഎസ്പിക്കെതിരെയും കേസുണ്ടാകും. കൊവിഡ് 19 ജാഗ്രതയുടെ ഭാഗമായി കര്‍ശന പരിശോധനകളാണ് അതിര്‍ത്തികലിൽ നിലവിലുള്ളത. ഇതെല്ലാം ലംഘിച്ചാണ് അധ്യാപിക അതിര്‍ത്തി കടന്നത്.\nഎക്സൈസ് സര്‍ക്കിൾ ഇൻസ്പെക്ടറുടെ വാഹനത്തിലാണ് അധ്യാപികയെ അതിര്‍ത്തി കടത്തിയത്. എക്സൈസിലെ ഉന്നത ഉദ്യോഗസ്ഥന്റെ ഭാര്യയാണ് വാഹനത്തിന് സമീപം എത്തിച്ചത് എന്നും വിവരമുണ്ട്. കര്‍ണാടകയിലെ ഉദ്യോഗസ്ഥരും ഇവരെ തടയാൻ തയ്യാറായിട്ടുമില്ല . ദില്ലിയിലേക്കുള്ള യാത്രയിലായിരുന്നു അധ്യാപിക എന്നാണ് അറിയുന്നത്. ലോക്ക് ഡൗൺ നിലനിൽക്കെയാണ് ഇത്രയധികം സംസ്ഥാനങ്ങൾ താണ്ടി ദില്ലിയിലേക്ക് അധ്യാപിക യാത്ര തിരിച്ചതെന്നതും ശ്രദ്ധേയമാണ്.\nLast Updated Apr 24, 2020, 11:13 AM IST


ഐസിസി പുരസ്കാരങ്ങൾ: രോഹിത് ഏകദിന ക്രിക്കറ്റർ ഓഫ് ദി ഇയർ; ഇന്ത്യൻ താരങ്ങൾക്ക് നേട്ടം | Keralabhooshanam.com | Breaking News, Latest News, Kerala, India and World news\nBy web desk on 15/01/2020 Comments Off on ഐസിസി പുരസ്കാരങ്ങൾ: രോഹിത് ഏകദിന ക്രിക്കറ്റർ ഓഫ് ദി ഇയർ; ഇന്ത്യൻ താരങ്ങൾക്ക് നേട്ടം\nഐസിസിയുടെ 2019 പുരുഷ ക്രിക്കറ്റർമാർക്കുള്ള പുരസ്കാരങ്ങളിൽ ഇന്ത്യക്ക് നേട്ടം. ഇന്ത്യൻ നായകനും ഉപനായകനും പുരസ്കാരങ്ങളിൽ ഇടം പിടിച്ചിട്ടുണ്ട്. രോഹിത് ശർമ്മ പോയ വർഷത്തെ ഏകദിന ക്രിക്കറ്ററായപ്പോൾ സ്പിരിറ്റ് ഓഫ് ക്രിക്കറ്റ് പുരസ്കാരമാണ് കോലി നേടിയത്. ഇന്ത്യക്കായി ടെസ്റ്റ് മത്സരങ്ങളിൽ തിളങ്ങിയ മായങ്ക് അഗർവാൾ ഐസിസി ടെസ്റ്റ് ടീമിൽ ഉൾപ്പെട്ടിട്ടുണ്ട്. ടി-20യിലെ മികച്ച ബൗളിംഗ് പ്രകടനത്തിനുള്ള പുരസ്കാരം ദീപക് ചഹാറും സ്വന്തമാക്കി.\n2019ൽ അഞ്ച് ലോകകപ്പ് സെഞ്ചുറികളടക്കം ആകെ7ഏകദിന സെഞ്ചുറികളും സ്വന്തമാക്കിയ രോഹിത് ശർമ്മയ്ക്ക് അർഹിക്കുന്ന അംഗീകാരം തന്നെയാണ് ലഭിച്ചത്. ലോകകപ്പിൻ്റെ ഒരു എഡിഷനിൽ ഏറ്റവുമധികം സെഞ്ചുറികൾ നേടുന്ന താരമെന്ന റെക്കോർഡ് രോഹിത് കരസ്ഥമാക്കിയിരുന്നു. പോയ വർഷം ഏറ്റവുമധികം ഏകദിന റൺസുകളും രോഹിതിൻ്റെ പേരിലായിരുന്നു.\nഇന്ത്യ-ഓസ്ട്രേലിയ ലോകകപ്പ് മത്സരത്തിൽ ഓസീസ് താരം സ്റ്റീവൻ സ്മിത്തിനെ കൂവിയ കാണികളോട് കയ്യടിക്കാൻ ആവശ്യപ്പെട്ടതിനാണ് വിരാട് കോലി സ്പിരിറ്റ് ഓഫ് ക്രിക്കറ്റ് പുരസ്കാരം നേടിയത്. മുൻപു തന്നെ ഇക്കാര്യം വലിയ ചർച്ചയായിരുന്നു. ബംഗ്ലാദേശിനെതിരെ വെറും7റൺസ് വഴങ്ങി ആറു വിക്കറ്റെടുത്ത പ്രകടനമാണ് ദീപക് ചഹാറിന് ടി-20യിലെ മികച്ച ബൗളിംഗ് പ്രകടനത്തിനുള്ള പുരസ്കാരം നേടിക്കൊടുത്തത്. ഐസിസി ടെസ്റ്റ് ടീമിൽ അഗർവാളിനൊപ്പം വിരാട് കോലിയും ഉൾപ്പെട്ടിട്ടുണ്ട്.\nഐസിസി പുരസ്കാരങ്ങൾ: രോഹിത് ഏകദിന ക്രിക്കറ്റർ ഓഫ് ദി ഇയർ; ഇന്ത്യൻ താരങ്ങൾക്ക് നേട്ടം added by on 15/01/2020


അസംഘടിതരായിരുന്ന അറബികളെ സംഘടിപ്പിക്കുകയും ഉന്നതിയിലേക്ക് നയിക്കുകയും ചെയ്യുകയെന്ന ലക്ഷ്യത്തോടെ മുഹമ്മദ്(സ) നിര്‍മിച്ചെടുത്ത ഗ്രന്ഥമാണ് ഖുര്‍ആനെന്ന് കരുതിക്കൂടെ? | Malayalam Quran\nഅസംഘടിതരായിരുന്ന അറബികളെ സംഘടിപ്പിക്കുകയും ഉന്നതിയിലേക്ക് നയിക്കുകയും ചെയ്യുകയെന്ന ലക്ഷ്യത്തോടെ മുഹമ്മദ്(സ) നിര്‍മിച്ചെടുത്ത ഗ്രന്ഥമാണ് ഖുര്‍ആനെന്ന് കരുതിക്കൂടെ?\nനാല്: അധികാരം ലഭിച്ചതിനുശേഷവും അദ്ദേഹം അറബികളുടെ ഏതെ ങ്കിലും തരത്തിലുള്ള ഔന്നത്യത്തിനുവേണ്ടി വാദിച്ചിട്ടില്ല. തന്റെ അന്തിമ പ്രസംഗത്തില് അദ്ദേഹം അര്‍ഥശങ്കക്കിടയില്ലാത്ത വണ്ണം പ്രഖ്യാപിച്ചു: “അറബിക്ക് അനറബിയേക്കാളോ അനറബിക്ക് അറബിയേക്കാളോ യാതൊരു ശ്രേഷ്ഠതയുമില്ല; ധര്‍മനിഷ്ഠയുടെ പേരിലല്ലാതെ”.(അഹ്മദ്) ഇത് അറ ബ് ദേശീയതയുടെ നവോത്ഥാനത്തിനുവേണ്ടി ശ്രമിച്ച ഒരു വ്യക്തിയുടെ വാക്കുകളാകുമോ?\nഅഞ്ച്: സത്യവിശ്വാസികള്‍ക്ക് മാതൃകയായി ഖുര്‍ആനില് പരാമര്‍ശിക്ക പ്പെട്ടിട്ടുള്ളത് രണ്ടു വനിതകളാണ്. ഒന്ന്, ഫറോവയുടെ പത്നി. രണ്ട്, യേശുവിന്റെ മാതാവ് (66:11,12). രണ്ടു പേരും അറബികളല്ല. അറബ് ദേശീയതക്കുവേണ്ടി ഗ്രന്ഥമെഴുതിയ വ്യക്തി ലോകത്തിന് മാതൃകയായി എടുത്തുകാണിക്കുന്നത് അറബികളുടെ എതിരാളികളെയാകുമോ? മര്‍യമിനെ ക്കുറിച്ച് ഖുര്‍ആന് പറയുന്നതിങ്ങനെയാണ്: “മലക്കുകള് ഇപ്രകാരം പറ ഞ്ഞ സന്ദര്‍ഭം: മര്‍യമേ, തീര്‍ച്ചയായും അല്ലാഹു നിന്നെ പ്രത്യേകം തെര ഞ്ഞെടുക്കുകയും നിനക്ക് പരിശുദ്ധി നല്‍കുകയും ലോകത്തുള്ള സ്ത്രീകളില് വെച്ച് ഉല്‍കൃഷ്ടയായി നിന്നെ തെരഞ്ഞെടുക്കുകയും ചെയ്തിരിക്കുന്നു”(3:42). ബൈബിളിലൊരിടത്തും ഇത്ര ബഹുമാനത്തോടുകൂടി മര്‍യമിനെക്കുറിച്ച് പരാമര്‍ശിക്കപ്പെട്ടിട്ടില്ല എന്നുകൂടി ഓര്‍ക്കുക. ലോക വനിത കളില് ഉല്‍കൃഷ്ടയായി ഖുര്‍ആന് എടുത്തുകാണിക്കുന്നത് മുഹമ്മദി(സ)ന്റെ മാതാവിനെയോ ഭാര്യയെയോ മറ്റേതെങ്കിലും അറബ് സ്ത്രീയെയോ അല്ല; ഇസ്രായേല് വനിതയായ മര്‍യമിനെയാണ്. അറബ് ദേശീയതയുടെ വക്താവില്‍നിന്ന് ഇത്തരമൊരു പരാമര്‍ശം പ്രതീക്ഷിക്കുവാന് പറ്റുമോ?\nആറ്: അറബ് ദേശീയതയുടെ നവോത്ഥാനത്തിനുവേണ്ടി പണിയെടുക്കുന്ന ഒരു വ്യക്തി അറബികളുടെ അഹംബോധത്തെ ഉദ്ദീപിക്കുവാനായിരിക്കും തന്റെ രചനയില് ശ്രമിക്കുക. അറബികളുടെ ശ്രേഷ്ഠതയെക്കുറിച്ചുമാത്രമായിരിക്കും അയാള് സംസാരിക്കുക. എന്നാല് ഖുര്‍ആന് ഇസ്രായേല്യര്‍ക്ക് നല്‍കിയ ശ്രേഷ്ഠതയെക്കുറിച്ചും സംസാരിക്കുന്നുണ്ട്. “ഇസ്രായേല് സന്തതികളേ, നിങ്ങള്‍ക്ക് ഞാന് ചെയ്തുതന്നിട്ടുള്ള അനുഗ്രഹവും മറ്റു ജനവിഭാഗങ്ങളേക്കാള് നിങ്ങള്‍ക്ക് ഞാന് ശ്രേഷ്ഠത നല്‍കിയതും നിങ്ങളോര്‍ക്കുക”(2:47).\n← അധികാരമായിരുന്നു മുഹമ്മദ്(സ) ലക്ഷ്യമാക്കിയിരുന്നതെന്ന് കരുതുന്നതിലെന്താണ് തെറ്റ്?\nഅധാര്‍മികതയില് മുങ്ങിക്കുളിച്ചിരുന്ന സമൂഹത്തെ ധാര്‍മികതയിലേക്ക് നയിക്കുവാന് വേണ്ടി മുഹമ്മദ്(സ) രചിച്ച കൃതിയാണ് ഖുര്‍ആന് എന്നു പറഞ്ഞാല് അതു നിഷേധിക്കുവാന് കഴിയുമോ? →


കെ റെയിൽ : എതിർക്കുന്നവർക്ക് നിക്ഷിപ്ത താൽപര്യമെന്ന് മുഖ്യമന്ത്രി. | Asian Metro News കെ റെയിൽ : എതിർക്കുന്നവർക്ക് നിക്ഷിപ്ത താൽപര്യമെന്ന് മുഖ്യമന്ത്രി.\nകെ റെയിൽ : എതിർക്കുന്നവർക്ക് നിക്ഷിപ്ത താൽപര്യമെന്ന് മുഖ്യമന്ത്രി.\nസിൽവർലൈൻ പദ്ധതിയിൽ സംശയങ്ങൾ ദുരീകരിക്കുക സര്ക്കാരിന്റെ ബാധ്യതയെന്ന് മുഖ്യമന്ത്രി പിണറായി വിജയൻ. വികസന പദ്ധതികളെ എതിർക്കുന്നത് ദൗർഭാഗ്യകരമാണെന്നും മുഖ്യമന്ത്രി പറഞ്ഞു. പദ്ധതിയുമായി ബന്ധപ്പെട്ട് തിരുവനന്തപുരത്ത് പൗരപ്രമുഖരുടെ യോഗത്തിൽ സംസാരിക്കുകയായിരുന്നു പിണറായി വിജയൻ.നമ്മുടെ നാടിന്റെ പശ്ചാത്തല സൗകര്യം വികസിക്കണം. സംസ്ഥാനത്തിന് ധനശേഷി കുറവാണ്. ഇത് പരിഹരിക്കാനായി കിഫ്‌ബി പുനരുജ്ജീവിപ്പിച്ചു. നാടിൻറെ വികസനം ഉറപ്പ് വരുത്തേണ്ടത് സർക്കാരിന്റെ ബാധ്യതയാണ്. കേരളത്തിന്റെ ഗതാഗത സൗകര്യങ്ങൾ വികസിക്കണം. നാടിൻറെ വികസനത്തിന് എതിരായി ആരെങ്കിലും രംഗത്തെത്തിയാൽ അതിന് വഴിപ്പെടില്ലെന്നും മുഖ്യമന്ത്രി പറഞ്ഞു. പദ്ധതിക്കായി ജനങ്ങളെ ഉപദ്രവിക്കുന്നതല്ല സർക്കാർ നയമെന്നും മുഖ്യമന്ത്രി പറഞ്ഞു.ഏറ്റവും കുറഞ്ഞ തോതിൽ ആഘാതമുണ്ടാക്കുന്ന രീതിയിലാണ് പദ്ധതി. പരിസ്ഥിതിക്ക് ദോഷം വരുമെന്ന് ചിലർ നേരത്തെ പ്രഖ്യാപിക്കുകയാണ്. പരിസ്ഥിതി ലോല പ്രദേശത്ത് കൂടി പദ്ധതി കടന്ന് പോകുന്നില്ലെന്നും മുഖ്യമന്ത്രി പറഞ്ഞു.\nരോഗ പ്രതിരോധത്തിന് യോഗ അത്യന്താപേക്ഷിതം – മന്ത്രി റോഷി അഗസ്റ്റിന് 0\n2,75,845 ലൈഫ് സുരക്ഷിത ഭവനങ്ങള് പൂര്‍ത്തിയാക്കി 0


വിദ്യാഭ്യാസം-ലേഖനങ്ങള് – Islam Padasala\nHome / സമൂഹം / വിദ്യാഭ്യാസം / വിദ്യാഭ്യാസം-ലേഖനങ്ങള്\nകുട്ടികള് വായിച്ചുവിളയാന് 10 നിര്‍ദേശങ്ങള്\nOctober 20, 2014\tവിദ്യാഭ്യാസം-ലേഖനങ്ങള് Comments Off on കുട്ടികള് വായിച്ചുവിളയാന് 10 നിര്‍ദേശങ്ങള്\nതങ്ങളുടെ കുട്ടികളോടൊപ്പം സമയം ചെലവിടാനാകുന്നില്ലെന്ന മിക്കവാറും രക്ഷിതാക്കള് ഉന്നയിക്കുന്ന ആവലാതിയാണ്. അത്തരം പരാതികളില് സ്വയം നീറിപ്പുകയാതെ ചെലവഴിക്കുന്ന ഓരോ നിമിഷവും എത്രമാത്രം മൂല്യവത്താക്കാന് കഴിയുന്നുവെന്നാണ് ചിന്തിക്കേണ്ടത്. അവരോടൊപ്പമുള്ള സമയംകുട്ടികള്‍ക്ക് മറക്കാനാകാത്ത നിമിഷങ്ങള് സമ്മാനിക്കണം. തങ്ങളുടെ സാമീപ്യം കുട്ടികള്‍ക്ക് കൂടുതല് പ്രയോജനപ്രദമാക്കാനാണ് മാതാപിതാക്കള് ശ്രമിക്കേണ്ടത്. താഴെസൂചിപ്പിച്ചിട്ടുള്ള ചില രീതികള് പ്രയോഗിക്കുകയാണെങ്കില് അത് കുട്ടികളില് പഠനത്തോട് താല്‍പര്യവും വായനയോട് ആഭിമുഖ്യവും സൃഷ്ടിക്കും.\nFebruary 17, 2014\tവിദ്യാഭ്യാസം-ലേഖനങ്ങള് Comments Off on അധ്വാനമേ ജീവിതം\nസൈക്കിള് പോലെയാണ് ജീവിതം. അതിന്മേല് കയറി യാത്ര ചെയ്യുന്നവന് നിരന്തരമായി ചലിക്കേണ്ടതുപോലെ ജീവിതത്തിലും ചലനാത്മകമായിരിക്കണം. ജീവിതത്തിലെ നമ്മുടെ ചലനങ്ങള് മുന്നോട്ടുള്ള പ്രയാണമാകണം. നാം ചലിക്കാതിരിക്കുമ്പോഴും കാലം ചലിച്ചുകൊണ്ടേയിരിക്കുന്നുവെന്ന് നാം മനസ്സിലാക്കണം. നിനക്ക് രാവും പകലും, രാവിലെയും വൈകുന്നേരവും മിനിട്ടുകളും മണിക്കൂറുകളും തുല്യമായിരിക്കാം. ഇവിടെ നിന്റെ മുന്നില് ഉയരുന്ന ഒരു ചോദ്യമുണ്ട്. ‘എന്തിനാണ് ഞാന് ജീവിക്കുന്നത് എന്നതാണ് അത്. ഓരോ നിമിഷത്തിനും അര്‍ത്ഥമുണ്ടാക്കുന്നത് ചലനങ്ങളാണ്. പഠനവും അധ്വാനവും അന്നം സമ്പാദിക്കുന്നതിനോ, ഉദ്യോഗം നേടുന്നതിനോ അല്ല. …\nകഠിനപരിശ്രമങ്ങളുടെ തേരിലേറുന്ന സ്വപ്‌നങ്ങള് വിജയം സുനിശ്ചിതമാക്കുന്നു\nFebruary 13, 2014\tവിദ്യാഭ്യാസം-ലേഖനങ്ങള് Comments Off on കഠിനപരിശ്രമങ്ങളുടെ തേരിലേറുന്ന സ്വപ്‌നങ്ങള് വിജയം സുനിശ്ചിതമാക്കുന്നു\nചരിത്രത്തില് ഏറ്റവും കൂടുതല് കണ്ടുപിടുത്തങ്ങള് നടത്തിയ നാലാമത്തെ വ്യക്തിയാണ് തോമസ് ആല്‍വാ എഡിസണ്. അദ്ദേഹത്തിന്റെ സ്വതന്ത്രമായ കണ്ടുപിടുത്തങ്ങളില് 1093 വസ്തുക്കള്‍ക്ക് അമേരിക്കന് പേറ്റന്റുണ്ട്. ബ്രിട്ടനിലും ഫ്രാന്‍സിലും ജര്‍മനിയിലും അദ്ദേഹത്തിന്റെ നിരവധി കണ്ടു പിടുത്തങ്ങളൊക്കെത്തന്നെ പേറ്റന്റുള്ളവയാണ്. ഒരു ദിവസത്തില് 18 മണിക്കര് ജോലി ചെയ്തിരുന്ന അദ്ദേഹം പറയുമായിരുന്നു. ഏതു കണ്ടു പിടുത്തത്തിനു പിന്നിലും ഒരാളുടെ ബുദ്ധിശക്തി ഒരു ശതമാനം മാത്രമാണ്. അയാളുടെ പരിശ്രമവും പ്രതിഭയുമാണ് ബാക്കിയുള്ള 99% ശതമാനവും. കഠിന പരിശ്രമശാലിയായ …\nമക്കളുടെ സ്‌കൂള് ഹോംവര്‍ക്കുകള്: രക്ഷിതാക്കള് അറിയേണ്ടത്\nJanuary 18, 2014\tവിദ്യാഭ്യാസം-ലേഖനങ്ങള് Comments Off on മക്കളുടെ സ്‌കൂള് ഹോംവര്‍ക്കുകള്: രക്ഷിതാക്കള് അറിയേണ്ടത്\nകുട്ടികളെ സംബന്ധിച്ചിടത്തോളം വളരെ മുഷിപ്പനായിത്തോന്നുന്ന ഹോംവര്‍ക്കുകള് പൂര്‍ത്തീകരിക്കാന് രക്ഷിതാക്കള് വീട്ടില്‍നടത്തുന്ന പരിശ്രമങ്ങള് പലപ്പോഴും വഴക്കുപറച്ചിലിലും തല്ലിലും അവസാനിക്കുന്നത് നിത്യസംഭവമാണല്ലോ. മക്കളുടെ ഹോംവര്‍ക്കുകള്‍ക്ക് പിറകെക്കൂടി തങ്ങളുടെ വിലപ്പെട്ട സമയം പാഴാകുന്നതിനെപ്പറ്റി മാതാക്കള് പരാതിപറയാറുണ്ട്. പലപ്പോഴും കുട്ടികള്‍ക്ക് മടുപ്പുണ്ടാക്കുന്ന രീതിയിലുള്ള ഹോംവര്‍ക്കുകള് ചെയ്യിക്കുന്നതില് ഉമ്മമാര് തെറ്റായ രീതിയിലുള്ള സമ്മര്‍ദ്ദം ചെലുത്തുന്നുണ്ടെന്നതാണ് വസ്തുത.\nസമയം ‘കൊല്ലുന്നതും’ കുറ്റകൃത്യം തന്നെയാണ്\nJanuary 8, 2014\tവിദ്യാഭ്യാസം-ലേഖനങ്ങള് Comments Off on സമയം ‘കൊല്ലുന്നതും’ കുറ്റകൃത്യം തന്നെയാണ്\nഇസ്‌ലാമിലെ പ്രതീകങ്ങളും ചിഹ്നങ്ങളും നിങ്ങള് പരിശോധിച്ചുനോക്കുക. അവയെല്ലാം സമയബന്ധിതമാണ്. അഞ്ചുനേരത്തെ നമസ്‌കാരം സമയകേന്ദ്രീകൃതമായാണ് നിര്‍വഹിക്കപ്പെടേണ്ടത്. റമദാന് വര്‍ഷത്തിലെ നിര്‍ണിത മാസമാണ്. ചന്ദ്രപ്പിറവിയുടെ അടിസ്ഥാനത്തിലാണ് അതിന്റെ തുടക്കവും ഒടുക്കവും നിശ്ചയിക്കപ്പെടുന്നത്. ഹജ്ജും, അറഫയിലെ നില്‍പും നിര്‍ണിതമായ സമയത്താണ് നിര്‍വഹിക്കപ്പെടേണ്ടത്. മറ്റ് എല്ലാ ആരാധനകളും കര്‍മങ്ങളും ഇപ്രകാരം സമയാധിഷ്ഠിതമാണെന്ന് വ്യക്തം.\nനമുക്കെന്തേ ദാറുല് അര്‍ഖമുകള് ഇല്ലാതെപോയത് ?\nDecember 12, 2013\tവിദ്യാഭ്യാസം-ലേഖനങ്ങള് Comments Off on നമുക്കെന്തേ ദാറുല് അര്‍ഖമുകള് ഇല്ലാതെപോയത് ?\nമനുഷ്യകുലം പരിചയപ്പെട്ടതില് ഏറ്റവും ഉന്നതവൈജ്ഞാനിക പാഠശാലയായിരുന്നു ദാറുല് അര്‍ഖം എന്ന് അറിയപ്പെട്ട അര്‍ഖമുബ്‌നു അബില് അര്‍ഖമിന്റെ ഗേഹം. മാനവരാശിയുടെ വഴികാട്ടി പ്രവാചകന് തിരുമേനിയാണ് അവിടത്തെ ഗുരുനാഥനെന്നിരിക്കെ അതങ്ങനെയല്ലാതാകില്ലല്ലോ ?\nകലാലയങ്ങളിലെ ഹദീസ് പഠനം\nNovember 30, 2013\tവിദ്യാഭ്യാസം-ലേഖനങ്ങള് Comments Off on കലാലയങ്ങളിലെ ഹദീസ് പഠനം\nഖുര്‍ആനിലെ അദ്ധ്യാപനങ്ങള് വിശദീകരിക്കുകയും വ്യാഖ്യാനിക്കുകയും സ്ഥിരീകരിക്കുകയും ചെയ്യുന്നതാണ് പ്രവാചക ചര്യ എന്ന വസ്തുത മുസ്‌ലിംകള്‍ക്കെല്ലാം അറിയാം. ഖുര്‍ആനില് പരാമര്‍ശിക്കാത്ത നിയമ നിര്‍മ്മാണങ്ങളും അതിലുണ്ട്. മറ്റൊരു ഗ്രന്ഥത്തിലും പതിപ്പിച്ചിട്ടില്ലാത്ത ശ്രദ്ധയും പരിഗണനയും – പാരായണം, ഹൃദിസ്ഥമാക്കല്, ക്രോഡീകരണം, വ്യാഖ്യാനം എന്നീ നിലകളിലെല്ലാം – വിശുദ്ധ ഖുര്‍ആന്ന് ലഭിച്ചിരിക്കുന്നു. അതുപോലെത്തന്നെ, പ്രവാചക ചര്യക്കും ഈ നിലകളിലെല്ലാം സമുദായത്തിലെ പണ്ഡിതരില്‍നിന്ന് പരിഗണന സിദ്ധിച്ചിട്ടുണ്ട്.ഖുര്‍ആന് വ്യാഖ്യാതാക്കളുടെ കര്‍മ്മരീതി വ്യത്യസ്തമായതുപോലെ കാലാന്തരത്തില് ഹദീസ് വ്യാഖ്യാതാക്കളുടെ കര്‍മ്മരീതിയും വ്യത്യസ്തമായിരുന്നു.\nആഗോള വിദ്യാഭ്യാസ കാലത്തെ തര്‍ബിയ്യത്തിന്റെ പ്രയോഗം\nNovember 13, 2013\tവിദ്യാഭ്യാസം-ലേഖനങ്ങള് Comments Off on ആഗോള വിദ്യാഭ്യാസ കാലത്തെ തര്‍ബിയ്യത്തിന്റെ പ്രയോഗം\nരചനാത്മകമായ ജ്ഞാനസമ്പാദനത്തിന്റെ നൂതനമായ വഴികള് അന്വേഷിക്കുമ്പോള്, പാരമ്പര്യ ഇസ് ലാം ചെന്നെത്തുന്നത് ആധുനിക വിദ്യഭ്യാസത്തിന്റെ ദാര്‍ശനികന്‍മാര് പരികല്‍പ്പന നടത്തിയ ചില സിദ്ധാന്തങ്ങളിലും പ്രയോഗങ്ങളിലുമാണ്. എന്നാല് ഇസ് ലാമിന്റെ സുവര്‍ണ്ണ കാലത്ത് ഉയര്‍ത്തിക്കാണിക്കപ്പെട്ട വ്യക്തിത്വം കളങ്കമുക്തമായതും വിജ്ഞാനസമ്പാദനത്തിനും ചിന്തക്കും ഇടം നല്‍കുന്നതുമായ ഒരു ഉദാത്ത മാതൃക സൃഷ്ടിച്ചു കൊണ്ടായിരുന്നു.\nലൈംഗിക വിദ്യാഭ്യാസം; ചില കുറിപ്പുകള്\nNovember 4, 2013\tവിദ്യാഭ്യാസം-ലേഖനങ്ങള് Comments Off on ലൈംഗിക വിദ്യാഭ്യാസം; ചില കുറിപ്പുകള്\nലൈംഗിക വിദ്യാഭ്യാസം ഇന്ന് വിദ്യാഭ്യാസ ലോകം ചര്‍ച്ച ചെയ്യുന്ന വിഷയമാണ്. കുട്ടികള്‍ക്ക് വീട്ടില് നിന്നുതന്നെ അതിന്റെ പ്രാഥമികവിദ്യാഭ്യാസം ആരംഭിക്കേണ്ടതാണ്. പരിധികള് കാത്തുസൂക്ഷിച്ചുകൊണ്ടുതന്നെ മാന്യമായരീതിയില് കുട്ടിക്ക് തന്റെ വീട്ടില്‍വെച്ച് തന്നെ നല്‍കേണ്ടതാണ്. ചില ടിപ്പുകള് താഴെ കൊടുക്കുന്നു.


ബിപിൻ കൊല്ലപ്പെട്ട കേസിൽ ഒന്നാംപ്രതിയുടെ ഭാര്യ അറസ്റ്റില് - MALABAR FLASH ബിപിൻ കൊല്ലപ്പെട്ട കേസിൽ ഒന്നാംപ്രതിയുടെ ഭാര്യ അറസ്റ്റില് - MALABAR FLASH\nHome > കേരള വാര്‍ത്ത > ബിപിൻ കൊല്ലപ്പെട്ട കേസിൽ ഒന്നാംപ്രതിയുടെ ഭാര്യ അറസ്റ്റില്\nബിപിൻ കൊല്ലപ്പെട്ട കേസിൽ ഒന്നാംപ്രതിയുടെ ഭാര്യ അറസ്റ്റില്\nതിരൂർ: ഫൈസൽ വധക്കേസ് രണ്ടാംപ്രതി ബിപിൻ കൊല്ലപ്പെട്ട കേസിൽ ഒരാളെക്കൂടി പൊലീസ് അറസ്റ്റ് ചെയ്തു. ഒന്നാംപ്രതി അബ്ദുൽ ലത്തീഫിന്‍റെ ഭാര്യ ഷാഹിനയെയാണ് പോലീസ് അറസ്റ്റ് ചെയ്തത്. പ്രതികൾക്ക് സംരക്ഷണം നൽകിയെന്ന കേസിലാണ് ഷാഹിനയെ അറസ്റ്റ് ചെയ്തത്.\nകേസിൽ ഇതോടെ അഞ്ച് പേർ അറസ്റ്റിലായി. പ്രതികളിൽ മൂന്ന് പേർ ഗൂഢാലോചന കേസിലും ഒരാൾ കത്യം നിർവഹിച്ചതിനുമാണ് അറസ്റ്റിലായത്. ആലത്തിയൂർ സ്വദേശി സാബിനുൾ, പാലപ്പെട്ടി സ്വദേശി സിദ്ദിഖ്, തുഫൈൽ, മുഹമ്മദ് അൻവർ ഇതുവരെ അറസ്റ്റിലായത്.\nകഴിഞ്ഞ മാസം ആഗസ്റ്റ് 24നാണ് ആലത്തിയൂർ പഞ്ഞൻപടി കുണ്ടിൽ ബാബുവിന്റെ മകൻ ബിബിൻ (24) കൊല്ലപ്പെട്ടത്. ആർ.എസ്.എസ് പ്രവർത്തകനായ ബിബിനെ തിരൂർ ബി.പി അങ്ങാടിക്കടുത്ത് പുളിഞ്ചോട്ടിൽ വെച്ച് ബൈക്കിൽ ജോലിക്ക് പോകുന്നതിനിടെ, പിന്തുടർന്നെത്തിയ സംഘം ആക്രമിച്ച് കൊലപ്പെടുത്തുകയായിരുന്നു.\nItem Reviewed: ബിപിൻ കൊല്ലപ്പെട്ട കേസിൽ ഒന്നാംപ്രതിയുടെ ഭാര്യ അറസ്റ്റില് Rating:5Reviewed By: editordesk Malabarflash


രാഹുൽ ഗാന്ധി യോഗ ചെയ്യാത്തതാണ് തെരഞ്ഞെടുപ്പില് കോൺഗ്രസിന്റെ തോൽവിക്ക് കാരണം; കണ്ടെത്തലുമായി ബാബ രാംദേവ് • ഇ വാർത്ത | evartha\nലോക്സഭാ തെരഞ്ഞെടുപ്പില് എന്തുകൊണ്ടാണ് പരാജയപ്പെട്ടത് എന്ന് കോൺഗ്രസ്ഈ പരിശോധിക്കവേ ഉത്തരവുമായി യോഗ ഗുരു ബാബ രാംദേവ്. ഈ മാസം 21 ന് അന്താരാഷ്ട്ര യോഗ ദിനം വിപുലമായി ആഘോഷിക്കാനുള്ള തയ്യാറെടുപ്പിലാണ് അദ്ദേഹം. കോണ്‍ഗ്രസ് പരാജയപ്പെട്ട കാരണം പറയുന്നതിന് തൊട്ടുമുൻപ് പ്രധാനമന്ത്രി നരേന്ദ്ര മോദിയെ പുകഴ്ത്തിയാണ് ബാബ രാംദേവ് സംസാരിച്ചത്. തുടര്‍ന്ന് രാഹുൽ ഗാന്ധി യോഗ ചെയ്യാത്തതാണ് കോൺഗ്രസിന്റെ തോൽവിക്ക് പിന്നിലെ യഥാർത്ഥ കാരണമെന്നും അദ്ദേഹം പറഞ്ഞു.\n“പ്രധാനമന്ത്രി മോദിജി പരസ്യമായി യോഗ ചെയ്യുന്നു. മുന് പ്രധാനമന്ത്രിമാരായിരുന്ന ജവഹർലാൽ നെഹ്റുവും ഇന്ദിരാ ഗാന്ധിയും സ്ഥിരമായി യോഗ ചെയ്യുന്നവരായിരുന്നു. എന്നാല് അവരുടെ പിന്ഗാമിയായ രാഹുൽ ഗാന്ധി യോഗ ചെയ്യുന്നില്ല. അതുകൊണ്ടാണ് രാഹുലിന്റെ രാഷ്ട്രീയം തോറ്റുപോയത്.- രാംദേവ് പറഞ്ഞു.\nഇതേ രാംദേവ് തന്നെ ഒരു വർഷം മുൻപ് രാഹുൽ ഗാന്ധിയും സോണിയാ ഗാന്ധിയും സ്ഥിരമായി യോഗ ചെയ്യുന്നവരാണെന്ന പ്രസ്താവനയും നടത്തിയിരുന്നു. ഒരു ടെലിവിഷൻ ചാനലിന് നൽകിയ അഭിമുഖത്തിലായിരുന്നു ഇത്തരത്തിലുള്ള പ്രസ്താവന. താന് രാഹുൽ ഗാന്ധിയുമായി നല്ല സൗഹൃദത്തിലാണെന്നും അന്ന് അദ്ദേഹം പറഞ്ഞിരുന്നു.\nTopics: baba ramdev election Yoga


സച്ചിന്റെ സെഞ്ചുറി റെക്കോർഡിലേക്ക് കോലി | Kohli one ton away from matching Sachin milestone | Manorama News\nസച്ചിന്റെ സെഞ്ചുറി റെക്കോർഡുകളിൽ ഒന്ന് ഉടൻ വീഴും; അപ്പോൾ കോലി ‘തുടങ്ങും’\nമനോരമ ലേഖകൻ January 14, 2020 11:25 PM IST\nസച്ചിൻ തെന്‍ഡുൽക്കർ, വിരാട് കോലി\nമുംബൈ∙ ബാറ്റിങ് റെക്കോർഡുകളുടെ എണ്ണത്തിൽ റെക്കോർഡ് സ്ഥാപിച്ച ഇന്ത്യൻ താരം സച്ചിൻ തെൻഡുൽക്കറിന്റെ പേരിൽ സെഞ്ചുറികളുമായി ബന്ധപ്പെട്ടു മാത്രമുള്ള റെക്കോർഡുകൾ ഒട്ടനവധിയുണ്ട്. എല്ലാ ഫോർമാറ്റിലുമായി കൂടുതൽ സെഞ്ചുറികൾ, ടെസ്റ്റിൽ കൂടുതൽ സെഞ്ചുറി, ഏകദിനത്തിൽ കൂടുതൽ സെഞ്ചുറി എന്നിങ്ങനെ ആ പട്ടിക നീളുന്നു. ഒരുകാലത്തും ആർക്കും എത്തിപ്പിടിക്കാനാകില്ലെന്ന് ക്രിക്കറ്റ് ലോകം വിലയിരുത്തിയ സച്ചിന്റെ സെഞ്ചുറി റെക്കോർഡുകളിലൊന്ന് ഉടൻ നിലംപൊത്തും. സച്ചിന്റെ ഒട്ടേറെ റെക്കോർഡുകൾക്കു ഭീഷണി ഉയർത്തി കുതിക്കുന്ന ഇന്ത്യൻ ക്യാപ്റ്റൻ വിരാട് കോലിയാണ് ഈ റെക്കോർഡിന് തൊട്ടരികെ എത്തിനിൽക്കുന്നത്.\nനെറ്റ്സിൽ മത്സരിച്ച് യോർക്കറെറിഞ്ഞ് ബുമ്ര, സെയ്നി; സ്റ്റംപുകൾ മൂളിപ്പറക്കുന്നു!\nഇന്ത്യൻ മണ്ണിൽ ഏകദിനത്തിൽ കൂടുതൽ സെഞ്ചുറികളെന്ന സച്ചിന്റെ റെക്കോർഡാണ് കോലിക്കു മുന്നിൽ വഴിമാറാൻ ഒരുങ്ങുന്നത്. ഇന്ത്യൻ മണ്ണിൽനിന്നു മാത്രം 20 ഏകദിന സെഞ്ചുറികൾ സ്വന്തമാക്കിയ സച്ചിന്റെ പേരിലുള്ള റെക്കോർഡിന് ഒരേയൊരു സെഞ്ചുറി മാത്രം അകലെയാണ് കോലി. ഒരു സെഞ്ചുറി കൂടി നേടിയാൽ കോലിക്ക് സച്ചിനൊപ്പമെത്താം. രണ്ടു സെഞ്ചുറി നേടിയാൽ സച്ചിന്റെ റെക്കോർഡ് ഒറ്റയ്ക്ക് സ്വന്തമാക്കാ.ം ഓസ്ട്രേലിയയ്‌ക്കെതിരായ മൂന്ന് മത്സരങ്ങളടങ്ങിയ പരമ്പരയ്ക്ക് ഇന്ന് സച്ചിന്റെ നാടായ മുംബൈ വാങ്കഡെ സ്റ്റേഡിയത്തിൽ തുടക്കമാകുമ്പോൾ ആരാധകരുടെ ആകാംക്ഷകളിലൊന്നും ഈ റെക്കോർഡിന്റെ ഭാവിയാണ്.\nഏകദിനത്തിൽ കൂടുതൽ സെഞ്ചുറികളെന്ന സച്ചിന്റെ റെക്കോർഡും ഈ കലണ്ടർ വർഷത്തിൽ കോലി തകർക്കുമെന്നു കരുതുന്നവരാണ് ഏറെയും. 463 മത്സരങ്ങളിൽനിന്ന് 49 സെഞ്ചുറിയുമായാണ് സച്ചിൻ ഈ പട്ടികയിൽ മുന്നിൽ നിൽക്കുന്നത്. ഇതുവരെ 242 മത്സരങ്ങൾ മാത്രം കളിച്ച കോലിയുടെ പേരിൽ ഇപ്പോൾത്തന്നെ 43 സെഞ്ചുറികളായി. വെറും ആറു സെഞ്ചുറി മാത്രം അകലെ നിൽക്കുന്ന ഈ റെക്കോർഡ് നിലവിലെ ഫോമിൽ അധികം വൈകാതെ കോലിയുടെ പേരിലാകാനാണ് സാധ്യത. ഇവർക്കു പിന്നിൽ മൂന്നാമതു നിൽക്കുന്ന ഓസീസ് മുൻ നായകൻ റിക്കി പോണ്ടിങ്ങിന്റെ പേരിൽ ആകെയുള്ളത് 30 സെഞ്ചുറികൾ മാത്രമാണ്.\nസജീവ ക്രിക്കറ്റിലുള്ളവരിൽ കോലിക്കു പിന്നിലുള്ളത് ഇന്ത്യയുടെ തന്നെ രോഹിത് ശർമയാണ്. 221 മത്സരങ്ങളിൽനിന്ന് 28 സെഞ്ചുറികൾ. മൂന്നാം സ്ഥാനത്തേക്ക് എത്താൻ രോഹിത്തിന് വേണ്ടത് രണ്ടു സെഞ്ചുറികൾ മാത്രം. വിരമിക്കലിന്റെ വക്കിലുള്ള വിൻഡീസ് താരം ക്രിസ് ഗെയ്‌ലാണ് സജീവ ക്രിക്കറ്റിൽ കൂടുതൽ സെഞ്ചുറികൾ ഉള്ള മറ്റൊരാൾ; 25 സെഞ്ചുറികൾ. ഇതിനും പിന്നിൽ ഓസീസ് താരം ഡേവിഡ് വാർണർ. 116 മത്സരങ്ങളിൽനിന്ന് നേടിയത് 17 സെഞ്ചുറികൾ.\nEnglish Summary: Virat Kohli one ton away from matching massive Sachin Tendulkar milestone


ഇന്ത്യയുടെ പ്രിയഭക്ഷണം ഏത്?രസകരമായ വസ്തുതകള് പുറത്തുവിട്ട് സൊമാറ്റോ\n|7 Jan 2019 11:17 AM GMT\nഭക്ഷണത്തില് എന്തൊക്കെ വൈവിധ്യങ്ങള് വന്നാലും ചിക്കന് ബിരിയാണിയെ തോല്‍പ്പിക്കാന് ഒന്നിനുമാകില്ല. അതെ 2018ല് സൊമാറ്റോ വഴി ഏറ്റവും കൂടുതല് ഓര്‍ഡര് ചെയ്ത വിഭവം ചിക്കന് ബിരിയാണി ആയിരുന്നു. ഇന്ത്യയിലെ ഏറ്റവും വലിയ ഫുഡ് ഡെലിവറി ആപ്പ് ആയ സൊമാറ്റോ 2018ലെ ഫുഡ് ട്രെന്‍ഡുകള് പുറത്തുവിട്ടു.\n1. 2018ല് ഇന്ത്യയില് ഏറ്റവും കൂടുതല് ഓര്‍ഡര് ചെയ്ത വിഭവം ചിക്കന് ബിരിയാണി.\n2. രാജ്യത്ത് മൊത്തത്തില് ഏറ്റവും ഡിമാന്റുള്ളത് നോര്‍ത്ത് ഇന്ത്യന് വിഭവങ്ങള്‍ക്ക്\n3. ഏറ്റവും കൂടുതല് ഓര്‍ഡറുകള് വന്നത് ഡല്‍ഹിയില് നിന്നാണ്. ടയര് 2, ടയര്3സിറ്റികളില് ഏറ്റവും കൂടുതല് ഓര്‍ഡര് വന്നത് അഹമ്മദാബാദില് നിന്ന്.\n4. അര്‍ദ്ധരാത്രിയില് ഏറ്റവും കൂടുതല് ഓര്‍ഡര് വന്നത് ഇന്‍ഡോറില് നിന്നാണ്. ഉറങ്ങാത്ത നഗരം എന്ന പേരുള്ള മുംബൈ ഇക്കാര്യത്തില് ഇന്‍ഡോറിനെക്കാള് പിന്നിലാണ്.\n5. ഏറ്റവും കൂടുതല് പേര് ഭക്ഷണം ഓര്‍ഡര് ചെയ്തത് അവരുടെ വീടുകളില് നിന്നല്ല. ഓഫീസില് നിന്നാണത്രെ. ഹോം ഡെലിവറിയെക്കാള് ഓഫീസ് ഡെലിവറി അഞ്ചിരട്ടിയാണ്.\n6. കാഷ്‌ലസ് ട്രാന്‍സാക്ഷനാണ് സൊമാറ്റോ ഉപഭോക്താക്കള്‍ക്ക് പ്രിയം. 28 ശതമാനം പേര് മാത്രമേ ഓര്‍ഡറുകള്‍ക്ക് കാഷ് ആയി പണം കൊടുത്തിട്ടുള്ളു. ബാക്കിയുള്ള 72 ശതമാനം പേര് ഡിജിറ്റല് ട്രാന്‍സാക്ഷനാണ് നടത്തിയത്.\n7. ഏറ്റവും കൂടുതല് വെജിറ്റേറിയന് ഓര്‍ഡറുകള് ലഭിച്ചത് അഹമ്മദാബാദില് നിന്നാണ്. 90 ശതമാനവും വെജിറ്റേറിയന് ഓര്‍ഡറുകളായിരുന്നു.\n8. പനീര് ബട്ടര് മസാല, ബട്ടര് ചിക്കന്, ദാല് മക്കാനി തുടങ്ങിയവയാണ് ജനപ്രിയ നോര്‍ത്ത് ഇന്ത്യന് വിഭവങ്ങള്. പിസ്സയാണ് ഫാസ്റ്റ് ഫുഡില് ഇഷ്ടവിഭവം. കാജു ബര്‍ഫി, ഗുലാബ് ജാമൂന്, ചോക്കളേറ്റ് ബ്രൗണി തുടങ്ങിയവയാണ് ഡെസേര്‍ട്ടുകളില് ഇടംപിടിച്ചത്.\n9. ഏറ്റവും ഓര്‍ഡറുകള് ലഭിക്കുന്ന ദിവസം ഞായറാഴ്ചയാണ്. അതുകഴിഞ്ഞാല് ബുധനാഴ്ച.\n10. ഏറ്റവും പീക്ക് സമയം വൈകിട്ട് ഏഴു മണി മുതല് 10 മണി വരെയാണ്. അതുകഴിഞ്ഞാല് ഉച്ചയ്ക്ക് 11.30 മുതല് 3.30 വരെയുള്ള സമയം.


അയോധ്യ കേസ്: ഒക്ടോബർ 18നകം എല്ലാ വാദങ്ങളും പൂർത്തിയാക്കണമെന്ന് ആവർത്തിച്ച് ചീഫ് ജസ്റ്റിസ് | Chief Justice Ranjan Gogoi asked to conclude ayodhya dispute hearing by october 18 - Malayalam Oneindia\nPublished: September 26 2019, 12:51 [IST]\nദില്ലി: അയോധ്യ കേസിൽ ഒക്ടോബർ 18നകം എല്ലാ വാദങ്ങളും പൂർത്തിയാക്കണമെന്ന് ചീഫ് ജസ്റ്റിസ് രഞ്ജൻ ഗോഗോയി. കേസിലെ എല്ലാ കക്ഷികൾക്കും അവരവരുടെ വാദം പൂർത്തിയാക്കാൻ പത്തര ദിവസം കൂടിയുണ്ടെന്നും ചീഫ് ജസ്റ്റിസ് വ്യക്തമാക്കി. നാലാഴ്ചയ്ക്കുള്ളിൽ കേസിൽ വിധി പറയാനാൽ കോടതിയുടേത് അത്ഭുത നേട്ടമായിരിക്കുമെന്നും ചീഫ് ജസ്റ്റിസ് നിരീക്ഷിച്ചു. ഈ വരുന്ന നവംബറിൽ രഞ്ജൻ ഗോഗോയിയുടെ കാലാവധി അവസാനിക്കുകയാണ്. ഇതിന് മുമ്പ് അയോധ്യ കേസിൽ വിധി പറയുമെന്നാണ് കരുതുന്നത്.\nഒക്ടോബർ 18വരെ സമയപരിധി നിശ്ചയിച്ചപ്പോൾ ഒരാഴ്ചത്തെ ദീപാവലി അവധി കൂടി കണക്കിലെടുത്ത് വാദങ്ങൾ പൂർത്തിയാക്കണമെന്ന് സുപ്രീം കോടതി ബെഞ്ച് പറഞ്ഞു. അയോധ്യ ഭൂമി തർക്ക കേസിൽ വാദം എത്രയും വേഗം പൂർത്തിയാക്കുന്നതിനായി ശനിയാഴ്ചയും പ്രവർത്തിക്കാൻ തയ്യാറാണെന്ന് കേസ് പരിഗണിക്കുന്ന ബെഞ്ച് വാഗ്ദാനം ചെയ്തിരുന്നു. ചീഫ് ജസ്റ്റിസ് അധ്യക്ഷനായ അഞ്ചംഗ ഭരണഘടനാ ബെഞ്ചാണ് അയോധ്യാ കേസിൽ വാദം കേൾക്കുന്നത്.\nനവംബർ 17നാണ് ചീഫ് ജസ്റ്റിസ് രഞ്ജൻ ഗോഗോയി വിരമിക്കുന്നത്. ഇതിന് മുമ്പായി വിധി വരുമെന്നാണ് പ്രതീക്ഷിക്കുന്നത്.. വാദങ്ങൾ പൂർത്തിയാക്കാൻ സമയപരിധി നിശ്ചയിച്ചിട്ടുണ്ടെങ്കിലും മധ്യസ്ഥ ചർച്ചകളെ സ്വാഗതം ചെയ്യുന്നതായും ചീഫ് ജസ്റ്റിസ് വ്യക്തമാക്കി. ബന്ധപ്പെട്ടവർക്ക് മധ്യസ്ഥതയിലൂടെ സൗഹാർദ്ദപരമായ പരിഹാരം കണ്ടെത്താൻ സ്വാതന്ത്രമുണ്ടെന്നും കോടതിക്ക് മുമ്പാകെ ഒത്തുതീർപ്പ് നടപ്പിലാക്കാമെന്നും ചീഫ് ജസ്റ്റിസ് വിശദമാക്കി.\nഅയോധ്യ കേസിലെ മധ്യസ്ഥ ചർച്ചകൾ ഫലം കാണാത്തതിനെ തുടർന്നാണ് സുപ്രീം കോടതി ദൈനം ദിന അടിസ്ഥാനത്തിൽ വാദം കേൾക്കാൻ തീരുമാനിച്ചത്. ഓഗസ്റ്റ് ആറാം തീയതിയാണ് നടപടി ആരംഭിച്ചത്. ചീഫ് ജസ്റ്റിസ് അധ്യക്ഷനായ ബെഞ്ചിൽ ജസ്റ്റിസ് എസ് എ ബോബ്ഡേ, ഡിവൈ ചന്ദ്രചൂഡ്, അശോക് ഭൂഷൺ, എസ്എ നസീർ എന്നിവരാണ് മറ്റ് അംഗങ്ങൾ. കേസിൽ ഇതുവരെ 32 ദിവസങ്ങളാണ് വാദം കേട്ടത്.\nayodhya case ranjan gogoi babri masjid supreme court അയോധ്യ സുപ്രീം കോടതി\nChief Justice Ranjan Gogoi asked to conclude ayodhya dispute hearing by october 18


സാംസ്‌ക്കാരിക ഇടതുപക്ഷം ശക്തിയാര്‍ജ്ജിക്കണം – Azad Online\nസാംസ്‌ക്കാരിക ഇടതുപക്ഷം ശക്തിയാര്‍ജ്ജിക്കണം\nby Azad ഫെബ്രുവരി 25, 2016 സെപ്റ്റംബര് 16, 2020\n2 കമന്റുകൾ on സാംസ്‌ക്കാരിക ഇടതുപക്ഷം ശക്തിയാര്‍ജ്ജിക്കണം\nസാംസ്‌ക്കാരിക ഇടതുപക്ഷം ഇന്ത്യന് ജനാധിപത്യത്തിന്റെ കാവല്‍ശക്തിയായി തുടരുന്നുവെന്ന് ജവഹര്‍ലാല് നെഹ്‌റു സര്‍വ്വകലാശാലയിലെ സംഭവവികാസങ്ങള് നമ്മെ ബോധ്യപ്പെടുത്തുന്നുണ്ട്. അതത്രയും ആശ്വാസകരമാണ്. തീര്‍ച്ചയായും സമീപകാലത്ത് ഇന്ത്യന് ധൈഷണികത സായുധമായ അക്രമത്തെ നേരിട്ടപ്പോള് പുരസ്‌ക്കാരങ്ങളും പദവികളും ഭരണകൂടത്തെ തിരിച്ചേല്‍പ്പിക്കാനുള്ള ശേഷിയും വിവേകവും പ്രകടിപ്പിച്ചവര് സാംസ്‌ക്കാരിക ഇടതുപക്ഷത്തിന്റെ സാന്നിദ്ധ്യമാണ് അടയാളപ്പെടുത്തിയത്. ആരെയും അത്ഭുതപ്പെടുത്തിയത്, രാഷ്ട്രീയ ഇടതുപക്ഷം ദുര്‍ബ്ബലമായ സന്ദര്‍ഭങ്ങളിലും ഉണര്‍ന്നിരിക്കുന്ന ഒരിടതുപക്ഷ സാംസ്‌ക്കാരികത എങ്ങനെ നിലനിന്നു പോരുന്നു എന്നതാണ്.\nപ്രതിലോമ ആശയങ്ങള് ഏതധികാര വ്യവഹാരങ്ങളിലൂടെ കടന്നെത്തുമ്പോഴും ജാഗ്രതയോടെ നിരീക്ഷിക്കുന്ന ഒരെതിരിടം ഓരോരുത്തരും ഉള്ളില് കരുതുന്നുണ്ട്. നമ്മുടെ ജീവിതത്തിന്റെയും തത്വചിന്തയുടെയും പാരമ്പര്യത്തില് അത്തരമൊരു പ്രവണത സജീവമാണ്. കേവല മതാത്മകതയുടെ കഠിനമായ ഇരുട്ടുകളെ യുക്തിയുടെ തീമുനകള്‍കൊണ്ട് കീറിമുറിക്കുകയായിരുന്നു. ഇന്ത്യന് ഭൗതികവാദവും യുക്തിചിന്തയും വളര്‍ന്നതങ്ങനെയാണ്. ഭക്തിപ്രസ്ഥാനംതന്നെയാണ് അന്ധഭക്തിയുടെ ഇരുട്ടു ഭേദിക്കാനുതകുകയെന്ന്, ഗുരുകേന്ദ്രിതമായ മതബോധനം മതി ദൈവകേന്ദ്രിതമായ വ്യവഹാരങ്ങളെ വലിച്ചുകീറാനെന്ന് പരിശീലിച്ച നവോത്ഥാന കൗശലങ്ങള് ഇന്ത്യന് യുക്തിവാദത്തിന്റെ സവിശേഷ സ്വഭാവം വെളിപ്പെടുത്തുന്നുണ്ട്. അകത്തു വളര്‍ന്നുവന്നത് ഇടതുപക്ഷ സാംസ്‌ക്കാരികതയുടെ പ്രാഥമിക ധാരകളായിരുന്നു.\nപ്രക്ഷുബ്ധമായ സഹനങ്ങളും ചെറുത്തുനില്‍പ്പുകളും അകത്തെ കരുത്തായി എന്നുമാശ്രയിച്ചുപോന്നത് ഈ സമരോത്സുക യുക്തിധാരകളെയാണ്. തിരിച്ചും. ഈ അന്യോന്യാശ്രിതത്വം ഏതെങ്കിലും വ്യക്തിയുടെയോ സംഘടനയുടെയോ നിശ്ചയത്തെയോ പ്രഖ്യാപനത്തെയോ ആശ്രയിച്ചല്ല സംഭവിക്കുന്നത്. ആധിപത്യപ്രവണതകള് നിര്‍ദ്ദയമോ മനുഷ്യത്വ രഹിതമോ ആയ അതിസാഹസികതകള്‍ക്കു മുതിരുമ്പോഴൊക്കെ പിടഞ്ഞെണീക്കുന്ന ഒരതിജീവനത്വരയായി സാംസ്‌ക്കാരിക ഇടതുപക്ഷത്തിന് അടയാളപ്പെട്ടേ മതിയാവൂ. ആയിരത്താണ്ടുകളുടെ ആഴത്തില് വേരുകളും വര്‍ത്തമാനവൈവിദ്ധ്യങ്ങളിലാകെ ശിഖരങ്ങളും പടര്‍ത്തുന്ന അദൃശ്യമഹാവൃക്ഷമായി അതു നിലകൊള്ളുന്നു. കവി പാടിയ നീതിയുടെ വൃക്ഷം.\nതിരസ്‌കൃതരിലും അവഗണിക്കപ്പെട്ടവരിലും സമരോര്‍ജ്ജം നിറയ്ക്കുന്ന തണലാണത്. സാമൂഹിക ഇടതുപക്ഷത്തിന്റെ പുതിയ കുതിപ്പുകള്‍ക്ക് പ്രചോദനം. കോര്‍പറേറ്റ് മുതലാളിത്തം ഇല്ലായ്മ ചെയ്യുന്ന മനുഷ്യസൗഹൃദത്തിന്റെയും നീതിബോധത്തിന്റെയും ജനാധിപത്യത്തിന്റെയും അനുഭവലോകങ്ങളെ വീണ്ടെടുക്കാനുള്ള പ്രതിഷേധങ്ങളായും പ്രക്ഷോഭങ്ങളായും അതു വളരുന്നു. നൂറുനൂറു സമരഭൂമികളില്, നിസ്വരായ മനുഷ്യരുടെ നിലവിളികളില്, ഒറ്റയ്ക്കും കൂട്ടായുമുള്ള മുന്നേറ്റങ്ങളില് ആഹ്വാനമേതുമില്ലാതെ ശക്തിപ്പെടുന്ന ജനേച്ഛയാണ് സാംസ്‌ക്കാരിക ഇടതുപക്ഷമെന്ന് നാമറിയുന്നു.\nരാഷ്ട്രീയ ഇടതുപക്ഷം വലതു വ്യാമോഹങ്ങളിലേക്കു വഴുതുകയും കോര്‍പറേറ്റ് മുതലാളിത്തത്തിന്റെ കാരുണ്യമാണ് വികസനമെന്ന് ചുമരെഴുതുകയും ചെയ്യുന്ന നാളുകളില് തീര്‍ച്ചയായും പകച്ചു പോയിട്ടുണ്ട് സാംസ്‌ക്കാരിക ഇടതുധാരകള്. അകം വിങ്ങിപ്പിളര്‍ന്നു പോയിട്ടുണ്ട്. വഴിതെറ്റി തെറിച്ചുനീങ്ങുന്ന രാഷ്ട്രീയ ഇടതുപക്ഷത്തെ അരുതേ എന്നു വിലക്കുകയല്ലാതെ പാടേ തിരുത്തുന്നതെങ്ങനെ എന്നു സന്ദേഹിച്ചിട്ടുമുണ്ട്.\nവ്യാവസായിക മുതലാളിത്തത്തിന്റെ കാലത്ത് അധികാര വ്യവഹാരങ്ങളില് ഇടുപെടുന്ന രാഷ്ട്രീയ ഇടതുപക്ഷമെന്നും ജനകീയ സമരങ്ങള് നയിക്കുന്ന സാമൂഹിക ഇടതുപക്ഷമെന്നും രണ്ടായി തിരിക്കുക അസാദ്ധ്യമായിരുന്നു. ഒന്നു ചേര്‍ന്ന ഒറ്റ ഉടലായിരുന്നു അത്. നവലിബറല് – കോര്‍പറേറ്റ് ആഗോളവത്ക്കരണ കാലത്താവട്ടെ, രാഷ്ട്രീയ ഇടതുപക്ഷം പിളര്‍ന്നുമാറിയ ചോരയിറ്റി ക്ഷോഭിക്കുന്ന മുറിഞ്ഞ ഉടലായി സാമൂഹിക ഇടതുപക്ഷം. ഒരു ഭാഗം സമരപഥങ്ങളെ വിട്ട് അധികാരബദ്ധ ജനാധിപത്യ വ്യവഹാരങ്ങളോട് വലിയ മമത പുലര്‍ത്തിത്തുടങ്ങിയപ്പോള് മറുപാതി ജനകീയ സമരങ്ങളില് സജീവമായി. രാഷ്ട്രീയ ഇടതുപക്ഷം അതിന്റെ സംഘടനാരൂപവും ഭരണഘടനയും കൊടിയും പരിപാടിയും ഉയര്‍ത്തിപ്പിടിച്ചു. എന്നാല് അവയെയെല്ലാം അവയുടെ നിറവില് നിലനിര്‍ത്തിയ അടിസ്ഥാന സമരഭൂമിക നഷ്ടപ്പെടുത്തി. എല്ലാം നേടിയിട്ടും ആത്മാവ് പണയപ്പെടുത്തിയ അവസ്ഥ. ചോരയോട്ടം നിലച്ച കൊടികള്, വഴികളറ്റ ലക്ഷ്യപ്രഖ്യാപനം, ഒറ്റ ശിരസ്സില് ഒരു സൈനിക ശരീരം! ഒരു ജഡക്കാഴ്ച്ച.\nസംഘപരിവാര ഫാസിസം മുഖംമൂടികളുപേക്ഷിച്ച് വേട്ടയ്ക്കിറങ്ങുമ്പോള് പ്രതിരോധമൊരുക്കാന് മുന്നിട്ടിറങ്ങേണ്ടത് മുഖ്യമായും ഇടതുപക്ഷമാണ്. പലവിധ ധാരകളും ഒന്നിച്ചു നില്‍ക്കേണ്ട നേരം. എത്ര ശ്രമിച്ചിട്ടും ചില അകലങ്ങള് ഭയപ്പെടുത്തുന്നു. തൊട്ടുകൂടായ്മകളും ചേരായ്മകളും അതിന്റെ അനുഷ്ഠാന ശേഷിപ്പുകളും സൂക്ഷ്മങ്ങളില് സ്വീകരിച്ചിട്ടുണ്ട് പലരും. സമരപ്പന്തലിലെ വിപ്ലവകാരികള് സ്വന്തം വീട്ടിലെത്തുമ്പോള് പൂജാമുറിയില് കുമ്പിടുന്നു. ഉമ്മറത്താവട്ടെ കോര്‍പറേറ്റ് ദൈവങ്ങളെ വിരുന്നൂട്ടുന്നു. അനുഷ്ഠാനങ്ങള്‍ക്കും മതേതര പ്രഭാഷണങ്ങള്‍ക്കും കോര്‍പറേറ്റ് വ്യാമോഹങ്ങള്‍ക്കും ജീവിതം പകുത്തു നല്‍കുന്നു. വിശ്വാസത്തിന്റെ അറയില്‍നിന്ന് അവിശ്വാസത്തിന്റെ അറയിലേക്കും മതബോധനത്തിന്റെ അറയില്‍നിന്ന് യുക്തിചിന്തയുടെ അറയിലേക്കും ദാരിദ്ര്യത്തിന്റെ അടയാളങ്ങളില്‍നിന്ന് കോര്‍പറേറ്റ് മാന്ത്രിക മുദ്രകളിലേക്കും ക്ഷിപ്രപ്രവേശം സാധ്യമാക്കുന്നു. ബഹുമുഖജീവിതത്തിന്റെ വഴുപ്പന്‍തളമായി മാറിയിട്ടുണ്ട് രാഷ്ട്രീയ ഇടതുപക്ഷത്തിന്റെ സൂക്ഷ്മ ഇടങ്ങളേറെയും. ഫാസിസത്തില്‍നിന്നുപോലും രണോന്മാദ പാഠങ്ങള് ശീലിക്കുന്നിടത്തോളം അത് തരംതാഴ്ന്നു. ഇത്തരം ചാഞ്ചാട്ടങ്ങള് എളുപ്പത്തില് സംഘപരിവാരത്തിന്റെ നായാട്ടുകൂട്ടങ്ങളിലേക്കു ചേക്കേറാനുള്ള മെയ് വഴക്കമാണ് നല്‍കുന്നത്.\nരാഷ്ട്രീയ ഇടതുപക്ഷം അതിന്റെ സാമൂഹിക പാര്‍ശ്വപക്ഷത്തെ തിരിച്ചറിഞ്ഞ് ഐക്യപ്പെടേണ്ടതുണ്ട്. ഭരണവും സമരവും രണ്ടാവുക വയ്യ. അത് കേവലം കക്ഷിരാഷ്ട്രീയത്തിന്റെ പ്രശ്‌നമല്ല. ജനതയുടെ അതിജീവനത്തിന്റെ ആവശ്യകതയാണ്. ജനകീയ സമരങ്ങളുടെ ബഹുസ്വര സാമൂഹിക ഇടതുപക്ഷ അനുഭവങ്ങളിലൂടെ കടന്നു മാത്രമേ കരുത്തുള്ള രാഷ്ട്രീയ ഇടതുപക്ഷം രൂപപ്പെടുകയുള്ളു. അവിടെ എളുപ്പവഴികളില്ല. സിദ്ധാന്തത്തിനനുസരിച്ച് കാലോ തലയോ മുറിക്കുന്ന ഏര്‍പ്പാടും അമിത വളര്‍ച്ചയുള്ള കാലിനോ തലയ്‌ക്കോ ഒപ്പം സിദ്ധാന്തം മാറ്റുന്ന ഏര്‍പ്പാടും ഗുണം ചെയ്യില്ല. വീഴ്ച്ചകള് ഏറ്റു പറയാനും തിരുത്താനുമുള്ള അപൂര്‍വ്വമായ ശേഷി അതു തിരിച്ചു പിടിക്കണം. കള്ളങ്ങള്‍കൊണ്ടും ദുര്‍വ്യാഖ്യാനങ്ങള്‍കൊണ്ടും വക്രീകൃത സാധൂകരണങ്ങള് കൊണ്ടും പിടിച്ചു നില്‍ക്കാന് ശ്രമിക്കരുത്. ജനങ്ങളില്‍നിന്ന് ഒന്നും ഒളിക്കാനാവില്ല.\nലോകത്തെമ്പാടുമുള്ള രാഷ്ട്രീയ ഇടതുപക്ഷം ഈ അനിവാര്യത മനസ്സിലാക്കിവരുന്നു. വലതു വ്യാമോഹങ്ങളില്‍നിന്നു തിരിച്ചു നടക്കാന് അവര് നിര്‍ബന്ധിതരാവുന്നുണ്ട്. വലതു പ്രസ്ഥാനങ്ങളോടു കൂട്ടു ചേര്‍ന്നല്ല, ജനപക്ഷത്ത് ഉറച്ചുനിന്നാണ് സ്വീകാര്യതയുണ്ടാക്കേണ്ടത് എന്നവര് പറഞ്ഞു തുടങ്ങിയിരിക്കുന്നു. തെരഞ്ഞെടുപ്പുകളിലേക്കു നീങ്ങുമ്പോള് ജനപക്ഷത്തു നിന്നുള്ള ബദലാണ് കോര്‍പറേറ്റ് വികസന അജണ്ടയല്ല ഉയര്‍ത്തിപ്പിടിക്കേണ്ടത്. ലോക കമ്യൂണിസ്റ്റ് പ്രസ്ഥാനങ്ങളുടെ ഈ തിരിച്ചറിവ് നമ്മുടെ നാട്ടിലേക്ക് എത്തിക്കേണ്ട വലിയ പ്രസ്ഥാനങ്ങള് ഉണര്‍ന്നു കഴിഞ്ഞിട്ടില്ല.\nഈ ഘട്ടത്തില് നമ്മോടുതന്നെ കലാപംകൂട്ടാന് നമുക്കു പ്രേരണയാവേണ്ടത് ഇടതുപക്ഷ സാംസ്‌ക്കാരികതയാണ്. രാജ്യത്താകെ അത്തരമൊരു ധാര അദൃശ്യവും അസംഘടിതവുമായി നിലനില്‍ക്കുന്നു എന്നത് ആഹ്ലാദകരമാണ്. ജീവത്തായ സമരപ്രസ്ഥാനങ്ങളുടെ സാധ്യതകളടഞ്ഞില്ല എന്ന ശുഭകരമായ ഓര്‍മപ്പെടുത്തല്‍കൂടിയാണ് ആ അനുഭവം. ഫാസിസത്തോടും കോര്‍പറേറ്റ് മുതലാളിത്തത്തോടും വീറോടെ പൊരുതാന് അടിച്ചമര്‍ത്തപ്പെടുന്ന ജനതക്ക് അതേയുള്ളു സമര്‍ത്ഥമായ സമരോപാധി. അതിനാല് സാംസ്‌ക്കാരിക ഇടതുപക്ഷത്തിന് സംഘടനാ രൂപമുണ്ടാവുക അത്യാവശ്യമാകുന്നു.\n25 ഫെബ്രുവരി 2016\nമുദ്രകള്: azad article left politics\nഫെബ്രുവരി 26, 2016 -ല് 6:58 am\nഇന്ന് ഇന്ത്യ ഒരു multi caste confederated republic ആണ്. 70 ശതമാനം ജനതയുംഒന്നല്ലെങ്കില് മറ്റൊരുജാതി ആണ്. 30 ശതമാനം മാത്രം ആണ് മതസ്തെര്.\nമതവര്‍ഗീയത ഒരു ന്യൂനപക്ഷ വിഷയം മാത്രം ആണ് . ഒരോ സമുദായ അംഗങ്ങല്കും ഇന്ത്യയില് വോട്ട് അവകാസവും ഉണ്ട്. അത്കൊണ്ട്ഏതെങ്കിലും ഫഷിസം എന്ന് വിളികുന്നത് തെറ്റാണ് സവര്‍ണ ഫഷിസം എന്ന് പറയുന്നതിലെ യുക്തിഎന്താണ്? . നിങ്ങള്ക് ആരെയും തിരെഞ്ഞെടുക്കാം! അത് ഉപയോഗിക്കാതെ വര്‍ഗരാഷ്ട്രീടത്തിന്റെ പുറകെനടകുക ആണ് സാമൂഹ്യപരമായി പിന്നാക്ക ജാതികള്. എന്ത്കാര്യം ?\nആ നിലപാട് മാറ്റുക അതാണ് വേണ്ടത്. അതാണ് അബെധ്കേര് രാഷ്ട്രീയം. അല്ലാതെ അതില് മാര്‍ക്സിസം ചെര്‍ക്കേല് അല്ല. 1950 ഇല് തന്നെ അയിത്തം ഇന്ത്യയില് നിയമവിരുധം ആക്കി കൊണ്ഗ്രെസ്സ് സര്‍ക്കാര്. എന്നിട്ടും ഇന്നും ഈ മനുവിരുധ്വ അഭിനവ മാര്‍ക്സിസ്റ്റുകള് മനുവാദികളെ ആണ് പ്രയോഗത്തില് സഹായികുന്നത് എന്ന് നിങ്ങള്ക് കാണാം . ഈ ജെഎന്‍യു താല്പര്യം ഒന്നും അയിത്തം വിഷയത്തില് ഇവര് കാണികുനില്ല ല്ലോ. ഉണ്ടോ…?\nഇതിലും അന്തിമ വിശകലനത്തില് അവര് വിഷയങ്ങളെ വക്രീകരികുക തന്നെ ആണ്. സാവകാശം അത്നിങ്ങള്ക് ബോധ്യം ആകും.. അമ്ബെധ്കേര് രാഷ്ട്രീയം ഇവിടെ ആണ് വരുന്നത്. അദ്ദേഹം പറയുന്നത് നിങ്ങള് നിങ്ങള്ക് സഹായകമായ ആള്‍ക്കാരെ നിയമ നിര്മാന സഭയില് എത്തിക്ക എന്നതാണ്. അല്ലാതെ വ്യവസ്ഥയെ അട്ടിമരിക്കാന് അല്ല ജെഎന് യു രാഷ്ട്രീയം പോലെ!\nBhaskaran OK പറയുക:\nഫെബ്രുവരി 26, 2016 -ല് 8:32 am\nസാംസ്കാരികമായ ഇടതു പക്ഷം ശക്തി ആര്ജിക്കണം എങ്കിൽ ഇപ്പോൾ ഇവിടുള്ള വടിയും കുത്തി പിടിച്ചു മുന്നോട്ടു നടക്കുന്ന കുഴിമാടതിലേക്ക് കാൽ വെച്ച് നീട്ടിയിരിക്കുന്ന ഇടതു പക്ഷ പാർടികൾ പോവുക തന്നെ വേണം >>> ഇതിനു എനിക്കുള്ള ന്യായീകരണങ്ങൾ >> നമ്മുടെ പിന് തലമുറ വളരെ കഷ്ടപ്പെട്ടുകൊണ്ട് അദ്വാനിച്ചു വിയര്പ്പ് ഒഴുക്കിയിട്ടുണ്ട് എന്നത് ശരി തന്നെ ….അതിലും പിന്നോട്ട് പോയാൽ ഇവരെക്കാലും കഷ്ടപ്പെട്ട് എത്രയോ ത്യാഗങ്ങൾ അവരുടെ പിന്തലമുറക്കാരും ചെയ്തിട്ടുണ്ട് …..ഇങ്ങനെ പിന്നോട്ട് പോയാൽ നാം എത്തിപ്പെടുക ആയിരക്കണക്കിന് വര്ഷങ്ങള്ക്ക് മുൻപ് അന്നത്തെ തലമുറ കാട്ടു മൃഗങ്ങള്ക്കെതിരെയുംപ്രക്രതി ദുരന്തങ്ങല്ക്ക് എതിരെയും മറ്റും പോരാടി ജീവിച്ച കാലം ആയിരിക്കുമല്ലോ …അപ്പോൾ ആരാണ് കൂടുതൽ ത്യാഗങ്ങൾ അനുഷ്ടിച്ചത് എന്നത് വിശദീകരിക്കെന്ദതായിട്ടില്ലല്ലൊ .ഇന്ന് നാമം ജീവിക്കുന്നത് ശരിക്കും ഒരു സ്വർഗത്തിൽ ആണെന്ന് തന്നെ പറയാം >>>ഇന്നത്തെ കംയുനിസ്ടുകാരന്റെ ചിന്താഗതി >>ഞങ്ങൾ ഇല്ലെങ്കിൽ ഇവിടെ അസമത്വങ്ങളും മറ്റും ഒക്കെ ഉണ്ടാവും എന്നാണ് ….ഓരോ പ്രസ്ഥാനവും ചില കാര്യങ്ങൾ സമൂഹത്തിനു വേണ്ടി ചെയ്തു കൊടുത്തിട്ടുണ്ട് എന്ന് മാത്രമേ നമുക്ക് പറയാൻ കഴിയൂ .അത് കൊണ്ട് അവരെ ഇപ്പോഴും പൂജിച്ചു കൊണ്ടിരിക്കുക എന്നത് ശരിയും അല്ല …കാലം മാറുമ്പോൾ പുതിയ പ്രസ്ഥാനങ്ങൾ ഉയര്ന്നു വരും …ഡൽഹിയിൽ ആം ആദ്മി വന്നതും ഇന്ത്യയിൽ മോഡി അധികാരത്തിൽ വന്നതും ഇതൊക്കെ കൊണ്ട് തന്നെ .\nk.s.radhakrishnan ന് മറുപടി കൊടുക്കുക മറുപടി റദ്ദാക്കുക\nPrevious Entry ദരിദ്ര ജനതയെ കൊള്ളയടിക്കുന്ന കോര്‍പറേറ്റ് തെമ്മാടിത്തം\nNext Entry സ്ത്രീകളെ മത്സരിപ്പിക്കാത്ത ലീഗിന് സ്ത്രീകളുടെ വോട്ടെന്തിന്?\nമാര്‍ട്ടിന് ലൂതര് കിംഗ് ഇ എം എസുമായി സംസാരിച്ചത് എന്താവും?


Emalayalee.com - മുത്തശ്ശിക്കഥയാവുന്ന സൗഹൃദങ്ങള്(വാല്‍ക്കണ്ണാടി -കോരസണ്)\nമുത്തശ്ശിക്കഥയാവുന്ന സൗഹൃദങ്ങള്(വാല്‍ക്കണ്ണാടി -കോരസണ്)\nആരായിത്? സണ്ണിയല്ലേ, നോക്ക,് എത്ര ക്ഷീണിച്ചിരിക്കുന്നു. സണ്ണി ഒരാളുടെ പരിശ്രമമൊന്നുകൊണ്ടാണ് ഈ അസോസിയേഷന് ഇങ്ങനെ നിലനിന്നുപോകുന്നത്. ഇരിക്കൂ സണ്ണീ, വല്ലപ്പോഴുമൊക്കെ ഒരു വിശ്രമമൊക്കെ വേണ്ടേ? “എത്ര സ്‌നേഹത്തോടെയുള്ള തലോടല്.” ഒരു മലയാളി സംഘടനയുടെ വിനോദ പരിപാടിക്കിടയിലെ വിശ്രമവേളയില് കേട്ട സംഭാഷണമാണിത്. സണ്ണി സന്തോഷത്തോടെയിരുന്നു. ഇതു കുടി അതു കുടിച്ചോട്ടെ, എന്നു പറഞ്ഞു നീട്ടിയ പാനീയവും അകത്താക്കി അടുത്ത ജോലിയിലേക്കു ഊര്‍ജ്ജസ്വലനായി ഓടി. സണ്ണി അവിടെനിന്നും പോയിക്കഴിഞ്ഞപ്പോള് നടന്ന സംഭാഷണം അക്ഷരാര്‍ത്ഥത്തില് ഞെട്ടിച്ചു കളഞ്ഞു. ഇവനൊന്നും ഒരു തൊഴിലുമില്ല, ഇവന്റെ തലയിലൂടെയാണ് ലോകം മുഴുവന് കറങ്ങുന്നതെന്നു വിചാരത്തിലാണ് ഇവന്റെയും ഭാര്യയുടെയും നടപ്പ്. ഒരക്ഷരം പറയാനറിയില്ല, പത്രത്തില് വരുന്ന പടത്തില് നടുക്കു ആന എഴുന്നള്ളിച്ചതുപോലെ നില്‍ക്കും. ഹൂം, സാറ,(സണ്ണിയുടെ ഭാര്യ) അവളു വയറും കാണിച്ച് പരിശമുട്ടുകളിക്കുന്നതുപോലെ തകര്‍ക്കുകയാണ്. ഈ പറയുന്നത് സംസ്‌കാര സമ്പന്നനും ഉന്നത വിദ്യാഭ്യാസവുമുള്ള ഒരു മുതിര്‍ന്ന നേതാവാണ്. ഒപ്പം കൂടി നിന്നു ചാറ്റുന്നവരും സണ്ണിയുടെ ഭാര്യയെയും സണ്ണിയെയും പറ്റി വിവിധ വര്‍ണ്ണനകള് കൊണ്ടു മൂടുകയാണ്. എത്ര ആനന്ദം - എന്തൊരുന്മാദം, എന്തോരാവേശം!... തീര്‍ന്നില്ല അടുത്ത ഇര മോഹനന് വരുന്നുണ്ട്, എല്ലാവരും മോഹനനെ നോക്കിച്ചിരിച്ചു, കസേര പിടിച്ചിടുന്നു.\nഹേയ്, നിങ്ങളെന്താ സ്റ്റാര്‍ബക്ക്‌സ് കാപ്പിയും പൊക്കിപ്പിടിച്ച് ഈ നട്ടുച്ചക്ക് നടക്കുന്നത്? തണുത്ത വെള്ളം വല്ലതും കുടിച്ചു കൂടെ? അത് എന്റെ ഒരു ശീലമായിപ്പോയെടോ. ഈ കാപ്പികുടി അങ്ങു അസ്ഥിക്കു പിടിച്ചതുപോലെയായി. ദിവസം മുഴുവന് ഇങ്ങനെ കുറേശെ കുടിച്ചുകൊണ്ടിരുന്നാല് ഒരു ഉന്മേഷം! തന്നെയുമല്ല കാപ്പിക്കുടി ഹൃദ്രോഗം കുറക്കുമെന്നും കേള്‍ക്കുന്നു. മറ്റൊരു സൗഹൃദസംഭാഷണം. പിന്നെ കക്ഷി കാപ്പിയുമായി അവിടെ നിന്നും മാറിക്കഴിഞ്ഞപ്പോഴാണ് സുഹൃത്ത് കാപ്പിയുടെ രഹസ്യം പറയുന്നത്. അടഞ്ഞ സ്റ്റാര്‍ബക്‌സ് കാപ്പി കപ്പില് കാപ്പിയോടൊപ്പം കുറച്ചു വീര്യവും ചേര്‍ത്താണു സേവ. മദ്യപാനത്തിനെതിരെ ശക്തമായ നിലപാടുള്ള ഭാര്യയെപ്പേടിച്ച് കണ്ടുപിടിച്ച ഒരു നൂതന സംവിധാനം.\nകേരളത്തിലിപ്പോള് പഴയ ഇടപ്രഭുക്കന്മാരുടെ ക്ലാസിക് സംസ്‌കാരം തിരിച്ചു വന്നിരിക്കയാണ്. പട്ടണങ്ങളില് മാത്രമല്ല, ഇടത്തരം നാട്ടില് പുറങ്ങളിലും അഭ്യസ്ഥവിദ്യരായ, അല്പം നിലയും വിലയുമുള്ള ആളുകള് ഒത്തുകൂടി അല്പം ചീട്ടുകളിയും. മദ്യപാനവും, സല്ലാപങ്ങളുമായി ഒരു മിനിമം പരിപാടി. പല ക്ലബ്ബിനും സ്വന്തമായ കെട്ടിടങ്ങളും ജോലിക്കാരും ഉള്ള സംവിധാനമായതിനാല് പണം കൊടുക്കനും അംഗത്വമെടുക്കാനുമുള്ള ലിസ്റ്റ് വെയിറ്റിംഗിലാണ്. ഇത്തരം ഒന്നു രണ്ടു ക്ലബ്ബുകളില് അതിഥിയായി കൊണ്ടു പോകപ്പെട്ടപ്പോഴാണ് കേരളത്തിലെ ഇടത്തരം ജീവിതനിലവാരം മറുനാടന് മലയാളിയേക്കാള് ഒരുപടി മുന്നിലാണെന്നു തോന്നിയത്. ഒന്നും രണ്ടു പെഗ്ഗ് അകത്താക്കി ഒരു കോഴിക്കാലും കടിച്ചു കഴിയുമ്പോള് പിന്നെ സംഭാഷണം അവിടെ സന്നിഹിതരാകാത്ത ഭാഗ്യഹീനരെ ഇരകളാക്കി പൊടിപ്പും തൊങ്ങലും വെച്ച് കസറുകയാണ്. ചീട്ടുകളിക്കിടെ ചിലരുടെ ചില്ലറ കേളീവിനോദങ്ങളും സൈഡ് വലികളും ആഘോഷിക്കപ്പെടുന്നുണ്ട്. എത്ര കൂടുതല് കഥപറയുന്നവരെ അത്രയും ആരാധ്യരായാണ് മറ്റുള്ളവര് കാണുന്നത്. അല്പം കൂടി കടന്നു കഴിഞ്ഞാല് അതിര്‍വരമ്പുകളില്ലാതെ ജാതിയും വര്‍ണ്ണവും ഒക്കെ പുറത്തുവരും, അവന് ചോവന്, മാപ്പിള, നായര് തുടങ്ങി അടിസ്ഥാനപരമായ വര്‍ഗ്ഗവ്യത്യാസങ്ങളിലാണ് അറിയപ്പെടുക.\nഒരു സമ്മേളനത്തില് അതിന്റെ അദ്ധ്യക്ഷന് ഒരു പുതിയ പ്രവര്‍ത്തകനെ വാനോളം കിളുത്തുകയാണ്. പുതിയ ലാവണനായി വായും പൊളിച്ചിരിക്കയാണ്. ഇടക്കു കൂടെയുള്ളവരുടെ പ്രതികരണവും ശ്രദ്ധിക്കുന്നുണ്ട്. ചിലര് താഴോട്ടു നോക്കി നഖങ്ങള് കൊണ്ടു ചിത്രം വരക്കുന്നു. സമ്മേളനത്തിനുശേഷം നേതാവു നേരിട്ടുവന്നു കുശലം പറയുന്നു, ആകെ ഒരു അമ്പരപ്പ്. മറ്റൊരു സമ്മേളനത്തില് ഈ നേതാവു തന്നെ, അന്നു പുകഴ്ത്തിയ പ്രവര്‍ത്തകനെ യാതൊരു സങ്കോചവുമില്ലാതെ വധിക്കുകയാണ്. ഇവനെയൊന്നും കൊണ്ട് ഈ പ്രസ്ഥാനം ഓടിക്കാനാവില്ല- എന്നു തുടങ്ങി കയറി അങ്ങു മേയുകയാണ്. ആകെ പരിഭ്രമിച്ച പ്രവര്‍ത്തകന് മറ്റുള്ളവരുടെ പ്രതികരണം ശ്രദ്ധിച്ചു, അതേ പഴയ നഖംകൊണ്ടുള്ള ചിത്രം വര തന്നെ. വിഷണ്ണനായി പുറത്തുവന്ന പ്രവര്‍ത്തകനെ കാര്യം മനസ്സിലായിത്തുടങ്ങിയത്. പ്രവര്‍ത്തകരുടെ മനോവീര്യം കെടുത്തി അവരെ അനുസരണയുള്ള വാനരന്മാരാക്കാനുള്ള നേതാവിന്റെ മാനേജ്‌മെന്റ് ടെക്‌നിക്കാണ്. ഒരു പൊക്കു പൊക്കി താഴെ വലിച്ചിട്ടാല് പിന്നെ അവന് ഒരിക്കലും തല പൊക്കില്ലത്രേ!\nമുഖം മൂടി വെച്ചു കെട്ടിയ നമ്മുടെ സംസ്‌കാരം പലവിധ പരിണാമവും സംഭവിച്ച് ആര്‍ക്കും ആരെയും വിശ്വസിക്കാനാവാത്ത അന്ധകാരനാഴിയില് എത്തിയിരിക്കയാണ്. നന്മകള് വറ്റിയിട്ടില്ല എന്ന സത്യം, തിളക്കമുള്ള ചില വ്യക്തിത്വങ്ങള് അവിടെയായി മിന്നിത്തെളിയുന്നത് ആശ്വസകരം. എല്ലാ സമൂഹത്തിലും ഇത്തരം സമീപനം ഉണ്ടാവാം. ഒരു പക്ഷേ, ഇതു പ്രകൃതിദത്തമായ സാമൂഹിക ഘടകവുമായി വ്യാഖ്യാനിക്കപ്പെട്ടേക്കാം. ഓന്തിന്റെ നിറം മാറ്റം പ്രകൃതിദത്തമായി അതിനു കിട്ടിയ കഴിവല്ലേ? മതസംഘടനകളായാലും രാഷ്ട്രീയപാര്‍ട്ടികളായാലും, സാംസ്‌കാരിക സംഘടകളായാലും ഈ അവസ്ഥ പരക്കെ നിലനില്‍ക്കുന്നു. അതുകൊണ്ട് മലയാളി, ഒരിടത്തും പിടികൊടുക്കാതെ ആരോടും വിധേയപ്പെടാതെ അവനവന് ആനന്ദം കണ്ടെത്തുന്ന വഴികള് തേടി വലയുകയാണ്.\nആരെയാണു വിശ്വസിക്കേണ്ടത്? എവിടെയാണ് ആശ്വസിക്കേണ്ടത്? എന്തിനെയാണ് പുണരേണ്ടത്? ഇതൊക്കെ സങ്കീര്‍ണമായ ചോദ്യങ്ങളാണ്. പതിറ്റാണ്ടുകളായി മറുനാട്ടില് ജീവിക്കേണ്ടി വന്ന ഒരു സുഹൃത്തു വേവലാതിപ്പെടുകയായിരുന്നു, എല്ലാം ഉണ്ടെങ്കിലും കൈവിട്ടു പോയത് ദിവ്യമായ സൗഹൃദങ്ങള് ആയിരുന്നു. തല്ലുവാനും തലോടുവാനും എപ്പോഴും കടന്നു വന്നു ഇടപെടുവാനും നാം അറിയാതെ അനുവദിച്ചിരുന്ന ചിലര്, ജീവിതത്തിലെ പല വലിയ തീരുമാനങ്ങള് എടുത്തപ്പോഴും അവരുടെ വാക്ക് മറുവാക്കാതെ ശ്രദ്ധിച്ചിരുന്നു.\nമുക്ക് കൈമോശം വന്ന മുത്തശ്ശിക്കഥയായി മാറി നല്ല സൗഹൃദങ്ങള്. അടഞ്ഞ വാതിലിനുള്ളില്, തുറന്ന പുസ്തകത്തില് അടുക്കിവെച്ച കാലപ്പഴക്കം വന്ന മയില്‍പീലി അതേ, അതു ഭദ്രമായിട്ടിരിക്കട്ടെ, ഒന്നും ഇരട്ടിച്ചില്ല എങ്കിലും, ഇളക്കേണ്ട, ഉണര്‍ത്തേണ്ട, അവ അങ്ങനെ തന്നെയിരിക്കട്ടെ, പുസ്തകം അവശേഷിക്കുന്നിടത്തോളം….\nകര്‍ത്താവായ യേശുവില് വിസ്യസിക്കുക. ബന്ടുക്കള് മിത്രങ്ങള് എല്ലാം ഉപേഷിച്ചാലും യേശു നമ്മെ കൈ വിടില്ല .\nമനസ്സിന്റെ ഭാരം ഇറക്കി വക്കുവാൻ ഒരു അത്താണി തേടി അലയുകയാണ് ഇന്ന് പലരും. ജീവിക്കാൻ വേണ്ടിയുള്ള പരക്കം പാച്ചിലിനിടയിൽ, സ്വന്തക്കാർ പോലും ശത്രുക്കള ആകുമ്പോൾ, ആരെ വിശ്വസിക്കാം ആരെ വിശ്വസിക്കാൻ പാടില്ല എന്നറിയാതെ പകച്ചു നില്ക്കുന്ന നിസ്സഹായർ ആയ ചില മനുഷ്യക്കോലങ്ങൾ. ആധുനിക ലോകത്തിന്റെ സംഭാവനകൾ, കുറെ മനുഷ്യത്വം മരവിച്ച മനസ്സുകൾ മാത്രം ആണെന്ന് പലരും ഇതിനോടകം തിരിച്ചറിഞ്ഞുകഴിഞ്ഞു.


ഭൂമിയെ തകര്‍ക്കാന് മൂന്നു ഛിന്നഗ്രഹങ്ങള് ഒരുമിച്ചെത്തുന്നു എന്തും സംഭവിക്കാം - Oneindia Malayalam\nഇപ്പോള് ശാസ്ത്രലോകം ഏറെ ശ്രദ്ധയോടെ നിരീക്ഷിക്കുന്നത് മൂന്ന് ഛിന്ന ഗ്രഹങ്ങളെയാണ്. ഏതാണ്ട് ഒരേ സമയത്ത് ഭൂമിയ്ക്ക് നേര്‍ക്ക് പാഞ്ഞടുക്കുകയാണ് അവ. മനുഷ്യ വംശത്തിന് ഏതെങ്കിലും തരത്തില് ഭീതിയുണ്ടാക്കുന്നതാകുമോ അവയുടെ ഈ യാത്ര എന്നാണ് ലോകം കാത്തിരിക്കുന്നത്. 2019 എസ്ഇബി, 2018 കെ5, 2019 എസ്ഡി8 എന്നിവയാണ് ആ മൂന്ന് ഛിന്ന ഗ്രഹങ്ങള്.\nസർക്കാർ കടുത്ത സാമ്പത്തിക പ്രതിസന്ധിയിൽ\nപന്ത് വാങ്ങാന് മീറ്റിംഗ് നടത്തിയ പിള്ളേരെ സിനിമയിലെടുത്തു


പാനൂര് കൊലക്കേസ് പ്രതികളെ സി.പി.എം സംരക്ഷിക്കുന്നു: കെ.പി.എ മജീദ് – News18 Malayalam\nപാനൂര് കൊലക്കേസ് പ്രതികളെ സി.പി.എം സംരക്ഷിക്കുന്നു: കെ.പി.എ മജീദ്\nസര്‍ക്കാരിനും മുഖ്യമന്ത്രിയ്ക്കും എതിരെ ശക്തമായ വിമര്‍ശനം ഉന്നയിച്ചാല് അവരെ പിടികൂടുക എന്നതാണ് ഇടതുപക്ഷത്തിന്റെ നിലപാട്. ഇതു തന്നെയാണ് കേന്ദ്രത്തില് മോദി സര്‍ക്കാരും ചെയ്യുന്നത്.\nകെ പി എ മജീദ്\nLast Updated : April 16, 2021, 10:22 IST\nമലപ്പുറം: പാനൂര് മന്‍സൂര് വധക്കേസിലെ പ്രതികളെ സി.പി.എം സംരക്ഷിക്കുന്നെന്ന ആരോപണവുമായി മുസ്ലീം ലീഗ് സംസ്ഥാന സെക്രട്ടറി കെ.പി.എ മജീദ്. സിപിഎം പറയുന്ന പ്രതികളെ മാത്രമാണ് അന്വേഷണ സംഘം പിടികൂടുന്നതെന്നും അദ്ദേഹം ആരോപിച്ചു. കേസ് തേച്ചു മായ്ച്ചു കളയാനുള്ള ശ്രമമാണ് നടക്കുന്നത്. ആദ്യ ഘട്ടം മുതലേ അന്വേഷണം വഴി തിരിച്ചുവിടാനുള്ള ശ്രമങ്ങള് നടന്നു. കണ്ണൂര് ജില്ലയിലെ കൊലപാതകങ്ങളെല്ലാം ആസൂത്രണം ചെയ്ത് നടത്തുന്നവയാണെന്നും മജീദ് ആരോപിച്ചു.\nസര്‍ക്കാരിനും മുഖ്യമന്ത്രിയ്ക്കും എതിരെ ശക്തമായ വിമര്‍ശനം ഉന്നയിച്ചാല് അവരെ പിടികൂടുക എന്നതാണ് ഇടതുപക്ഷത്തിന്റെ നിലപാട്. ഇതു തന്നെയാണ് കേന്ദ്രത്തില് മോദി സര്‍ക്കാരും ചെയ്യുന്നത്. കെ.എം ഷാജിയോട് സർക്കാർ പക പോക്കുകയാണ്. ഇലക്ഷന് കഴിഞ്ഞാല് സ്ഥാനാര്‍ഥികള് പണമിടപാട് തീര്‍ക്കുന്നത് സ്വാഭാവികം ആണ്. അതുകൊണ്ട് തന്നെ കെ.എം ഷാജിയുടെ വീട്ടില് നിന്ന് കണ്ടെടുത്ത പണത്തിന്റെ രേഖകള് പൂര്‍ണമായും ഹാജരാക്കാന് കഴിയും. ഇലക്ഷന് കഴിഞ്ഞ ഉടനെ ഇത്തരത്തില് ഒരു റെയ്ഡ് നടത്തിയത് ദുരുദ്ദേശപരമാണെന്നും കെ.പി.എ മജീദ് ആരോപിച്ചു.\nAlso Read സിനിമയിൽ അവസരം വാഗ്ദാനം ചെയ്ത് പെൺകുട്ടികളുടെ ആഭരണങ്ങൾ തട്ടിയെടുത്തു; ദമ്പതികൾ പിടിയിൽ\nസംസ്ഥാനത്ത് കോവിഡ് നിയന്ത്രണങ്ങൾ ഇന്നുമുതല് കര്‍ശനം; ഇന്നും നാളെയും കൂട്ടപ്പരിശോധന\nതിരുവനന്തപുരം: സംസ്ഥാനത്ത് ഇന്നും നാളെയുമായി രണ്ടര ലക്ഷം പേരില് കോവിഡ് പരിശോധന നടത്തും. ആശുപത്രികളിലും, മൊബൈല് പരിശോധനാ സംവിധാനങ്ങള് ഉപയോഗിച്ചും ആകും പ്രത്യേക പരിശോധന. കോവിഡ് നിയന്ത്രണങ്ങളും ഇന്നുമുതല് കര്‍ശനമാക്കും. തെരഞ്ഞെടുപ്പ് പ്രക്രിയയിൽ സജീവമായവർ, കോവിഡ് മുന്നണിപ്രവർത്തകർ, കോവിഡ് വ്യാപന പ്രദേശങ്ങളിലുള്ളവർ, ആളുകളുമായി സമ്പർക്കം പുലർത്തുന്ന പൊതുഗതാഗത മേഖല, ഹോസ്പിറ്റാലിറ്റി, ടൂറിസം, ഷോപ്പുകൾ, ഹോട്ടലുകൾ, മാർക്കറ്റുകൾ, സേവനകേന്ദ്രങ്ങൾ എന്നിവിടങ്ങളിൽ ജോലി ചെയ്യുന്നവർ, ഡെലിവറി എക്സിക്യുട്ടീവുകൾ എന്നിവരെ കണ്ടെത്തി പരിശോധിക്കും.\nമുഖ്യമന്ത്രിയുടെ അധ്യക്ഷതയിൽ ഇന്നലെ നടന്ന ഉന്നതതല യോഗത്തിൽ കോവിഡ് നിയന്ത്രണങ്ങൾ കൂടുതൽ കർശനമാക്കാൻ തീരുമാനിച്ചിരുന്നു. ഇതിന്റെ ഭാഗമായാണ് കൂട്ടപ്പരിശോധന. കോവിഡ് കേസുകള് വര്‍ധിച്ചുവരുന്ന സാഹചര്യത്തിലാണ് മുഖ്യമന്ത്രി അടിയന്തര യോഗം വിളിച്ചത്. വിപുലമായ പരിശോധനയ്ക്കുള്ള സൗകര്യങ്ങള് എല്ലാ ജില്ലകളിലും ഒരുക്കി. ജില്ലകള് തങ്ങള്‍ക്ക് നിശ്ചയിച്ച ടാര്‍ഗറ്റ് പൂര്‍ത്തീകരിക്കണമെന്ന് മുഖ്യമന്ത്രി യോഗത്തില് നിര്‍ദേശിച്ചു.\nഉയര്‍ന്ന തോതില് വ്യാപനം നടക്കുന്ന പ്രദശങ്ങളിലും മാര്‍ക്കറ്റുകളിലും മൊബൈല് ആര്‍ടിപിസിആര് ടെസ്റ്റിംഗ് യൂണിറ്റുകള് ഉപയോഗപ്പെടുത്തും. എല്ലാ സര്‍ക്കാര് വകുപ്പുകളും സഹകരിച്ച് ഏകോപിതമായി കാര്യങ്ങള് നീക്കണമെന്ന് മുഖ്യമന്ത്രി നിര്‍ദേശിച്ചു. അടുത്ത രണ്ടാഴ്ച ഫലപ്രദമായ നടപടികള് ഇക്കാര്യത്തില് ഉണ്ടാവണം. കണ്ടെയ്ന്മെന്റ് സോണുകള് നിര്‍ണയിക്കുന്നത് കോവിഡ് പരിശോധനയ്ക്ക് തടസ്സമാവുന്ന രീതിയിലാവരുത്.\nവിവാഹം, ഗൃഹപ്രവേശം എന്നിവയ്ക്ക് മുൻകൂട്ടി അനുമതി\nവിവാഹം, ഗൃഹപ്രവേശം ഉള്‍പ്പെടെയുള്ള പൊതുപരിപാടികള് നടത്തുന്നതിന് നേരത്തെ ഉണ്ടായിരുന്നതുപോലെ മൂന്‍കൂര് അനുമതി വാങ്ങണം. ഇൻഡോർ പരിപാടികളിൽ പങ്കെടുക്കാവുന്നവരുടെ എണ്ണം എഴുപത്തിയഞ്ചായും ഔട്ട്ഡോർ പരിപാടികളിൽ നൂറ്റമ്പതായും പരിമിതപ്പെടുത്തി. എല്ലായിടത്തും ശാരീരിക അകലം പാലിക്കുന്നുണ്ടെന്ന് ഉറപ്പാക്കണം.\nAlso Read- നിയന്ത്രണങ്ങൾ കടുപ്പിക്കും; നെഗറ്റീവ് സർട്ടിഫിക്കറ്റ് ഇല്ലാതെ മാളിൽ പ്രവേശനം ഇല്ല\nതിയേറ്ററുകളും ബാറുകളും9മണിവരെ\nതിയറ്ററുകളും, ബാറുകളും ഉള്‍പ്പെടെ ഇന്ന് മുതല് രാത്രി9മണിവരെ മാത്രമെ പ്രവര്‍ത്തിക്കുകയുള്ളൂ. തിയേറ്ററുകളിൽ അമ്പതുശതമാനം പേർക്കുമാത്രമാണ് അനുമതിയുള്ളത്. വലിയ തിരക്കുള്ള മാളുകള്, മാര്‍ക്കറ്റുകള് എന്നിവിടങ്ങളില് അതീവ ശ്രദ്ധ പുലര്‍ത്തണം. അവിടങ്ങളില് ആളുകള് കൂടുന്നത് നിയന്ത്രിക്കണം.\nപരീക്ഷാ കാലമായതിനാല് വിദ്യാര്‍ത്ഥികള്‍ക്ക് ആവശ്യമായ യാത്രാസൗകര്യം ഏര്‍പ്പെടുത്തണം. ട്യൂഷന് സെന്ററുകള് രോഗവ്യാപനത്തിനിടയാക്കരുത്. അക്കാര്യം അതത് സ്ഥലത്തെ ആരോഗ്യവകുപ്പും മറ്റും ഉറപ്പാക്കണം. ഉത്സവങ്ങളിലും മതപരമായ ചടങ്ങുകളിലും ആളുകൾര് കൂടാതെ ശ്രദ്ധിക്കണം.\nഅതേസമയം, രാജ്യത്തെ കോവിഡ് രോഗികളുടെ എണ്ണം ഇന്നും രണ്ട് ലക്ഷം കടന്നേക്കും. വിവിധ സംസ്ഥാനങ്ങളില് കേസുകളുടെ എണ്ണം കൂടി. ഡല്‍ഹിയില് വാരാന്ത്യ കര്‍ഫ്യൂ ഇന്ന് രാത്രി ആരംഭിക്കും. രാജസ്ഥാനിലും ഉത്തര്‍പ്രദേശിലും നിയന്ത്രണങ്ങള് പ്രാബല്യത്തില് വരും. ഓക്‌സിജന് ക്ഷാമം പരിഹരിക്കുന്നതിനായി 100 പുതിയ ആശുപത്രികള്‍ക്ക് സ്വന്തമായി ഓക്‌സിജന് പ്ലാന്റ് അനുവദിക്കാന് കേന്ദ്രസര്‍ക്കാര് തീരുമാനിച്ചിട്ടുണ്ട്.\nരോഗവ്യാപനം രൂക്ഷമായ മഹാരാഷ്ട്രയില് 15 ദിവസത്തെ നിരോധനാജ്ഞ തുടരുകയാണ്. ഡല്‍ഹിയില് ഇന്ന് രാത്രി മുതല് വാരാന്ത്യ കര്‍ഫ്യൂ പ്രാബല്യത്തില് വരും.അവശ്യ സര്‍വ്വീസുകള്‍ക്ക് തടസമുണ്ടാകില്ല.വിവാഹം പോലുള്ള ചടങ്ങുകള്‍ക്ക് പാസ് എടുക്കണം.മാളുകളും, ജിമ്മുകളും ഓഡിറ്റോറിയങ്ങളും അടച്ചിടും\nFirst published: April 16, 2021, 10:22 IST\nattackcctvcpmkannurkeralaKerala Assembly Elections 2021kpa majeedMansoor Murdermurderyouth league\nകൈവരിയില്ലാത്ത കനാലിലേക്ക് വീണ് മരിച്ച സ്കൂട്ടർ യാത്രക്കാരനെതിരെ കുറ്റപത്രം; പിഴയടക്കണം\nVijay Babu | 'നിശബ്ദതയാണ് ഏറ്റവും മികച്ച മറുപടി, സത്യം ജയിക്കും'; ഫേസ്‌ബുക്ക് പോസ്റ്റുമായി വിജയ് ബാബു\nSnake | ടൗണിൽ നിർത്തിയിട്ട ബൈക്കിൽ പാമ്പ്; പിടികൂടിയത് ടാങ്ക് കവറിനുള്ളിൽ നിന്ന്


ഹ്യുണ്ടായിക്ക് ഒരു ക്രോസോവറിന്റെ കുറവുണ്ടോ? എങ്കില് ആ പരാതി ഇനി വേണ്ട, ഐ20 അടിസ്ഥാനമാക്കിയ കോന ഉടന് അവതരിപ്പിക്കും | Reporter Live\nഹ്യുണ്ടായിക്ക് ഒരു ക്രോസോവറിന്റെ കുറവുണ്ടോ? എങ്കില് ആ പരാതി ഇനി വേണ്ട, ഐ20 അടിസ്ഥാനമാക്കിയ കോന ഉടന് അവതരിപ്പിക്കും\nBy Web Desk\tJune 8, 2017 9:42 pm A+ A-\nഹ്യുണ്ടായി എന്ന കമ്പനിക്ക് ഇന്ത്യയില് ഒരു കുറവുണ്ടെങ്കില് അത് ഒരു ക്രോസോവര് ഇല്ല എന്നുള്ളതാണ്. സാന്‍ട്രോ മുതല് ക്രെറ്റ വരെ ഇറങ്ങിയിട്ടും ഒരു ക്രോസോവര് കൊണ്ടുവരാന് കമ്പനി ശ്രദ്ധിച്ചില്ല. അതിന്റെ ആവശ്യം ഹ്യുണ്ടായിക്കില്ലായിരുന്നു എന്നതാണ് സത്യം. മാരുതിയും ടൊയോട്ടയും ഫിയറ്റുമെല്ലാം ക്രോസോവര് പരീക്ഷിച്ചവരാണ്.\nഇപ്പോള് ഹ്യുണ്ടായി അവതരിപ്പിക്കുന്നത് ഐ20 എന്ന പ്രീമിയം ഹാച്ച്ബാക്ക് അടിസ്ഥാനമാക്കിയ കോന എന്ന വാഹനമാണ്. ഒറ്റ നോട്ടത്തില് ഐ20 തന്നെയോ എന്ന് തോന്നിക്കാമെങ്കിലും നിരവധി മാറ്റങ്ങളും കോനയ്ക്കുണ്ട്. എല്ലാവിധ സൗകര്യങ്ങളും ഒത്തിണങ്ങിയ കോന ഈ വര്‍ഷം തന്നെ അന്താരാഷ്ട്ര വിപണിയില് എത്തും.\nകോന എന്ന പേര് ഹവായ് ദ്വീപ സമൂഹത്തിലെ മനോഹര ദ്വീപിന്റേതാണ്. അന്താരാഷ്ട്ര വിപണിയില് എത്തിയ ഉടനെ വാഹനം ഇന്ത്യയിലെത്തും. 1.0 ലിറ്റര് പെട്രോള് എഞ്ചിനും 1.6 ഡീസല് എഞ്ചിനുമാണ് കോനയ്ക്ക് ഉണ്ടാവുക. മൂന്നുവര്‍ഷം മുമ്പ് നടന്ന ജനീവ ഓട്ടോഷോയിലാണ് കോനയുടെ കണ്‍സപ്റ്റ് ഡിസൈന് ഹ്യുണ്ടായി അവതരിപ്പിച്ചത്. എന്തായാലും കോന അവതരിപ്പിക്കപ്പെടുന്ന നിമിഷത്തിനായി കാത്തിരിക്കുകാണ് ക്രോസോവര് പ്രേമികള്\nJun 8, 2017 9:42 pm\nപുത്തന് ഡിസയര് ഇതാ വന്നുകഴിഞ്ഞു; അഴകളവിലെ റാണി, 28.4 കിലോമീറ്റര് മൈലേജ്\nലെഗോ കട്ടകള് കൊണ്ടൊരു കാര്; ഇന്ധനം വായു


March 2016 – Mohammed Nabi\nസൗന്ദര്യവും കുലീനതയും തികഞ്ഞ ആഭിജാത്യ ബോധവുമുള്ള സൈനബിന്റെ ഓമനപ്പേര് ഉമ്മുഹക്കം എന്നായിരുന്നു. ബനൂഅസദ് വംശജനായ ജഹ്ശുബ്‌നുരുബാബാണ് പിതാവ്. നബി(സ)യുടെ പിതൃസഹോദരിയും അബ്ദുല് മുത്തലിബിന്റെ മകളുമായ ഉമൈമയാണ് മാതാവ്. ഇസ്‌ലാമിന്റെ ആദ്യകാലത്തുതന്നെ തൗഹീദിന്റെ ശബ്ദത്തില് ആകൃഷ്ടയായി സത്യവിശ്വാസം സ്വീകരിച്ച സൈനബ് സ്വകുടുംബത്തിന്റെയും സമുദായത്തിന്റെയും ശത്രുതക്ക് പാത്രമായി. അവസാനം നാടും വീടും വെടിഞ്ഞ് മദീനയിലേക്ക് പലായനം ചെയ്തു. സൈദുബ്‌നു ഹാരിസ് ആണ് സൈനബിനെ ആദ്യം വിവാഹം കഴിച്ചത്.\nനുബുവ്വത്തിന് 14 വര്‍ഷം മുമ്പ് ഹിലാല് ഗോത്രത്തിലാണ് മഹതി ഉമ്മുല്‍മസാകീന് സൈനബ് ബിന്‍ത് ഖുസൈമയുടെ ജനനം. പിതാവ് ഖുസൈമുബ്‌നു ഹാരിസും മാതാവ് ഹിന്ദ് ബിന്‍തു ഒഫുമാകുന്നു. മരിക്കുന്നതിന് മൂന്ന് മാസം മുമ്പ് ഉമ്മുല് മുഅ്മിനീന് എന്ന ഉത്കൃഷ്ട പദവിയലങ്കരിക്കാന് അവര്‍ക്ക് ഭാഗ്യം സിദ്ധിക്കുകയുണ്ടായി. അബ്ദുല്ലാഹിബ്‌നുജഹ്ശാണ് ആദ്യ ഭര്‍ത്താവ്. ഉഹ്ദ് യുദ്ധത്തില് അബ്ദുല്ലാഹിബ്‌നുജഹ്ശ് ശഹീദായി. വിധവയായ സൈനബിന് താങ്ങും തണലുമായി ആരുമുണ്ടായില്ല. ബന്ധുക്കള് തികഞ്ഞ\nഅറേബ്യയിലെ മക്കയില് ഖുറൈഷി ഗോത്രത്തിലെ ഹാശിം കുടുംബത്തില് അബ്ദുല് മുത്തലിബിന്റെ മകന് അബ്ദുല്ലയുടെയും വഹബിന്റെ മകളായ ആമിനയുടേയും മകനായി ഹിജ്‌റക്ക് അന്‍പത്തിമൂന്ന് വര്‍ഷങ്ങള്‍ക്ക് മുമ്പ് ക്രിസ്ത്വാബ്ദം 571 ഏപ്രില് 20 റബ്ബീഉല് അവ്വല് 12 നായിരുന്നു മുഹമ്മദ് നബി ജനിച്ചത്. (ഏപ്രില് 22 നാണെന്നും റബീഉല് അവ്വല്9നാണെന്നും അഭിപ്രായമുണ്ട്്്). വ്യാപാരാവശ്യങ്ങള്‍ക്കായി സിറിയയിലേക്ക് പോയ തിരുമേനിയുടെ പിതാവ് അബ്ദുല്ല തിരിച്ച് വരുന്ന\nപ്രവാചകന്റെ ഹിജ്‌റയോടെ മദീനയായി മാറിയ യഥ്രിബില് നിന്ന് ഹജ്ജിനെത്തിയവരുമായി നബി തിരുമേനി ബന്ധം സ്ഥാപിച്ചു. അവര് രണടു സ്ത്രീകളടക്കം എഴുപത്തി അഞ്ച് പേരായിരുന്നു. ഹജ്ജ് കര്‍മങ്ങള് പൂര്‍ത്തിയാക്കി രണടാം ദിവസം പാതിരാവില് പരമ രഹസ്യമായി 'അഖബ'യില് ഒരുമിച്ചുകൂടാന് പ്രവാചകന് അവരോടാവശ്യപ്പെട്ടു. ബന്ധപ്പെട്ട ആളുകളല്ലാതെ ആരും വിവരമറിയരുതെന്ന് പ്രത്യേകം നിഷ്‌കര്‍ഷിച്ചു. നേരത്തെ നിശ്ചയിച്ച പ്രകാരം അവര് അഖബയിലെത്തി. പിതൃവ്യന് അബ്ബാസിനോടൊപ്പം പ്രവാചകനും അവിടെയെത്തി അവരുമായി സന്ധിച്ചു.\nധാര്‍മിക മൂല്യങ്ങളും ഉന്നത സ്വഭാവ ചര്യകളും അന്യം നില്‍ക്കുന്ന ആധുനിക കാലത്ത് വളരെ ശ്രദ്ധേയ വിഷയമാണ് പ്രവാചകന് മുഹമ്മദ് നബി(സ)യുടെ സ്വഭാവ പെരുമാറ്റങ്ങള് എന്നത്. പ്രവാചകത്വത്തിന് മുമ്പ് തന്നെ അദ്ദേഹം സവിശേഷവും മഹനീയവുമായ ജീവിതമാതൃകക്ക് ഉടമയായിരുന്നു. അശ്ലീലതയും ആഭാസവും നിറഞ്ഞ ജീവിത ശൈലി സ്വീകരിച്ചിരുന്ന സമൂഹമായിരുന്നു മക്കയില് അന്നുണ്ടായിരുന്നത്. സാംസ്‌കാരിക ജീര്‍ണതയില് ആപതിച്ച ആ സമൂഹത്തിലേക്കായിരുന്നു പ്രവാചക നിയോഗം. പ്രവാചകന്റെ യൗവനവും യുവത്വവും\nകാരുണ്യവും വിട്ടുവീഴ്ചയും അന്യം നില്‍ക്കുന്ന ആധുനികയുഗത്തില് ആദരവായ മുത്ത് മുഹമ്മദ് മുസ്ത്വഫാ(സ)യുടെ കാരുണ്യത്തെയും വിട്ടുവീഴ്ചയെയും കുറിച്ച് സംസാരിക്കുക എന്നത് വളരെ മഹത്തരമായ ഒരു കര്‍മമായി ഞാന് മനസ്സിലാക്കുന്നു. സര്‍വലോകര്‍ക്കും അനുഗ്രഹമായിട്ടാണ് താങ്കളെ ഞാന് നിയോഗിച്ചത് എന്നാണല്ലോ വിശുദ്ധ ഖുര്‍ആന് അദ്ദേഹത്തെ പരിചയപ്പെടുത്തുന്നത്്. മനുഷ്യര്‍ക്ക് മാത്രമല്ല, സര്‍വജീവ ജാലങ്ങളോടും പ്രപഞ്ചത്തിലെ എല്ലാ വസ്തുക്കളോടും അങ്ങേയറ്റത്തെ കാരുണ്യമായിരുന്നു പ്രവാചകന്(സ)ക്ക്. പ്രവാചകന് പഠിപ്പിച്ചു: ' നിങ്ങള് ഭൂമിയിലുള്ളവരോട്\nകാലികമായ ലോകത്ത് വളരെ പ്രാധാന്യമുളള വിഷയമാണ് പ്രവാചക സ്‌നേഹം എന്നത്. ചരിത്രത്തിലേറ്റവും കൂടുതല് തെറ്റിദ്ധരിക്കുകയും തെറ്റിദ്ധരിപ്പിക്കപ്പെടുകയും ചെയ്ത മഹദ് വ്യക്തിത്വമാണ് മുഹമ്മദ് നബി(സ)യുടേത്. അത് കാര്‍ട്ടൂണുകളും സിനിമയുമായിക്കൊണ്ട് ഇന്നും തുടര്‍ന്നുകൊണ്ടേയിരിക്കുന്നു. മറുഭാഗത്ത് അനുചരന്മാരാലും അനുയായികളാലും ഇത്രയധികം സ്‌നേഹിക്കപ്പെടുകയും ആദരിക്കപ്പെടുകയും മാതൃകയാക്കപ്പെടുകയും ചെയ്ത മറ്റൊരു നേതാവും ജേതാവും ആചാര്യനും പ്രവാചകനും മുഹമ്മദ് നബി(സ)യല്ലാതെ വേറെയാരുമില്ല എന്നതാണ് യാഥാര്‍ഥ്യം. നിങ്ങള്‍ക്ക് അല്ലാഹുവിന്റെ ദൂതനില് ഉദാത്തമായ മാതൃകയുണ്ട്\nആദരവായ മുഹമ്മദ് മുസ്തഫാ (സ)യുടെ ജീവിതം പൂര്‍ണമായും ലോകത്തുള്ള വിശ്വാസിസമൂഹത്തിന് മാതൃകയാണ്. ആധുനിക ലോകത്ത് നാം അഭിമുഖീകരിക്കുന്ന എല്ലാ പ്രശ്‌നങ്ങള്‍ക്കും പരിഹാരം കാണേണ്ടത് അതിനാല് തന്നെ വിശുദ്ധ ഖുര്‍ആനും തിരുമേനിയുടെ മാതൃകയുമനുസരിച്ചുമായിരിക്കണം. മാതൃരാജ്യത്തെ സ്‌നേഹിക്കുന്നവരാണ് നാം. എന്നാല് യഥാര്‍ഥത്തില് മുസ്‌ലിംകളായ നമുക്ക് എന്താണ് അതിനുളള പ്രചോദനം എന്നത് നാം പഠിക്കേണ്ടതുണ്ട്. രാജ്യസ്‌നേഹത്തിന്റെ ഉത്തമ മാതൃക അല്ലാഹുവിന്റെ റസൂലിന്റെ ജീവിതത്തില് നമുക്ക് ദര്‍ശിക്കാം. പ്രവാചകന് തിരുമേനി(സ)\nഈ സന്ദേശത്തില് വിശ്വസിക്കുന്ന, അത് നടപ്പിലാക്കുന്ന, അതിലേക്ക് ക്ഷണിക്കുന്ന ഉമ്മത്ത്. തുടക്കം സഹാബത്ത്\n1.സാര്‍വ്വ ലൗകിക സന്ദേശം എല്ലാ പ്രവാചകന്‍മാരും അവരുടെ ജനതയിലേക്ക് മാത്രം നിയോഗിതരാണ്. َقَدْ أَرْسَلْنَا نُوحًا إِلَى قَوْمِهِ


അരവിന്ദ് 'ബേബി' മോഡൽ3കേരളത്തിലെ പുനർജന്മത്തിനായി കാത്തിരിക്കുന്നു- ന്യൂ ഇന്ത്യൻ എക്സ്പ്രസ് | Puthen Vartha\nHome » Top News » അരവിന്ദ് ‚ബേബി‘ മോഡൽ3കേരളത്തിലെ പുനർജന്മത്തിനായി കാത്തിരിക്കുന്നു- ന്യൂ ഇന്ത്യൻ എക്സ്പ്രസ്\nഅരവിന്ദ് ‚ബേബി‘ മോഡൽ3കേരളത്തിലെ പുനർജന്മത്തിനായി കാത്തിരിക്കുന്നു- ന്യൂ ഇന്ത്യൻ എക്സ്പ്രസ്\n1955 ൽ കോട്ടയത്തിൽ നിന്ന് തിരുവനന്തപുരത്തേക്കുള്ള യാത്രാമധ്യേ, കുന്നത്ത് അയ്യത്ത് ബാലകൃഷ്ണ മേനോൻ തന്റെ പ്രിയപ്പെട്ട 1947 സ്റ്റുഡ്‌ബേക്കർ ചാമ്പ്യനെ മരത്തിൽ ഇടിച്ച് വാഹനം പൂർണ്ണമായും തകർത്തു. മൂന്നുമാസക്കാലം ഇത് അദ്ദേഹത്തെ ആശുപത്രിയിൽ എത്തിച്ചു. ആശുപത്രിയിൽ ദീർഘകാലം താമസിച്ചതിനാൽ സംസ്ഥാനവ്യാപകമായി ഓട്ടോമൊബൈൽ റിപ്പയർ ബിസിനസ്സ് നിർത്തിവച്ചിരുന്നു. തമിഴ്‌നാട്ടിൽ ഒരു ശാഖയുമുണ്ടായിരുന്നു. എന്നിരുന്നാലും, വാഹനങ്ങളുടെ മേനോന്റെ പുതിയ ശ്രമം ആരംഭിച്ചു. അടുത്ത വർഷം അദ്ദേഹം തിരുവനന്തപുരത്തെ പ്രധാന യൂണിറ്റ് പുനരാരംഭിച്ചു, ഇത്തവണ അരവിന്ദ് ഓട്ടോമൊബൈൽസ് എന്ന് നാമകരണം ചെയ്തു. ഒരുകാലത്ത് പ്രസിദ്ധമായ അരവിന്ദ് ‚ബേബി‘ മോഡൽ3ന്റെ കഥ അവിടെ ആരംഭിക്കുന്നു.\nപൂർണമായും ആദ്യം മുതൽ നിർമ്മിച്ച ഒരു തദ്ദേശീയ നാലുചക്ര വാഹനമാണ് ആത്‌മീർഭർ ശ്രമം. ഇന്ത്യൻ ഓട്ടോമോട്ടീവ് ഡിസൈൻ ഭാഷ സ്‌ക്രിപ്റ്റ് ചെയ്യുകയായിരുന്നു മേനോന്റെ ശ്രമം. “ഈ രാജ്യത്തിനായി രൂപകൽപ്പന ചെയ്ത ഒരു വാഹനം അദ്ദേഹം നിർമ്മിച്ചു,” അദ്ദേഹത്തിന്റെ മൂത്തമകനായ രതിഷ് പറയുന്നു. 1930 കളുടെ തുടക്കത്തിൽ 14 വയസുള്ളപ്പോൾ, ദക്ഷിണേന്ത്യയിലുടനീളം ഓട്ടോമൊബൈൽ റിപ്പയർ ഗാരേജുകളിൽ ജോലി ചെയ്യുന്നതായി മേനോനെ കണ്ടെത്തി. അപ്പോൾ ഒരു കാർ സ്വന്തമാക്കുക എന്നത് ഒരു പദവിയായിരുന്നു; യുവ മെക്കാനിക്ക് ബിസിനസിന്റെ പരിപ്പും ബോൾട്ടും പഠിച്ചു.\nഇത് 1952 ൽ പ്രോംപ്റ്റ് മോട്ടോഴ്സ് എന്ന ചെറിയ ഗാരേജ് സ്ഥാപിക്കുന്നതിലേക്ക് നയിച്ചു. ഇത് മൂന്നുവർഷത്തിനുള്ളിൽ നാല് ബ്രാഞ്ചുകളായി വികസിക്കുകയും അദ്ദേഹത്തിന് ‚പ്രോംപ്റ്റ് മേനോൻ‘ എന്ന പദവി നേടുകയും ചെയ്തു. അരവിന്ദ് ഓട്ടോമൊബൈൽസ് പുനരുജ്ജീവിപ്പിച്ചപ്പോൾ, തകർന്ന സ്റ്റുഡ്ബേക്കർ ചാമ്പ്യന് മേനോൻ പുതിയ ജീവൻ നൽകി. പുനരാരംഭിച്ച രൂപകൽപ്പനയും മെഴ്‌സിഡസ് ബെൻസ് ഡബ്ല്യു 120 ഡീസൽ എഞ്ചിനുമുള്ള അതിന്റെ പുതിയ അവതാരത്തിന് അരവിന്ദ് ഇഡി ചാമ്പ്യൻ എന്ന് നാമകരണം ചെയ്തു.\nഇഡി – മലയാളത്തിൽ ‚തിരിച്ചടി‘ എന്നർത്ഥം – വാഹനത്തിന്റെ പുനരുത്ഥാനത്തിനുള്ള അനുമതി. പ്രമുഖ തമിഴ് ചലച്ചിത്ര വ്യക്തിത്വമായ എ പി നാഗരാജന് 1958 ൽ ഐഡി വിറ്റു. 1965 ൽ തിരുവിതാംകൂർ മഹാരാജ ഒരു പ്രീമിയം കാർ രൂപകൽപ്പന ചെയ്യുന്നതിനും കൂട്ടിച്ചേർക്കുന്നതിനുമായി ഓട്ടോ ഇന്നൊവേറ്ററെ നിയോഗിച്ചു. അപ്പോഴേക്കും വർക്ക് ഷോപ്പ് കേരളത്തിലെ വിദേശ കാറുകളുടെ സേവനത്തിനും നന്നാക്കലിനുമുള്ള സ്ഥലമായി മാറി. കേടായ കാറുകൾ മേനോൻ വാങ്ങി, നന്നാക്കി വീണ്ടും കാസ്റ്റുചെയ്‌തു.\nറോയൽറ്റി റോയൽറ്റിയെ ത്വരിതപ്പെടുത്തുന്നു. 15,000 രൂപ ചെലവിൽ നിർമ്മിച്ച അരവിന്ദ് പാലസ് സ്‌പെഷലിൽ 1939 ലെ കാഡിലാക് ഫ്ലീറ്റ്‌വുഡിന്റെ എഞ്ചിൻ, ഡ്രൈവിംഗ് ഭാഗങ്ങൾ തിരുവനന്തപുരത്തെ കdഡിയർ കൊട്ടാരത്തിന്റെ ഉടമസ്ഥതയിലായിരുന്നു. 10 മാസത്തിലധികം കരക ted ശലം, ഇത് വാഹന സർക്കിളുകളിൽ വലിയ കോളിളക്കം സൃഷ്ടിച്ചു. ഒരു അമേരിക്കൻ വാർത്താ റിപ്പോർട്ട് മുൻ‌കാല പരാമർശം പോലെ, “അമേരിക്കൻ കരക men ശലത്തൊഴിലാളികളെ ഈ പദ്ധതിക്കായി ഉപയോഗിച്ചിരുന്നെങ്കിൽ നിർമ്മാണച്ചെലവ് എത്രയായിരിക്കുമെന്ന് അവർ ചിന്തിച്ചു. കാലക്രമേണ, ജ്വല്ലറി ബിസിനസിൽ ഏർപ്പെട്ടിരിക്കുന്ന വുമ്മിഡി കുടുംബവുമായി പാലസ് സ്പെഷ്യൽ മുറിവേറ്റു. “ഞങ്ങൾ ഇഡി ചാമ്പ്യനെ കണ്ടെത്താൻ ശ്രമിക്കുകയാണ്,” രതിഷ് പറയുന്നു.\nപാലസ് സ്‌പെഷ്യൽ പണിയുമ്പോൾത്തന്നെ, മേനോൻ തന്റെ മഹത്തായ ഓപസ് – അരവിന്ദ് ‚ബേബി‘ മോഡൽ 3-ൽ പ്രവർത്തിക്കുകയായിരുന്നു. 1966 ഫെബ്രുവരിയിൽ ജനിച്ച ഇത് ഒരു ക്ലാസിക് സെഡാനായിരുന്നു. എഞ്ചിൻ, ഗിയർബോക്സ്, റിയർ ഡിഫറൻഷ്യൽ എന്നിവ 1956 ലെ ഫിയറ്റ് 1100 ഡിലൈറ്റിൽ നിന്നാണ് വന്നത്. “തിരുവനന്തപുരത്തും പരിസരത്തും ഈ കാർ വളരെ പ്രചാരത്തിലായിരുന്നു,” രതിഷ് പറയുന്നു. സെലിബ്രിറ്റി പദവി ഉണ്ടായിരുന്നിട്ടും, വളർന്നുവരുന്ന ഇന്ത്യയുടെ സവാരിക്ക് മേനോൻ ഒരു പ്രോട്ടോടൈപ്പ് ഫലപ്രദമായി നിർമ്മിച്ചു. വ്യാവസായിക ലൈസൻസ് തേടി അന്നത്തെ പ്രധാനമന്ത്രി ഇന്ദിരാഗാന്ധിയുടെ നേതൃത്വത്തിലുള്ള കേന്ദ്ര സർക്കാരിന് അദ്ദേഹം അപേക്ഷ നൽകി. കാറിന്റെ സാങ്കേതിക സവിശേഷതകളെക്കുറിച്ച് കൂടുതൽ വിവരങ്ങൾ തേടി സർക്കാർ മേനോന് കത്തെഴുതിയതായി ആർക്കൈവുകൾ വെളിപ്പെടുത്തുന്നു. ഫയലിൽ മറുപടികളൊന്നുമില്ല.\nഅരവിന്ദ് ഓട്ടോമൊബൈൽസ് 1970 ൽ ലോക്സഭയിൽ കൊണ്ടുവന്നു, ഏതാണ്ട് നാല് വർഷത്തിന് ശേഷം സമാന ലൈസൻസുകൾ തേടിയ 16 വാഹന കമ്പനികളുടെ പട്ടികയും. സഞ്ജയ് ഗാന്ധിയുടെ ന്യൂ മാരുതി ലിമിറ്റഡ്, മദ്രാസിലെ എം മദൻ മോഹൻ റാവു എന്നീ രണ്ട് കക്ഷികൾക്ക് ഉദ്ദേശ്യ കത്തുകൾ കൈമാറി. നിരസിക്കൽ ‚ബേബി‘ മോഡൽ 3-ന്റെ അവസാനവും മേനോന്റെ ഏക ദർശനവും വ്യക്തമാക്കുന്നു. യഥാർത്ഥ പ്രോട്ടോടൈപ്പ് മേനോന്റെ ഭാര്യ കാർത്തികായന്നി അമ്മയ്ക്ക് കൈമാറി, 2001 ൽ മരിക്കുന്നതുവരെ അവളുടെ കൈവശമുണ്ടായിരുന്നു.\nഅരവിന്ദ് ഓട്ടോമൊബൈലുകളുടെ ഉപകരണങ്ങളും ഉപകരണങ്ങളും തൊഴിലാളികൾക്ക് നൽകി. പതിറ്റാണ്ടുകൾ പിന്നിടുമ്പോൾ അരവിന്ദ് ‚ബേബി‘ മോഡൽ3ന്റെ കഥ പൊതു മെമ്മറിയിൽ നിന്ന് മാഞ്ഞുപോയെങ്കിലും കാർ സഹിച്ചു. 50 വർഷത്തിലേറെയായി, പരിമിതമായ വാഹന ലോകത്ത് ശാന്തമായ പിറുപിറുപ്പ് ആരംഭിച്ചു, അരവിന്ദ് ഓട്ടോമൊബൈൽസിനെ ഒരു ഇ-കാർ നിർമ്മാതാവായി പുനരുജ്ജീവിപ്പിക്കാനുള്ള രതിഷിന്റെ ഉദ്ദേശ്യത്തിന് ആക്കം കൂട്ടി. ഇപ്പോൾ, കൊച്ചിയിലെ വെളിപ്പെടുത്താത്ത ഭാഗത്ത് ‚ബേബി‘ ഒരു നോൺ‌സ്ക്രിപ്റ്റ് ഗാരേജിൽ താമസിക്കുന്നു.\n50 വർഷത്തിലേറെയായി, പരിമിതമായ വാഹന ലോകത്ത് ശാന്തമായ പിറുപിറുപ്പ് ആരംഭിച്ചു, അരവിന്ദ് ഓട്ടോമൊബൈലുകളെ ഇ-കാർ നിർമ്മാണമായി പുനരുജ്ജീവിപ്പിക്കാനുള്ള രതിഷിന്റെ ഉദ്ദേശ്യത്തിന് ആക്കം കൂട്ടി.r


Janmabhumi| ഓര്‍മകളുടെ തട്ടകത്തില്\nപതിമൂന്നാം വയസ്സില് ചിന്തയിലേക്കും എഴുത്തിലേക്കും മനസ്സുതുറന്ന കോവിലന്റെ ആദ്യമോഹം കവിയാകണം എന്നായിരുന്നു. അതിനായി പ്രശസ്ത കവികളുടെ രചനകളൊക്കെ വായിച്ചു മനഃപാഠമാക്കി.\nകോവിലനെ അറിയാത്ത മലയാളി വായനക്കാര് വിരളമായിരിക്കും. അദ്ദേഹത്തിന്റെ കഥകളിലെയും നോവലുകളിലെയും അനുകരിക്കാന് വളരെ ബുദ്ധിമുട്ടുള്ള തുളച്ചുകയറുന്ന ഭാഷയും ശക്തമായ കഥാപാത്രാവിഷ്‌കാരവും ഗ്രാമ്യതയും ഗോത്രഭാവങ്ങളും ഇണചേരുന്ന രചനാപാടവവും ഇന്നും ഒരനുഭവമായി നമ്മിലുണ്ട്. കഥകളിലൊക്ക അദ്ദേഹം കേവലമനുഷ്യനെ ദാര്‍ശനിക പരിപ്രേക്ഷ്യത്തില് ചോദനകളുടെ ശുദ്ധരൂപത്തില് കത്തിമുനവരപോലെ കോറിവച്ചു. ഇവയ്ക്ക് പച്ച മനുഷ്യന്റെ കാലാതീതമായ നെഞ്ചുറപ്പും ദാര്‍ഢ്യവും ഉണ്ടായിരുന്നു.\nപരുക്കന് ഭാഷകൊണ്ട് ചോരപൊടിയുമ്പോഴും വാക്കറിവുകളുടെ ഉള്ളങ്ങളില് തോറ്റം പാട്ടുകളുടെ ഇമ്പമാര്‍ന്ന സംഗീതം അവയിലുണ്ടായിരുന്നു.\nആധിപത്യവ്യവസ്ഥയുടെ വിപത്തുകളെക്കുറിച്ച് വിളിച്ചോതാന് തന്റെ എഴുത്തുകളുടെ സാദ്ധ്യതയും കരുത്തും പ്രയോജനപ്പെടുത്തി, ഈ സര്‍ഗ്ഗാത്മക സാഹിത്യകാരന്. നാട്ടറിവുകളെയും ദേശചരിത്രത്തെയും അദ്ദേഹം എഴുത്തിലൂടെ മടക്കിക്കൊണ്ടുവന്നു.\nആദ്യകവിതകള് വിഷയമാക്കിയത് ചുറ്റും കണ്ടനുഭവിച്ചിരുന്ന ജന്മിത്വം, ജാതീയത, ദാരിദ്ര്യം, വൈദേശിക ചൂഷണം ഇവയൊക്കെ തന്നെ.\nജീവിതത്തോട് നീതിപുലര്‍ത്താന് കൂടുതല് സാദ്ധ്യത കഥയെഴുത്തിനാണെന്ന് ബോധ്യം വന്നപ്പോള് ആ വഴി സ്വീകരിക്കുകയായിരുന്നു.\nഅതോടെ വിയര്‍പ്പും ചെളിയും നാട്ടുനന്മകളും ലയിച്ചുകിടക്കുന്ന അക്ഷരസ്മാരകങ്ങള് കഥാരൂപത്തില് ആ തൂലികയില് നിന്ന് പുറത്തുവന്നു തുടങ്ങി.\nസൈനികസേവനകാലത്താണ് ഇദ്ദേഹം കോവിലനാകുന്നത്. ആ കാലത്തെഴുതപ്പെട്ട കൃതികളില് പട്ടാളജീവിതം വളരെ മിഴിവോടെ ആവിഷ്‌കരിയ്ക്കപ്പെട്ടു, അവിസ്മരണീയങ്ങളും വ്യത്യസ്തങ്ങളുമായ മുഹൂര്‍ത്തങ്ങളിലൂടെ.\nസൈനിക സേവനത്തില് നിന്ന് വിരമിച്ച ശേഷം നാം കാണുന്നത് പുറംലോകത്തെ ഓരോ ചലനത്തിലും സദാ ജാഗരൂകനായ, സാമൂഹികാവബോധമുള്ള, സൈനികന്റെ അച്ചടക്കം ലംഘിക്കുന്ന ഒരു ക്ഷുഭിതവയോധികനെയാണ്.\nതോറ്റങ്ങള് മുതലുള്ള മികച്ച രചനകളൊക്കെ പിറവിയെടുത്തത് ഈ കാലഘട്ടത്തിലാണ്. എനിയ്ക്ക് ഏറ്റവും ഇഷ്ടപ്പെട്ട കോവിലന് കൃതി, അദ്ദേഹത്തിന്റെ ആത്മകഥാംശങ്ങളടങ്ങിയ, സ്വന്തം ഗ്രാമത്തിന്റെ പശ്ചാത്തലത്തില് എഴുതിയ, തലമുറകളുടെ ചരിത്രം പറയുന്ന 'തട്ടകം' തന്നെ.\nമൂപ്പിലിശ്ശേരി ദേശം ദേവിയുടെ തട്ടകമാണ്. ദേവിയെ ഉപാസിച്ചുപോന്ന മാതാപിതാക്കളുടെയും ബന്ധുക്കളുടെയും ഗൃഹാതുരതയുണര്‍ത്തുന്ന സ്മരണകള് ദ്രാവിഡത്തനിമയുള്ള ഭാഷയില് നാടന് താളബോധത്തോടെ ആഖ്യാനം ചെയ്യപ്പെടുന്നു ഈ കൃതിയില്.\nഅനുഭവങ്ങളും ഐതിഹ്യവും ഭാവനയും ഗോത്രസ്വത്വങ്ങളുടെ താളക്രമത്തില് കെട്ടുപിണഞ്ഞുകിടക്കുന്നുണ്ടിതില്. ഇതിലൂടെ ഇദ്ദേഹം തന്റെ കണ്ടാണശ്ശേരിയെ ഒരു ആഗോളമാതൃകയാക്കുന്നു.\nനാട്ടുവഴക്കങ്ങളും മിത്തുകളും ഇഴചേര്‍ന്ന കോവിലന്റെ ഭാഷ മലയാളിക്ക് പുതിയ അനുഭവമായി. ഈ കഥകളൊക്ക സഞ്ചരിച്ചിരുന്നത് നാട്ടുജീവിതത്തിന്റെ ചുളിവുകളിലൂടെയും ചെരിവുകളിലൂടെയും. ഇവയിലൂടെ തെളിയുന്ന തീവ്രമുഹൂര്‍ത്തങ്ങളും അസ്പൃശ്യതയും അന്ധവിശ്വാസങ്ങളും അനുഭവിച്ചറിഞ്ഞവന്റെ എഴുത്തുഭാഷ്യമായിരുന്നു.\nതട്ടകം, തോറ്റങ്ങള്, താഴ്‌വരകള്, ഏഴാമെടങ്ങള്, ജന്മാന്തരങ്ങള്, ഹിമാലയം, ഭരതന്, എ മൈനസ് ബി തുടങ്ങി 12 നോവലുകളും ശകുനം, സുജാത, ഒരു കഷണം അസ്ഥി, ഈ ജീവിതം അനാഥമാണ് തുടങ്ങി 10 ചെറുകഥാസമാഹാരങ്ങളും ഒരു നാടകവും മൂന്ന് ലേഖനസമാഹാരവും അദ്ദേഹത്തിന്റേതായി പ്രസിദ്ധീകരിച്ചിട്ടുണ്ട്.\nപല സമയങ്ങളിലായി നിരവധി പുരസ്‌കാരങ്ങളാണ് കോവിലനും അദ്ദേഹത്തിന്റെ രചനകളും വാരിക്കൂട്ടിയത്.\nപതിറ്റാണ്ടുകളോളം മലയാളസാഹിത്യ സാംസ്‌കാരിക മണ്ഡലങ്ങളില് ശക്തമായ സാന്നിദ്ധ്യമായിരുന്ന ആ യുഗപുരുഷന് 2010 ജൂണ്2ന് കഥാവശേഷനായി.\nവാക്‌സിന് വന്നു, വസൂരിയെ കൊന്നു\n'മുദ്ര'യില് വിരിഞ്ഞ നവസംരംഭം


'സഹോദരിയേയും ബന്ധുക്കളേയും കൊല്ലുമെന്ന് എന്നേയും ഭീഷണിപ്പെടുത്തിയിരുന്നു': ഉന്നാവ് പെൺകുട്ടിയുടെ ഇളയ സഹോദരി ട്വന്റിഫോറിനോട്\n‘സഹോദരിയേയും ബന്ധുക്കളേയും കൊല്ലുമെന്ന് എന്നേയും ഭീഷണിപ്പെടുത്തിയിരുന്നു’: ഉന്നാവ് പെൺകുട്ടിയുടെ ഇളയ സഹോദരി ട്വന്റിഫോറിനോട്\nസഹോദരിയേയും ബന്ധുക്കളേയും കൊല്ലുമെന്ന് തന്നേയും ഭീഷണിപ്പെടുത്തിയിരുന്നതായി ഉന്നാവിൽ പീഡനത്തിനിരയായ പെൺകുട്ടിയുടെ ഇളയ സഹോദരി ട്വന്റിഫോറിനോട്. അമ്മാവനെയും ചേച്ചിയെയുമടക്കം കൊല്ലുമെന്നാണ് അറിയിച്ചതെന്ന് പെൺകുട്ടിയുടെ ഇളയ സഹോദരി വെളിപ്പെടുത്തി.\nഅതേസമയം വാഹനാപകടമുണ്ടാകുന്നതിന് ആഴ്ചകൾക്ക് മുൻപ് ഉന്നാവ് പെൺകുട്ടിയുടെ ബന്ധുക്കൾ അയച്ച കത്ത് സുപ്രീംകോടതി ഇന്ന് പരിഗണിക്കും. കത്ത് ശ്രദ്ധയിൽപ്പെടുത്താത്ത റജിസ്ട്രാറുടെ നടപടിയിൽ ഇന്നലെ ചീഫ് ജസ്റ്റിസ് രഞ്ജൻ ഗൊഗൊയ് അതൃപ്തി പ്രകടിപ്പിച്ചിരുന്നു. ഇന്ന് വിശദീകരണം നൽകണമെന്നും റജിസ്ട്രാർക്ക് നിർദേശം നൽകിയിട്ടുണ്ട്.\nമുഖ്യപ്രതിയും ബി.ജെ.പി എം.എൽ.എയുമായ കുൽദീപ് സിങ് സെൻഗാറിനും ബന്ധുക്കൾക്കുമെതിരെ ഇക്കഴിഞ്ഞ പന്ത്രണ്ടിനാണ് ഉന്നാവ ഇരയുടെ ബന്ധുക്കൾ ചീഫ് ജസ്റ്റിസിന് കത്തയച്ചത്. വാഹനാപകടം ഉണ്ടാകുന്നത് 28നും. ഇതിനിടെ സുപ്രീംകോടതി റജിസ്ട്രാർ പതിനേഴാം തീയതി കത്ത് സ്വീകരിച്ചുവെന്ന് മാധ്യമങ്ങൾ റിപ്പോർട്ട് ചെയ്തു. ഇതോടെയാണ് വിഷയം ചീഫ് ജസ്റ്റിസിന്റെ ശ്രദ്ധയിൽ വരുന്നത്. ചൊവ്വാഴ്ച നാല് മണി വരെ കത്ത് ചീഫ് ജസ്റ്റിസ് രഞ്ജൻ ഗൊഗോയിയുടെ മുന്നിലെത്തിയില്ല. ഇത് എന്തുകൊണ്ടാണെന്ന് റജിസ്ട്രാർ ഇന്ന് വിശദീകരിക്കേണ്ടിവരും.\nRead more on: death threat | unnao\nകെ. എം ഷാജി എംഎൽഎയ്ക്ക് വധഭീഷണി\n‘ഇനിയും കൊല്ലും’; ഡിവൈഎഫ്ഐ പ്രവർത്തകന്റെ ഫേസ്ബുക്ക് പോസ്റ്റിൽ യൂത്ത് കോൺഗ്രസ് പ്രവർത്തകൻ കൊലവിളി മുഴക്കിയെന്ന് പരാതി\nമാപ്പ് പറഞ്ഞ് ബിജെപി പ്രവർത്തകൻ; പി ജയരാജനെതിരായ വധഭീഷണി കേസ് ഒത്തുതീർത്തു


Youth Congress leader Rahul Mamkootathil about BJP came into power in Chennithala's panchayath | 'കോൺഗ്രസ്സ് സഹായിച്ച് ബിജെപിക്ക് പഞ്ചായത്ത് പ്രസിഡൻ്റിനെ കിട്ടിയെന്ന്', പ്രതികരിച്ച് രാഹുൽ മാങ്കൂട്ടത്തിൽ - Malayalam Oneindia\nramesh chennithala cpm congress bjp kerala assembly election 2021 രമേശ് ചെന്നിത്തല കോണ്‍ഗ്രസ് ബിജെപി സിപിഎം കേരള നിയമസഭാ തിരഞ്ഞെടുപ്പ് 2021 politics\nPublished: April 20 2021, 22:04 [IST]\nആലപ്പുഴ: പ്രതിപക്ഷ നേതാവ് രമേശ് ചെന്നിത്തലയുടെ പഞ്ചായത്തായ ചെന്നിത്തല തൃപ്പെരുന്തുറയില് ബിജെപി ഭരണം പിടിച്ചിരിക്കുകയാണ്. മൂന്നാം തവണയാണ് ഈ പഞ്ചായത്തില് പ്രസിഡണ്ട് തിരഞ്ഞെടുപ്പ് നടന്നത്. കോണ്‍ഗ്രസ് സഖ്യം വേണ്ടെന്ന സിപിഎം തീരുമാനവും തിരഞ്ഞെടുപ്പില് നിന്ന് കോണ്‍ഗ്രസ് വിട്ട് നിന്നതുമാണ് ബിജെപിയെ അധികാരത്തിലേറ്റിയത്.\nകോൺഗ്രസ് വിട്ട് നിന്നത് കൊണ്ട് ചെന്നിത്തലയുടെ പഞ്ചായത്തിൽ ബിജെപി ഭരണം എന്നുളള വാർത്തകളോട് പ്രതികരിച്ച് രംഗത്ത് വന്നിരിക്കുകയാണ് യൂത്ത് കോൺഗ്രസ് നേതാവ് രാഹുൽ മാങ്കൂട്ടത്തിൽ. ഫേസ്ബുക്ക് കുറിപ്പ് വായിക്കാം: '' രമേശ് ചെന്നിത്തലയുടെ പഞ്ചായത്തിൽ BJP പ്രസിഡൻ്റ്, കോൺഗ്രസ്സ് വിട്ടു നിന്നു. രാവിലെ മുതൽ വരുന്ന വാർത്തകളുടെ തലവാചകവും, സഖാക്കളുടെ ഫേസ് ബുക്ക് കുത്തിത്തിരിപ്പും കണ്ടാൽ ആർക്കായാലും സംശയം തോന്നും, കോൺഗ്രസ്സ് സഹായിച്ചത് കൊണ്ട് BJP ക്ക് പഞ്ചായത്ത് പ്രസിഡൻ്റിനെ കിട്ടിയെന്ന്. ചെന്നിത്തലയെ സംഘപരിവാർ ചാപ്പ കുത്താൻ ഒരു ഐറ്റം കൂടി... എന്നാൽ വാർത്തയുടെ സത്യം ഒന്ന് അറിയണ്ടെ?\nഇക്കഴിഞ്ഞ തൃതല പഞ്ചായത്ത് തിരഞ്ഞെടുപ്പിൽ, ചെന്നിത്തല തൃപ്പെരുന്തുറ പഞ്ചായത്തിലെ ആകെ സീറ്റ് 18.\nസ്വതന്ത്രൻ - 1\nഎന്നാൽ സ്വതന്ത്രനെ കൂട്ടി ഭരിക്കാമെന്ന് കരുതിയാൽ, പ്രസിഡൻ്റ് സ്ഥാനം പട്ടിക ജാതി വനിതാ സംവരണമാണ്. ആ വിഭാഗത്തിൽ UDF ൽ നിന്ന് ആരും ജയിച്ചില്ല, LDF നും BJP ക്കും പട്ടിക ജാതി വനിതാ മെമ്പർ ഉണ്ട് താനും. ഇനിയുള്ള ദുഷ്ക്കരമായ ചോദ്യം ആരെ പിന്തുണയ്ക്കും എന്നതായിരുന്നു? രാഷ്ട്രീയ ഫാഷിസ്റ്റുകളായ LDF വേണോ, വർഗീയ ഫാഷിസ്റ്റായ BJP വേണോ എന്നതാണ്.\nകോൺഗ്രസ്സ് പ്രസ്ഥാനത്തിൻ്റെ മതേതര കാഴ്ച്ചപ്പാടിന് പ്രാധാന്യം നല്കിയും, ആരു ജയിച്ചാലും BJP ജയിക്കരുത് എന്ന താല്പര്യത്തിലും, ഞങ്ങളുടെ കൂട്ടത്തിലെ ശുഹൈബിനെയും, ഷുക്കൂറിനെയും, ശരത്തിനെയും, കൃപേഷിനെയും, മൻസൂറിനെയും ഒക്കെ കൊന്നവരായിട്ട് കൂടി BJP വരാതിരിക്കുവാൻ ഞങ്ങൾ CPIM ന് വോട്ട് ചെയ്തു. CPIM ലെ വിജയമ്മ പഞ്ചായത്ത് പ്രസിഡൻ്റുണ്ടായി. പക്ഷേ ചെന്നിത്തലയ്ക്ക് തെറ്റി. പഞ്ചായത്തായാലും, പാർലമെൻ്റായാലും സംഘപരിവാർ പരാജയപ്പെടുന്നതിൽ മനസ് വേദനിക്കുന്ന, 1977 ലെ കൂത്തുപറമ്പ് MLA കൂടിയായ പിണറായി വിജയനാണ് അവരുടെ നേതാവ് എന്ന് ചെന്നിത്തല മറന്നു. CPIM പഞ്ചായത്ത് പ്രസിഡൻ്റ് രാജി വെച്ചു.\nരണ്ടാമത് വീണ്ടും തിരഞ്ഞെടുപ്പ് നടന്നു, കോൺഗ്രസ്സ് വീണ്ടും CPIM ന് വോട്ട് ചെയ്തു അവർ പിന്നെയും BJP തോറ്റ വിഷമത്തിൽ രാജി വെച്ചു. മൂന്നാം തവണ വീണ്ടും തിരഞ്ഞെടുപ്പ് നടന്നപ്പോൾ, കോൺഗ്രസ്സ് വിട്ടു നിന്നു. അല്ലാതെ ഞങ്ങളെന്തു ചെയ്യണമായിരുന്നു, BJP തോല്ക്കുന്നത് ഇഷ്ടമല്ലാത്ത CPIM നെ ഭീഷണിപ്പെടുത്തണമായിരുന്നോ? അതോ തിരഞ്ഞെടുപ്പ് സമയത്ത് ബോംബറിഞ്ഞ് എല്ലാവരെയും കൊന്നിട്ട്, ഉപതിരഞ്ഞെടുപ്പ് നടത്തണോ? അത് ഞങ്ങൾക്ക് പറ്റില്ല...\nഇതെല്ലാം അറിഞ്ഞിട്ടും, രമേശ് ചെന്നിത്തലയുടെ സഹായത്തിൽ BJP ജയിച്ചു എന്ന് വ്യാജ വാർത്ത പരത്തുന്ന മീഡിയയിലെയും, സോഷ്യൽ മീഡിയയിലെയും സഖാക്കൾക്ക് നല്ല നമസ്കാരം. ഇതെല്ലാം കണ്ട് ഒറിജിനൽ സംഘി ആ ക്രൂരമായ ചിരി ചിരിക്കുന്നുണ്ടാകാം.... യെനക്കറിയില്ല!!''\nതലസ്ഥാനം പിടിച്ചാൽ കേരള ഭരണം; തെക്കൻ കേരളം ചുവക്കുമോ? അതോ അട്ടിമറിയോ?കണക്കുകൾ ഇങ്ങനെ\nനിയമസഭാ തെരഞ്ഞെടുപ്പ്; സ്ട്രോങ്ങ് റൂമുകൾ തുറന്നു..വോട്ടെണ്ണല് നടപടികൾ തുടങ്ങി..ആദ്യ ഫല സൂചനകള് എട്ടരയോടെ\nYouth Congress leader Rahul Mamkootathil about BJP came into power in Chennithala's panchayath\nStory first published: Tuesday, April 20, 2021, 22:04 [IST]


കുവൈത്തില് വേനല് ചൂട് വാണിജ്യ സ്ഥാപനങ്ങളുടെ ഉല്‍പാദനക്ഷമതയെ പ്രതികൂലമായി ബാധിച്ചതായി റിപ്പോര്‍ട്ട്\nഹോംInternationalകുവൈത്തില് വേനല് ചൂട് വാണിജ്യ സ്ഥാപനങ്ങളുടെ ഉല്‍പാദനക്ഷമതയെ പ്രതികൂലമായി ബാധിച്ചതായി റിപ്പോര്‍ട്ട്\nകുവൈത്ത്: കുവൈത്തില് വേനല് ചൂട് വാണിജ്യ സ്ഥാപനങ്ങളുടെയും മറ്റും ഉല്‍പാദനക്ഷമതയെ പ്രതികൂലമായി ബാധിച്ചതായി റിപ്പോര്‍ട്ട്. പുറം ജോലികളുമായി ബന്ധപ്പെട്ടു പ്രവര്‍ത്തിക്കുന്ന കമ്പനികളെയാണ് അത്യുഷ്ണം കാര്യമായി ബാധിച്ചത്.\nനിര്‍ജലീകരണം, സൂര്യാതാപം പോലുള്ള അപകടങ്ങളില് നിന്ന് തൊഴിലാളികളെ സംരക്ഷിക്കുന്നതിന് ജൂണ് ഒന്ന് മുതല് ഉച്ച വിശ്രമ നിയമം നടപ്പാക്കിയിരുന്നു. ഇതോടൊപ്പം തൊഴിലാളികള് അവധിയെടുക്കുന്ന പ്രവണത വര്‍ദ്ധിച്ചതും ഉത്പാദനക്ഷമതയെ ബാധിച്ചിട്ടുണ്ട്. ഉല്‍പാദനക്ഷമത കുറയുന്നതിന് പുറമെ വെള്ളം, വൈദ്യുതി ഉപഭോഗവും വര്‍ദ്ധിച്ചിട്ടുണ്ട് . അത്യുഷ്ണം മൂലമുള്ള മാനസിക സമ്മര്‍ദ്ദം തൊഴിലിടങ്ങളില് തര്‍ക്കങ്ങള്‍ക്ക് കാരണമാവുന്നതായാണ് വിദഗ്ധരുടെ വിലയിരുത്തല്.\nവേനല്‍ക്കാലത്ത് ഔദ്യോഗിക പ്രവൃത്തി സമയം വൈകുന്നേരമാക്കണമെന്ന് പാര്‍ലമെന്റില് കരട് നിര്‍ദേശം വന്നിട്ടുണ്ട്. ജൂണ് ഒന്നുമുതല് ആഗസ്റ്റ് 31 വരെ വൈകുന്നേരം അഞ്ചുമണി മുതല് രാത്രി പത്തുമണി വരെയാക്കി ജോലി സമയം പുനഃക്രമീകരിക്കണം എന്നാണ് നിര്‍ദേശം. ഈ കാലയളവിലാണ് രാജ്യത്തു ഏറ്റവും കൂടുതല് ചൂട് അനുഭവപ്പെടുന്നത്. മിക്ക ദിവസങ്ങളിലും ഉച്ച നേരങ്ങളില് താപനില 50 ഡിഗ്രി സെല്‍ഷ്യസിന് മുകളില് വരാറുണ്ട്. അതിനിടെ കടുത്ത ചൂടിനെ അവഗണിക്കരുതെന്നും സൂര്യാതാപവും നിര്‍ജ്ജലീകരണവും അവഗണിച്ചാല് മരണം വരെ സംഭവിക്കാനിടയുണ്ടെന്നും ആരോഗ്യമന്ത്രാലയം മുന്നറിയിപ്പ് നല്‍കി.